
A. MACEINA 


Ruošiantis mums atkurti savą valstybę, iš- 
kyla vienas gana painus ir nelengvai išspren- 
džiamas klausimas: kokią vietą mūsojoje valsty- 
bėje užims pasaulėžiūrinės bendruomenės, besi- 
reiškiančios bažnyčių, konfesijų, sektų ir įvairių 
organizacijų pavidalu? Kokias teises jos turės 
visuomeninėje mūsų santvarkoje? Ar visos jos 
bus prieš įstatymus lygios? 


Iš sykio atrodo, kad kelti šį klausimą yra 
brautis į atviras duris. Juk argi pati demokra- 
tinė valstybė laiduoja visiems laisvės ir lygių 
teisių? Argi pasaulėžiūrinės bendruomenės čia 
gali sudaryti kokią nors išimtį? Teisė organizuo- 
tis yra demokratijoje pagrindinė, ir ji apima ne 
tik politinę, socialinę ir profesinę sritį, bet taip 
pat ir pasaulėžiūrinę. O atsiminus, kad sąžinės 
laisvė yra garantuojama visų demokratinių 
konstitucijų, atrodo, kad pasaulėžiūrinių ben- 
druomenių teisės savaime darosi aiškios. 


Ir vis dėlto šis klausimas nėra toksai papras- 
tas, nes jo sprendime mes susiduriame su tiesa 
ir klaida. Ar gali tiesa ir klaida turėti tas pačias 
teises? Jeigu taip, tuomet tiesa ir klaida atsisto- 
ja toje pačioje plotmėje, ir mes patenkame į ag- 
nosticizmo bei indiferentizmo pelkes. Jeigu ne, 
tuomet klaidai atstovaujančios ežiū 
bendruomenės negali būti prieš įstatymus ly- 
gios, ir mes sulaužome demokratinius dėsnius. 
Pop. Leonas XIII yra pasakęs, kad ' yra priešin- 
ga protui, jei klaidai teikiamos lygios teisės 
kaip ir tiesai" (enc. Libertas, liet. vert. 155 p. 
Lux 1949). Iš kitos pusės, visose demokratinėse 
valstybėse matome, kad nekatalikiškos pasaulė- 
žiūros bendruomenės (įvairios sektos ir konfesi- 
jos) turi tas pačias teises, kaip ir katalikiškosios. 
Kaip tad iš šio paradokso išbristi? Koks gi iš tik- 
ro yra santykis tarp tiesos ir teisės“ 


Pop. Pijus IX garsiajame klaidų sąraše, va- 
dinamame “Syllabus" (1864 m.), pasmerkė tokį 
teigimą: “Pagirtinai yra kai kuriose katalikų ša- 
lyse įstatymų nustatyta, kad imigruojantiems į 
ten asmenims leidžiama viešai atlikinėti betkokį 
savo kultą“ (liet. vert. 24 p. Lux, 1949). Vadina- 
si, leidimas viešai atlikti nekatalikiškos religi- 
jos kultą popiežiaus yra smerkiamas. Tą patį sa- 
ko ir pop. Leonas XIII: “Valstybė be Dievo nu- 
sižengia teisingumui ir protui. Tas pat tenka 
pasakyti apie tokią valstybę, kuri, kaip sakoma, 
su visomis religijomis yra lygi ir joms visoms 
pripažista tas pačias teises. Tokios valstybės lai- 
kysena praktikoje sutampa su bedieviškos vals- 
tybės nusistatymu“ (enc. Libertas, liet. vert. 
126+6-): 

Pripažinti tad visoms religijoms vienodas 
teises reiškia elgtis bedieviškai. Tačiau paskaity- 
kime mūsų valstybės 1922 m. konstituciją, ku- 
rios “visą ruošimo darbą nešė adv. Antanas Tu- 
mėnas su kitais krikščioniškojo bloko teisinin- 
kais“ (įžanga į šios konst. leidimą 1949 m. Vo- 
kietijoje; Tėvynės Sargo biblioteka, p. 6) ir už 
kurią “balsavo tik krikščioniškasis biokas“ („ten 
pat). Šios konstitucijos 10$ sako: “Negali būti 
teikiama ypatingų privilegijų nei mažinama tei- 
sių piilečiui dėl jo kilmės, tikėjimo, tautybės". 
Vadinasi, tikėjimas — vistiek koks jis būtų, nes 
konstitucija apie jo tiesą ar klaidą nesprerdžia 
— yra pastatomas toje pačioje plotmėje, kaip 
kilmė ir tautybė, kurios nėra nei teisingos nei 
neteisingos, ir todė! neteikia Lietuvos piliečiui 
nei privilegijų nei nemažina jo teisių. Nuosek- 
liai tad tos pačios konstitucijos 83 Į sako: “Visoms 
esamoms Lietuvoje tikybinėms organizacijoms 
Valstybė lygiai pripažįsta teisės tvarkytis taip, 
kaip jų kanonai ar statutai reikalauja, laisvai 
skelbti savo tikėjimo mokslą ir atlikti savo kul- 

to apeigas, steigti ir tvarkyti savo kulto namus, 
mokyklas, auklėjimo ir labdarybės įstaigas, steig- 
ti vienuolynus, tikybines kongregacijas, brolijas, 
uždėti savo nariams mokesnių tikybinių organi- 
zacijų reikalams, įgyti kilnojamąjį ir nekilnoja- 
mąjį turtą ir jį valdyti". Taigi: organizacijos, 
mokymo ir kulto laisvė yra mūsų konstitucijos 
suteikta visoms religinėms bendruomenėms be 
skirtumo. Ir visą demokratinį tarpsnį (ligi 1926 
m.) šios teisės buvo nepakeistos ir net praktiko- 
je nesužalotos. Ir katalikai, ir protestantai, ir Žy- 
dai, ir mahometonai galėjo atlikti viešai ir pri- 
vačiai savo apeigas, turėti bažnyčias ar maldos 
namus, leisti savo laikraščius ir knygas, steigti 
organizacijas, šaukti susirinkimus ir juose skleis- 
ti savo idėjas. Vadinasi, tiesa ir klaida mūsų 
valstybėje turėjo tas pačias teises. Nuostabiau- 
sia betgi, kad šios lygios teisės buvo suteiktos 
pačių katalikų rankomis, neprotestuojant prieš 
tai nei mūsų vyskupams nei Romai. Bet ar dėl to 
mūsų valstybė jau buvo tapusi bedieviška? Ar 
dėl to mes buvome patekę į indiferentizmą ir lai- 
cizmą? 

Tai vienas pavyzdys. Stabtelkime truputį 
prie kito. 

1945 m. liepos 17 d. buvo paskelbta naujo- 
ji Ispanijos konstitucija — el Fuero de los 
espanoles. Prieš tai ji buvo priimta Kortezų Rū- 
mų ir Romos patvirtinta (plg. La Vie intell. 1948 
m. liepos mėn. 12 p.). Jos 6$ sako: “Išpažinimas 
ir praktikavimas katalikų religijos, kuri yra is- 
panų valstybės religija, naudosis oficialine glo- 
ba. Niekas nebus skriaudžiamas dėl savo religi- 
nių įsitikinimų ir privatinio kulto praktikos. Ne- 
bus leidžiama kitokių apeigų ar viršinių pasireiš- 
kimų kaip tik katalikų religijos". Taigi Ispanijo- 
je tiesai ir klaidai pagrindinis valstybės įstaty- 
mas neteikia tų pačių teisių. Žmogus gali tikėti, 
kaip jis nori, ir gali privačiai reikšti šį savo ti- 
kėjimą. Už tai jis nebus skriaudžiamas, kaip yra 
buvę inkvizicijos laikais. Tačiau viešas šio tikėji- 
mo pareiškimas Ispanijoje yra leidžiamas tiktai 
katalikams. Praktikoje šis tiesos ir klaidos teisių 
skirtumas netruko pasirodyti. Protestantai, pasi- 
naudodami minėtu konstitucijos paragrafu, pra- 
dėjo atidarinėti seniau uždarytas savo bažnvčias 
ir koplyčais, statytis naujų, steisti savo misijų 
centrus, skleisti savo idėjas žodžiu ir raštu. Juk 
niekas negali būti skriaudžiamas dėl savo reli- 
sinių įsitikinimu. Tačiau Ispanijos katalikai su- 
kruzdo. Pasirodė ganytojiškų laiškų (kard. Se- 
guros, Sevilijos arkivyskupo; Mgr. Casaus, Bar- 
celonos vyskupo), straipsnių laikraščiuose, ku- 
riuose buvo nurodoma, esa, protestantizmas kė- 
sinasi prieš Ispanijos katalikvbe ir vresia religi- 
nei krašto vienybei. Studentai pradėjo ruošti de- 
monstracijų ir plūsti protestantus. Jais pasekė ir 
minia. Granollers miestelyje buvo išniekinta ma- 
žutė, rūsyje esanti baptistų koplvčia: sulaužytos 
kėdės, išdaužyti langai, išdraskyta biblioteka. 
Barcelonoje įvyko tas pat: čia buvo išniekinta 
metodistų koplyčia. Madride Trafalgar gatvėje 

buvo didelė, graži anglikonų koplyčia, atnaujin- 
ta 1947 metais ir priklausanti vienai anglų drau- 
gijai. Būrys studentų nutarė nueiti į šią koplyčią 
ir sugiedoti “Salve Regina". Žinoma, koplyčios 
prižiūrėtojai pasipriešino. Tuomet studentai su- 
laužė suolus, kėdes, išdaužė langus ir ant baltų 
sienų prirašė “Viva la Virgin — Tegyvuoja Ma- 
rija". Policija visur atvyko “per vėlai". Po to se- 
kė, žinoma, svetimų valstybių protestai, pirmoje 
vietoje Anglijos, ir aštrūs užsienio spaudos pa- 
sisakymai tiek prieš Franko režimą, tiek prieš 
kat. Bažnyčią. Ar šiuo būdu Ispanijos valstybė 
tapo katalikiška? Ar šitoks tiesos ir klaidos tei- 
sių skyrimas atitinka Bažnvčios dvasią? Kaip 
išspręsti šį keistą paradoksą? 

Atrodo, kad kelią šio klausimo sprendimui 
yra nurodęs pats Kristus. Kartą Jis pasakė apaš- 
talams šitokį prilyginimą: “Dangaus Karalystė 
yra panaši į žmogų, kurs pasėjo savo dirvoje ge- 
ros sėklos. Bet, žmonėms bemiegant, atėjo ne- 
prietelis, pasėjo kviečiuose raugių ir nuėjo sau. 
Kai želmuo paaugo ir užmezgė vaisių, tuomet 
pasirodė ir raugės. Šeimininko tarnai atėjo ir 
jam tarė: “Viešpatie, argi ne gerą sėklą pasėjai 
savo dirvoje? Iš kurgi atsirado raugių? Jis jiems 
atsakė: Tai padarė žmogus neprietelis. Tarnai 
jam sakė: Jei nori, mes eisime ir išrinksime jas. 
Jis atsakė: Ne, kad kartais rinkdami rauges, ne- 
išrautumėte draug su jomis ir kviečių. Palikite 
vienus ir kitus augti iki pjūties" (Mt 13, 24-30). 
Raugės ir kviečiai čia yra piktų ir gerų žmonių 
simbolis. Iš Viešpaties rankų išeina tiktai gerie- 
ji, nes Jo sėkla yra Tiesa. Tačiau amžinasis Die- 
vo neprietelius į Tiesą primaišo klaidos, melo, 
blogio ir tuo būdu sugadina dangaus karalystės 
pasėlį. Ir tai trunka visą žemiškosios istorijos 
metą. Tai vyksta visose žemiškojo gyvenimo sri- 
tyse — tiek Bažnyčioje, tiek valstybėje. Kaipgi 
tad Viešpats atsako į šį piktojo prado atsiradimą 
savo darbuose? Jis leidžia piktiesiems gyventi 
šalia gerųjų. Jis lydina ant abiejų lietų ir švies- 
dina saulę. Kitaip sakant, žemės gyvenime Die- 
vas teikia tas pačias teises geriesiems ir blogie- 
siems. Jis nesutinka su žmogaus pasisiūlymu eiti 
ir išrinkti rauges, vadinasi, sunaikinti piktuosius. 
Ar tai reiškia, kad Viešpats čia atsistoja indife- 
rentizmo pusėje? Anaiptol! Tai tik reiškia, kad 
tiesos ir klaidos atskyrimą Jis pasilaiko pats sau, 
neleisdamas žmogui būti žmocaus teisėju. Jis 
aiškiai sako savo tarnams: “Pjūties metu aš pa- 
sakysiu savo pjovėjams: Pirma išrinkite rauces 
ir suriškite jas į pėdelius sudecinti, o kviečius 
sukraukite į mano kluoną“ (Mt 13, 30). Klsida 
iv blogis bus iš būties pašalinti, bet tik paties 
Dievo tiesioginiu įsikišimu pastarąja istorijos va- 
landą. O kol istorija vyksta, tol blosio pradai 
maišosi su gėrio pradais, tol rausės ausa kartu 
su kviečiais, tol blososios žuvys plaukioja kartu 
su gerosiomis (plg. Mt 13, 47). Kiekvienas žmo- 
gaus bandymas pagreitinti šį Viešpaties išspren- 
dimą ir Jau pačioje istorijos eigoje vykdvti tai, 
kas yra patikėta angelams pjovėjams (plg. Mt 


13, 49-50), gresia pavojumi kartu su raugėmis 
išrauti ir kviečius, vadinasi, sunaikinti ir esantį 
gėrį. Žmogaus sprendimai šiuo atžvilgiu yra la- 
bai naivūs: norėdamas pašalinti klaidą, žmogus 
nukerta klystančią galvą. Todėl Kristus šitokio 
sprendimo nepriima ir jo vykdyti neleidžia. Jis 
liepia laukti pjūties meto. 


Kodėl? Kodėl Kristus savoje Karalystėje, 
kiek ji yra žemiška ir istorinė, tiesai ir klaidai— 
kviečiams ir raugėms — teikia tas pačias teises, 
leisdamas joms augti toje pačioje dirvoje, nau- 
dotis tuo pačiu maistu, ta pačia drėgme, ta pačia 
šviesa ir tuo pačiu oru? Kodėl iš kitos pusės Jis 
vis dėlto istorijos pabaigoje klaidą ir blogį — 
rauges — sunaikina? Atsakymą į šiuos klausi- 
mus galime rasti tiktai tame giliame skirtume, 
kuris yra tarp tiesos ir teisės. 


Kas yra tiesa? Šis Piloto klausimas nėra 
lengvai išsprendžiamas. Kristus į jį yra atsakęs: 
“Aš esu... Tiesa". Jis vienintelis. Joks kitas as- 
muo negali pasakyti apie save “aš esu tiesa". Jis 
gali tik sakyti, kad jis turįs tiesos, kad jis gyve- 
nąs pagal tiesą, kad jis laikąsis tiesos. Tiesa že- 
miškoje mūsų egzistencijoje visados yra bendra 
ir idėjinė. Ji stovi viršum mūsų, kaip mūsų ap- 
sprendimas. Bet kaip tik todėl ji nėra asmeninė. 
Tiktai Kristuje tiesa yra avsireiškusi asmeniniu 
pavidalu. Niekur kitur! Žmogiškoje tikrovėje 
tiesa visados yra abstrakti. Ji yra idėja. Tačiau 
kaip tik todėl tiesa niekados nėra ir negali būti 
teisės subjektas. Teisė yra esmingai asmeninis 
dalykas. Ji yra teikiama ne idėjoms, ne abstrak- 
cijoms, ne bendrybėms, bet žmonėms. Teisės 
subjektas yra tiktai žmogiškasis asmuo. Nebūda- 
ma asmeninė, tiesa nestovi toje pačioje plotmėje 
su teise. Tiesai teisių negalima nei teikti nei ne- 
teikti, nes ji yra kitos tvarkos dalykas. Todėl tie- 
sos ir teisės klausimas yra klaidingai pastatytas 
pačiuose savo pagrinduose. Jis visuose savo na- 
riuose yra dviprasmis, todėl neatsakomas nei 
taip, nei ne. Jeigu teisės žodžiu suprasime abs- 
traktų tiesos ir klaidos sutapatinimą, tuomet, aiš- 
ku, bus protui priešinga tiesai ir klaidai teikti 
tas pačias teises, vadinasi, tiesą ir klaidą statyti 
toje pačioje plotmėje. Bet jeigu teisės žodžiu su- 
prasime žmogaus asmens praktines galimybes 
žemiškajame valstybės gyvenime, tuomet nebus 
jokio priešingumo protui, jeigu šventieji ir nusi- 
dėjėliai, krikščionys ir nekrikščionys naudosis 
šiomis galimybėmis vienodai. Tas pat yra ir su 
tiesos žodžiu. Jeigu tiesa vadinsime abstraktų 
principą, tuomet, aišku, jis bus vyriausias viso 
ko apsprendėjas ir aukštesnis už tai, kas jo ne- 
išreiškia arba tik netobulai išreiškia. Bet jeigu 
tiesą taikysime konkretiems asmenims, tuomet 
jie nė vienas jos tobulai neišreikš, todėl visi at- 
sistos toje pačioje plotmėje. 

Todėl kai pop. Leonas XIII sako, kad “yra 
priešinga protui, jei klaidai teikiamos lygios tei- 
tės kaip ir tiesai", jis turi galvoje tiesos ir klai- 
dos sugretinimą abstraktinėje principo plotmėje. 


Kas šitokias vienodas “teises" tiesai ir klaidai 
teiktų, tas būtų indiferentas, agnostikas, laicis- 
tas, bet nebe krikščionis. Bet kai mūsų 1922 m. 
konstitucija pripažista lygias teises “visoms esa- 
moms Lietuvoje tikybinėms organizacijoms", ji 
turi galvoje žmogiškųjų asmenų praktines gali- 
mybes valstybėje ir vykdo ne ką kita, kaip pa- 
ties Kristaus prilyginimą — leisti vienodai rau- 
gėms augti šalia kviečių, nes ne konstitucijos da- 
lykas yra jas išrinkti. Valstybė nėra tasai Vieš- 
paties pašauktasis angelas pjovėjas. Ji yra tik- 
tai dirva. Todėl ne ji apsprendžia, kas joje turi 
augti ir kas ne. Tuo tarpu Ispanijos konstituci- 
joje šie du dalykai — tiesa ir teisė — kaip tik 
yra nelaimingai sujaukti. Pripažindama katalikų 
religiją valstybine, ši konstitucija išreiškia prin- 
cipinę krikščionybės tiesą ir tuo pačiu jos kilnu- 
mą, palyginus ją su kitomis religijomis ar kon- 
fesijomis. Tačiau neleisdama nekatalikams reikš- 
ti savo įsitikinimų viešumoje, ji pažemina žmo- 
giškąjį asmenį, nes konkretų nekataliką pastato 
menkesnėje plotmėje valstybės akyse, negu kon- 
kretų kataliką, kas yra neleistina tiek religijos, 
tiek demokratijos atžvilgiu. Katalikybė nėra tas 
pat, kas ir krtalikai. Valstybė teikia teisių ne ka- 
katalikybei, bet katalikams — konkretiems jos pi- 
liečiams, išpažistantiems katalikiškąja religiją. 
Katalikybė savyje jokių teisių iš valstybės ne- 
prašo, nes ji yra aukštesnis dalykas už bet kokią 
valstybę. Teisių reikalingi ne katalikiškieji prin- 
cipai, bei katalikiškieji žmonės. Tačiau kadangi 
konkretūs katalikai katalikiškosios Tiesos pilnat- 
vės nė vienas neturi ir šiuo atžvilgiu negali būti 
lyginami su nekatalikais — tokį palyginimą te- 
gali padaryti tik Dievas—, iš kitos pusės kadan- 
gi teisė kasdienoje yra suprantama ne kaip prin- 
cipinis tiesos ir klaidos lyginimas, bet kaip prak- 
tinės galimybės žmogui gyventi valstybėje, tuo 
pačiu nėra iokio pagrindo, kad katalikai turėtų 
didesnių valstybėje teisių, negu nekatalikai. Šia 
prasme mūsoji 1922 m. konstitucija nebuvo be- 
dieviška ir nenusižengė minėtam pop. Leono 
XIII teigimui. Iš kitos pusės dabartinė Ispanijos 
konstitucija negali būti laikoma katalikiška, ka- 
dangi ji neteikia Žmogaus asmeniui vienodų ga- 
limybiu augti žemės gyvenimo dirvoje, ko aiš- 
kiai reikalauja pats Kristus. 

Koks tad yra santykis tarp tiesos ir teisės? 
Toks pat, kaip tarp principo ir praktikos. Tiesa 
yra principas, teisė yra praktika. Tiesa yra ben- 
dra, teisė yra asmeninė. Todėl duoti vienodų tei- 
sių teisingiesiems ir klystantiesiems dar nereiš- 
kia pripažinti, tiesą stovint toje pačioje plotmė- 
je su klaida. Kai Kristus nepasmerkė sugautos 
svetimoteriaujant moters, bet ją paleido laisvą, 
Jis tuo anaiptol nepateisino svetimoterystės ir 
jos nepastatė toje pačioje plotmėje su moterys- 
tės ištikimybe. Jis tik parodė, kad svetimoterys- 
tės nuodėmė nebūtinai turi būti baudžiama, už- 
mušant žmogų akmenimis, kaip to reikalavo Mo- 
zės įstatymas. Kai mūsų konstitucija teikė vieno- 
das teises žydams ir katalikams, ji anaiptol ka- 
talikybės negretino su judaizmu. Taip pat kai 

APIE LAIKĄ IR ŽMONES 


KNYGOS — MIELOSIOS DRAUGĖS 


EO NES ALSS 


Į knygų pasaulį mane įvedė tėvas. Jis jų 
apsčiai turėjo ir mėgo jas kaip tikras bibliofilas: 
švarias, aptaisytas, tvarkingai sustatytas. Ir skai- 
te jis ypatingai: pamaldžiai susikaupęs, nušvitęs, 
patylomis judindamas lūpas; vertė lapus labai 
atsargiai savo kietais ir neišprausiamais pirštais; 
pūtė lapus, kad atsiskirtų. Skaitė liuoslaikiu — 
sekmadieniais ir šventėmis, — apėjęs laukus ar 
gyvulius, kad niekas jo netrukdytų. Brolis gal 
dar buvo tvarkingesnis už tėvą, bet jis knygas 
mėgo aistringai ir pavydžiai: slėpė, rakino ir nie- 
kam jų paliesti neleisdavo. Man stigo jų meilės 
ir pagarbos knygai. Tėvas mane bardavo ir mo- 
kė, kad aš brutaliai su knygomis nesielgčiau, o 
brolis niekad į kitų reikalus nesikišo, bet, esu 
tikras, jis mane barbaru laikė. Man knyga buvo 
tik skaitymo įnagis ir daugiau niekas. Skaičiau 
daug ir viską; nuo Alfonso Liguori iki malda- 
knygės, nuo Ponson du Terrail iki Dantės, nuo 
Joakimo de Fiori iki bevardžio “Vadovo į šv. Jo- 
kūbą Komposteloje". Tvarkingiau skaičiau tik 
graikų ir lotynų autorius. Bet tai buvo labai vė- 
lai — perrašinėjant tezę: kasdien po porą valan- 
dų, dveji metai su kaupu. Juos skaičiau labai 
atidžiai ir neskubėdamas. Ir tai nebuvo naujie- 
na, nes gerą dalį tų autorių jau buvau skaitęs, 
o kaikuriuos net kelintą kartą. Pavyzdžiui, grai- 
kų tragikus buvau skaitęs dar gimnazijoje, re- 
daguotus garsaus elenisto F. Zelinskio. Atvejų 
atvejais grižau prie jų, ir vis juos skaitydavau 
lyg pirmą kartą, vis atsiverdavo nauji akiračiai, 
kurių anksčiau nebuvau matęs. Taip, sakysime, 
Euripidžio Medėja man būdavo tik apviltos mei- 
lės skundas, bet kada aš ją skaičiau, netekęs tė- 
vynės, man ji buvo jau tik galingas prarastos 
tėvynės šauksmas. Dažnai pasiilgstu liuoslaikio 
ir jei jo man būtų, tai, rodos, nieko kito neveik- 
čiau, tik skaityčiau. Knyga yra geras, įdomus ir 
mielas draugas. 

Skaityti pramokau ketverių su puse metu. 


Sakau — pramokau, nes skaitymo manęs beveik 
niekas nemokė. Vieną rudenį pasodino tėvas bro- 


Ispanijos studentai daužė protestantų koplyčios 
kėdes ir langus, pasiremdami savo Fuero 6$, jog 
nekatalikai negalį viešai reikštis, jie anaiptol ne- 
pasitarnavo tiesai, glūdinčiai jų religijos prin- 
cipuose. Teisės subjektas yra žmogus, bet ne tie- 
są reiškiąs principas. Šiuo atžvilgiu visi žmonės 
yra lygūs. Demokratijos laimėjimas ir yra tasai, 
kad ji išgelbėjo žmogaus asmenį iš abstraktinių 
principų vergijos. 

lį prie elementoriaus. Pasodino ji gana ceremo- 
ningai: ant stalo išpleitojo nemažo formato su 
skurdžiais paveiksliukais elementorių, įspraudė 
į rankas baltą vištos plunksną su gale paliktų 
šepetėliu, kad pirštais knygos nesuteptų, rodė 
raides ir liepė tarti ir kartoti. Dar buvau moks- 
lams per mažas ir — laisvas. Brolis mokėsi, o 
kai aš susibardavau su seseria ir neturėdavau su 
kuo žaisti, eidavau užstalėn ir žiūrėdavau, kaip 
jis mokosi. Manęs jis arti neprisileisdavo, bet aš 
ir iš atokiau žiūrėdamas matydavau raidę, ties 
kuria jis laikydavo plunksną. Taip iš tolo beste- 
bėdamas, išmokau drauge su juo visas raides. 
Kai jis mokėsi skaityti skiemenis, man staiga pa- 
aiškėjo skaitymo paslaptis. Brolis gailiai kartojo: 
“bė, a - ba; bė, ė - bė; bė, i - bi; bė, o - bo; bė, 
ū- bū" ir t.t. Stebėjausi, kam taip reikia. Ir kar- 
tą, kai tevas kamantinėjo brolį, paklausiau: “O 
kam jam reikia “bė, a - ba" skaityti? Jis galėtų 
tiesiai: “ba, bė, bi, bo, bū“. Tėvas pažiūrėjo į 
mane nustebęs, lyg nesuprasdamas, ką aš sakau, 
vakėlė akis į lubas ir tarė: “Na, eik čia ir paro- 
dyk, kaip reikia skaityti“. Pasisodino jis mane 
šalia savęs, parodė vieną eilutę, kitą, ir aš jas 
perskaičiau. Tada jis mane pradėjo gaudyti, ro- 
dydamas po vieną skiemenį iš vidurio puslapio, 
bet aš nesuklydau nei karto. Galop jis pakraipė 
galvą ir tarė: “Gerai! Tai kada tu išmokai?" Lyg 
nusikaltęs prisipažinau, kad žiūrėjau, kaip bro- 
lis mokės. Jis manęs už tai visai nebarė. Bandė 
tą pat su broliu, bet jam sunkiau sekėsi, tai jis 
jam liepė, kad mokytųsi, kaip mokęsis, ir išėjo 
kalvėn. Kartą man bežaidžiant su seseria asloje 
— gerai neatmenu: tą ar kitą dieną — tėvas pa- 
tylom pasakė motinai: “Žinai, Mare, mūsų Jo- 
nas paviršium skaito; reikia ir jam nupirkti ele- 
mentorių". Motina sakė, kad aš esu dar mažas ir 
galis palaukti, kol brolis išeisiąs visą. Bet tėvas 
jai atsakęs, kad man reikią kitokio. 


Per Kalėdas jis man parnešė visai mažytį, 
violetiniais viršeliais elementorių, ar ne kun. 
Ambrazevičiaus sustatytą. Per mėnesį jį visą 
išėjau. Man tas mokslas jau pradėjo įkyrėti, tai 
skubėjau, nes buvau įsitikinęs, kad to žmogui 
pilnai pakanka, bet labai apsirikau. Kai tik ele- 
mMentorių pabaigiau, įbruko man į rankas “Didįjį 
Šaltinį". Perskaičiau rytines ir vakarines maldas, 
Dievo ir Bažnyčios “prisakymus", didžiąsias nuo- 
dėmes, gerus ir blogus darbus ... Bet tai dar be- 
veik nei pradžios tos šimtalapės maldaknygės 
nebuvo. Maniau, kad ne aš ją, bet ji mane pri- 
baigs. Po visų dorybių ir ydų sekė Valandos (ta- 


da dar “Adynos"), tai aš ias pradėjau giedoti. 


Maniau, kad gerą balsą turiu ir puikiai giedu. 
Motina draudė šaukti nesavu balsų, o senelis 
gražumu man vis tą patį kasdien kartodavo: “Jo- 
nai, tu rėki, ne giedi!" Jis mane mokė, kaip rei- 
kia giedoti, bet aš taip ir nesupratau, kuo mana 
giesmė buvo bloga: jis pats dusliai, lyg po žeme 
giedojo, o aš, rodos, dar ir surikti galėjau. Kartą, 
netekęs kantrybės, piktai tarė: “Tu visai glušas, 
ir iš tavęs kantaro (giesmininko) nebus — viską 
trauki vienu balsu!“ Senelis buvo, dabar spėju, 
labai muzikalus, nors balsą turėjo gana silpną. 
Gi motina vėliau sakydavo, kad aš, besimokyda- 
mas skaityti, prarėkęs balsą. 


Kai man nusibosdavo šūkauti namie, eida- 
vau pas kaimyną, kur mano riksmo mielai klau- 
sydavo kaimyno kiek už mane vyresnis sūnus ir 
mano metų duktė. Mėgdavau gana dažnai ten sa- 
vo balsą rodyti, kur vaikas siausdavo, o mergai- 
te iš skurdžių skudurų rišo lėles. Man atrodė, 
kad jie bent protarpiais manęs klausydavo, ypač, 
kai nesavu balsu stengdavausi peršaukti vaikų 
barnius ir triukšmą. Bet, anot tos pasakos, iki 
laiko ąsotis vandenį neša: vieną dieną ėmė ąsa 
ir trūko... Buvau atšaukęs vieną antiponą ir il- 
sėjausi. Kaimyno sūnus, užsirioglinęs ant kros- 
nies, mane mėgdžiodamas kartojo: “Aš gyvenu 
ant aukštybių!' Kaimynė, lyg atsakydama, ta pa- 
čia gaida suriko: “O velnias tave ten užnešė!“ 
Mane paėmė toks juokas, kad aš pradėjau 
prunkšti, kovodamas su juoku, bet neišlaikiau ir 
pradėjau kvatoti. Ta baisiai supyko ir išvarė lauk 
tarydama, kad mano tenai daugiau nei kojos ne- 
būtų. Daugiau tik namie šaukiau. Skaitymas bu- 
vo vienintelis mokslas, kurį įgijau be didelių pa- 
stangų ir vargo. Gabus, kaip kiti tvirtindavo, ne- 
buvau: man reikėjo dirbti — ir sunkiai. 


Tai dar toli gražu ne viskas. Motina reika- 
laudavo, kad aš jai garsiai skaityčiau litanijas ir 
namie likusiems mišių maldas. Ji buvo likusi vien- 
turtė, tai tėvai nenorėjo, kad ji mokslu galvą suk- 
tų, ir skaityti nemokėjo, bet visada mėgdavo pa- 
sigirti, kad ji mane skaityti išmokiusi. O buvo 
taip: per vasarą nuo labo ryto ligi vėlaus vaka- 
ro lauke bebėgiodamas, gerokai apmiršau skai- 
tymą, gi rudenop ji man pradėjo brukti malda- 
knygę į rankas. Užprotestavau. Motina: “Skai- 
tyk visų šventųjų litaniją!“ Aš: "Nenoriu!" Ji: 
“Skaityk!"", o aš: “Nenoriu! Galop paėmiau kny- 
gą, paskaičiau “Kirie, eleison!“ ir padėjau. Na, 
ir pradėjo man ražu kurti pirtį. Sukausi aplink 
ją ir šaukiau plakamas: “Kirie, eleison! Kriste, 
eleison!'' Ir turėjau skaityt. Mėgau laisvę ir ma- 
ne ėmė siaubas: argi ta viena knyga man reikės 
visą laiką skaityti. Kritau į desperaciją, skaičiau 
graudžiai, apyverksmiais, bet tai kaip tik mo- 
tinai patiko, ir ji manęs neatleisdavo. Kai tik įsi- 
dūkdavau ar seserį pravirkdydavau, tai ji mane 
ir sodindavo prie knygos. Dėl to ji ir gyrėsi, Ir ne 
be pagrindo, kad ji mane skaityti išmokiusi. 

Iš mamos išmokau ir tautinės ambicijos. 


Brolis mokėsi ilgai. Kartą mus aplankė dvarinin- 
kas Daunoravičius. Jis pavartė brolio elemento- 


rių ir pradėjo jį labai peikti: “To, pane meistre, 
kap vaikas išmoks, kad elementorius niekam ti- 
kęs". Jis pasisiūlė atnešti savo sūnaus: gražų, su 
spalvotais paveiksliukais, lenkišką. Po poros die- 
nų vėl užsuko, atnešė tą elementorių ir tarė: “To 
kap išmoks lenkiškai, to lietuviškai bus vieni 
juokai." Jis buvo tikrai gražus, tasai elemento- 
rius: kieti spalvoti viršeliai su gražiai sušukuotu 
vaiku, skaitančiu knygą. Viduje buvo taip pat 
spalvoti paveiksliukai, ir ko ten nebuvo: berniu- 
kų, mergyčių, paukštelių, gyvuliukų, žvėrelių, 
žiogų, peteliškių ir gėlių!... Mačiau aš visa tai 
tiktai vieną kartą, kai visi susirinkę tos knygos 
žiūrėjo. Brolis man jos nerodė, o man taip knie- 
tė pažiūrėti, kad verkdavau. Gal tas brolio kie- 
tumas ir mano ašaros ir pražudė tą knygą. Mo- 
tina neleido broliui iš tos knygos mokytis ir jis 
nesimokė, bet dažnai ją vartydavo. Taip vieną 
rytą Motina kūreno krosnį ir minkė duoną, o 
brolis tą elementorių vartė. Aš buvau nustojęs 
vilties brolį palenkti, tai sėdėjau kitame stalo 
gale ir žiūrėjau, kaip motina dirbo. Ji vieną kar- 
tą pažiūrėjo į brolį, kitą, o jis vis tebevartė. Ga- 
lop motina nusibraukė nuo rankų tešlą, priėjo, 
paėmė elementorių ir pasakiusi “Nesulauktų ma- 
no gelva, kad mano vaikai iš lenkiškų knygų mo- 
kytųsi", įmetė jį liepsnojančią krosnį. Kai tėvas 
sužinojo, kas atsitiko, buvo labai nepatenkintas 
ir rūgojo motinai: “O jei atėjęs paklaustų, kaip 
vaikui sekasi iš jojo knygos mokytis, ką aš jam 
pasakysiu?" Motina kietai atkirto: “Pasakysi 
jam, kaip buvo, ir viskas". 


Kaip matote, pirmųjų savo knygų negalėjau 
pamėgti: elementorius buvo taip menkas, jog ja- 
me, be paskirų trumpų sakinių, nieko nebuvo, o 
maldaknygė didelio džiaugsmo neteikė. Didžiąją 
savaitę motina mane su broliu nusiuntė su mal- 
dų knygomis bažnyčion. Man, kaip jaunesniam, 
teko didžioji, o broliui nupirko naują. Nuėjova, 
suklupova greta prieš šv. Izidoriaus altorių ant 
tako, kur žmonės kryžiaus kelius ėjo, ir pradė- 
jome skaityt mišių maldas, nors kunigo bažny- 
čioje nebuvo. "Šaltinis" man taip nusvėrė ran- 
kas, jog man net akys iš kaktos lindo, jį belai- 
kant. Žmonės ėjo pro šalį ir mudu stumdė, o 
mudu klūpėjova, kaip įkasti žemėn. Brolis dar 
laikėsi ant kojų, o aš, neturėjęs ilgesnio klūpoji- 
mo praktikos, visai nekaip jaučiausi: pakinkiai 
linko ir rankos knygos nepakėlė. Pasiskundžiau 
broliui, kad daugiau jau negaliu. Jis lengvai 
klausimą išsprendė: “Jei negali, tai bėk namo". 
Bet ir man pati išeitis atėjo: neišlaikydamas 
pats savo svorio, natūraliai atsirėmiau į parale- 
liai pastatytas klumputes, o knygą atrėmiau į 
krūtinę. Staiga žiūriu, kad mano knygoje atsi- 
rado gražus Nekalto Prasidėjimo paveiksliukas. 
Maniau, kad jis iš dangaus nukrito. Turėjau ne- 
laimės sufabrikuoti mitą, kad man angelas kny- 
gon paveiksliuką įdėjo, o tas "angelas", kaip vė- 
liau paaiškėjo, buvo tretininkė Ulozaitė. Taip 
mane visi ilgą laiką tuo “angelu"' pjovė. 

Sekančią žiemą iš kažkur atsirado mūsų na- 
muose lietuviškų pasakų rinkinėlis. Tai buvo 
skolinta knyga. Neprisimenu, nei keno tos pasa- 
kos surinktos, nei kada, nei kur jos išleistos, bet 
tą knygą norėjau turėti: joje buvo pačios popu- 
liariausios ir pačios būdingiausios mūsų pasa- 
kos. Niekad jos ir vėliau neteko matyti. Buvau 
mažas metais ir ūgiu, tai tapau tėvo klientų dy- 
vu. Stambūs vyrai plačiomis ir šiurkščiomis ran- 
komis glostydavo mano rudus plaukus, kai aš 
tas pasakas jiems skaitydavau. Kartą, ar tikrai 
mano skaitymo sujaudinti, ar tik cavaleria rus- 
ticana vedini, trys vyrai man davė pinigų: du po 
auksiną, o vienas net pusrublį — knygoms pirk- 
ti. Motina privertė mane jiems rankas pabučiuo- 
ti. Nuosavybės jausmas manyje dar nebuvo įsi- 
kūręs, tai pirmąjį savo honorarą atidaviau tė- 
vui. Jis, aišku, juos knygoms išleido. 


Tėvo lektūra buvo labai speciali: religija 
tik ir mokslas. Ypač mėgo ir pirko Geručio po- 
puliarizacijas: “Sodiečio dangus" ir panašias. Jis 
turėjo net jojo verstą Zoologiją, spėju — labai 
brangia knygą. Tėvas mėgdavo k=lbėti ir ginčy- 
tis religinėmis ir mokslinėmis temomis su savo 
klientais kalvėje ir su savo dėde namuose. Jo 
dėdė buvo skeptikas. Kai tėvas tvirtindavo, kad 
žemė apvali ir sukasi aplink save ir saulę, dėdė 
į jį su pasigailėjimu žiūrėdavo ir sakydavo: “Ka- 
ziuk, nagi tik tu pagalvok, ar ji gali taip į visas 
puses sukinėtis! Jei ji suktųsi, tai seniai mums 
visiems būtų galvas nusukusi". Tėvas mėginda- 
vo atremti mokslo dėsniais ir net su obuoliu pa- 
rodyti, kaip ji sukasi. Dėdė buvo nevnajudina- 
mas ir laikėsi savo kosmologiios: jam žemė bu- 
vo plokščia ir dargi net su briaunomis, kad ma- 
rių vanduo neišsilietų, o saulė bėgo aplink. Juo- 
du kartais taip įsikarščiuodavo, kad vienas kitą 
beveik kvailiais išsivadindavo. Klsusimss vis 
likdavo atviras, ir jie mielai prie jo griždavo. 
Paskutinis dėdės argumentas būdaves: “Jei že- 
mė sukasi, tai kodėl miškas vietoje stovi, a?" 
Tėvas juokdavosi ir nieko neatsakydavo. 


Beletristikos tėvas nemėgdavo: visa, kas ne 
religija ir ne mokslas, jam buvo tušti plepalai. 
Jis buvo šv. Kazimiero draugijos narys, ir įei 
tokių knygų gaudavo, tai kam nors padovanoda- 
vo. Vėliau brolis isigijo Genovaitę ir Magel'oną. 
Kai jis garsiai tai skaitydavo, motina verkdavo 
ir liepdavo net nutraukti skaitymą, o tėvas šal- 
tai laikėsi ir tvirtino, kad tokios istorijos esan- 
čios nuo pradžios iki galo išlaužtos iš piršto. Pir- 
moji pasaulinė knyga, kuri ir tėvui patiko, buvo 
Robinzonas. 


Knygas uoliai skaičiau, bet nerinkau. Pirma- 
sis autorius, kuris mane pavergė, buvo Šekspy- 
ras. Tai jau buvo trečioje gimnazijos klasėje. Ji 
baisiai panorau turėti ir niekad nesiskirti. Prieš 
tai mane buvo sujaudine tik du rašto dalykai. 
Dar mažą mane labai giliai sujaudino ir pavei- 
kė darže rastas vėjo nešamas iš knygos išplėštas 
purvinas ir nublukęs lapas, kuriame štai ką 
įskaičiau: “Mes gyvenome prie upės, anopus upės 

juodavo miškas. Vasarą eidavova upėn maudy- 
tųs, o Miškan — uogautų, grybautų Ir riešutau- 
tų"... Tas sakinys man pakvipo kažkokia nuo- 
stabia laisve ir džiaugsmu, kurio jau man tada 
stigo. Perskaičiau kelis kartus tuos žodžius, sto- 
vėdamas arime, ir apžvelgiau visą akiratį: kaip 
buvo skurdu ir siaura mano gimtinėje, o kaip 
platu ir miela tenai, to puslapio krašte. Dažnai 
po to pagalvodavau: kur galėjau rasti gražesnį ir 
didingesnį gamtovaizdį, kaip mano paties kieme, 
ypač įkopus į sodyboje buvusį piliakalnį. Nusi- 
valiau tą savo radinį, sulenkiau į keturias dalis 
ir saugojau, kaip brangenybę. Kai būdavo gra- 
žu, pasiimdavau savo lobį ir kopdavau ant pilia- 
kalnio kauburės, ir garsiai skaitydavau dangui 
ir žemei. Vasarą aš tą puslapį laikydavau sąspa- 
ros plyšy, o rudenį įsinešiau trobon ir pakišau 
po balkiu. Žiemą sodiečiai, suėję trobon parū- 
kyti, pasisedo popierio ir vienas akylesnis pama- 
tė mano lobį: išsitraukė, pavartė, pažiūrėjo, pa- 
sidalino, susuko cigaretes ir paleido dūmais tą 
mano nuostabų kraštą. Aš neturėjau drąsos ap- 
ginti savo turto. 


Kita buvo jau knyga. Regis, “Laisvės me- 
tu", apie 1905 metų neramumus. Kodėl man ta 
knyga padarė ispūdį, negalėčiau pasakyti, ypač 
kad ją skaičiau ketvirtoje klasėje, kai jau buvau 
skaitęs Dieviškają Komediją, Faustą, (abi dalis; 
antroji man taip sunkiai skaitėsi, kad nutariau 
daugiau nė neskaityti ir iki šiol dar to pažado 
laikaus), Šilerį, Lesingo dramas ir dramaturgiją, 
Skotą, daug rusų ir lenkų autorių, aiškiai geres- 
nių knygų, bet ir pats Šekspyras manęs taip ne- 
paveikė, kaip “Laisvės metu". Ją skaitydamas, 
pirmą kartą panorau ir aš rašyt. 


Klasėje buvo draugas Bindokas. Jis mėgo 
knygas ir sakėsi noris rašyti, net bandas, bet vis 
neišeina: sėdant jam atrodydavę, kad galis dešimt 
tomų parašyti, bet kai pradeda, per tris pusla- 
pius viskas išsisemia. Rašyt man nebuvo drasos 
ir nebandžiau. Anie tuos laikus pradėjau mėgti 
ir lietuviškąja boeziją: Maironį, Veičaiti ir Bin- 
ki. Binkį jau buvsu matęs Kauno stotyje: aukš- 
tą, laibą, elegantiškai plonu apsiaustu apsitaisiu- 
si ir šaunų, kain “Gėlės iš šieno", kurias mokė- 
jau mintinai ir mėgau kartoti. 


Supratau viena, ksd rašto žmogui reikia 
daug skaityti ir daug žinoti. Daug knygų skai- 
čiau tik dėl to, kad msn atrodė, jog reikia tai 
daryti. Taip buvo s1 Fanstu ir Dante, kuriuos 
skaičiau, kaip Gogolio Petruška, nesuprasdamas, 
nejausdamas. Skaičiau pritiktinas knvsas, kaip 
Kugene Sue “Paryžiaus paclantis" ar Ponson du 
Terrail “Rokombolio žygius“. Kaip neskaitysi, 
kad tas knygas man vienas draugas padovanojo! 
Nieko iš tos ilgos ir įvairios lektūros neliko. Kad 
būtų pilnas mano to meto skaitymo vaizdas, pri- 
dėsiu. kad tada paimdavsu net tokias knvgas, 
kaip Herodotas ar Tukiditis. Tukiditi skaičiau 
lygiai sunkiai, kaip Goethę ar Dantę. i knygos 
nabaisą priskaičiau skyreli apie marą Atėnuose. 
Tai tik geras puslapis, bet pajutau, kad mano 

veidai dega:ir mane paveikė ne Atėnų agonija, 
bet to puslapio galybė. Užmiršau ir autorių ir 
knygą, bet ilgus metus aiškiai mačiau, kaip pa- 
juodę žmonės šliaužė prie vandens, raitėsi, kaip 
kirminai, ir mirė... Lygiai po dvidešimties metų 
vėl paėmiau Tukididį į rankas. Ir man rodėsi, 
kad aš jį skaičiau pirmą kartą. Dabar viskas įdo- 
mu, nauja, stipru. Ir tik, kai priėjau maro sce- 
ną, fizišką Atėnų mirtį, prisiminiau, kad kadai- 
se tą knygą esu skaitęs... 


Dažnai pagalvodavau, kad vistiek kada nors 
reikės rašyti, o tai atėjo tik po kelerių metų. 
Pradėjau skaityti retorikos knygas: Kvintilianą 
ir šiaip senas ir niekeno neskaitomas knygas, ku- 
rių rasdavau Kauno centraliniame knygyne. Tai- 
syklės buvo painios ir sudėtingos — nepasiekia- 
mos. 


Man labai vėlai paaiškėjo senelio pastabos: 
“Jonai, tu rėki, ne giedi!“" Iš prigimties neturėjau 
klausos ir buvau nemuzikalus, nors esu meloma- 
nas. Mane žavėjo poezija, bet prosodija man bu- 
vo Kretos labirintas, ir aš pats norėjau rasti 
Ariadnos siūlą. Visa, ką skaičiau, atrodė, versti- 
na, kad tai, ką aš vienas skaičiau, visi galėtų pa- 
siekti. Jaunystė pasižymi drąsa. Ketvirtoje kla- 
sėje Mane apėmė Šekspyro karštinė ir aš norė- 
jau jį visą išversti. Jo raštus turėjau lenkiškai ir 
rusiškai, bet dar nusipirkau ir pigųjį brolių Šlė- 
gelių vertimą vokiškai. Tais metais išverčiau 
“Karalių Joną“ ir “Romeo ir Julietą“. Ilgai 
sprendžiau, kurį nešti “Švyturiui''. Gal pirmas ir 
geriau buvo išverstas, bet antras, maniau, geriau 
kitiems patiks. Turiu pažymėti, kad ne vien no- 
ras pasidalinti genijaus kūriniu mane vertė vers- 
ti, bet ir desperatiškas troškimas pralobti — tiek 
man jau buvo įkyrėjęs nuolatinis ir nuogas ma- 
no skurdas. Pradėjau vertimą perrašinėti stam- 
biomis kaligrafiškomis raidėmis brangiame po- 
pieriuje. Kelis kartus peržiūrėjęs, kad neliktų 
rašybos klaidų, viską gražiai sutvarkęs, tris kar- 
tus, lyg muses vaikydamas nuo veido, persižeg- 
nojau ir nuriedėjau miestan nuo kalno. Buvo 
smagu eiti, bet tik ligi durų, o jas pasiekus, pra- 
dingo visa mano drąsa — ir norėjau grįžti namo. 
Prasitryniau prie knygyno langų gal valandą, 
norėjau vėl žegnotis, kad atgaučiau drąsą, bet 
nebuvo kaip: ir alėjoj, ir tada nežinau kokioje 
gatvėje, vėliau Vasario 16 pavadintoje, siuvo 
žmonės. Nebuvo kaip žegnotis, tai reikėjo taip 
peržengti Rubikonas — knygyno slenkstis. Iėjau. 
Panaitė paklausė, ko norįs. Jaudindamasis ir už- 
sikirsdamas pasakiau, kad noris matyti leidėją, 
turįs jam parodyti vertimą. Ji dingo duryse ir 
po valandėlės pranešė, kad ponas leidėjas mane 
prašė įeiti. Nesu tikras, bet man rodosi, kad tai 
buvo p. Rucevičius. Kaip aš tą valandą norėjau 
būti didelis ir galis įkvėpti pasitikėjimą, o bu- 
vau mažas, skurdus ir visas strazdanomis nuė- 
jęs berniukas. Mandagiai, kaip tik mokėjau, nu- 
silenkiau ir paklojau rankraštį. Jis paprašė ma- 
ne atsisėsti fotelin, kurin nugrimzdau skradžiais 
žemėn. Jis pradėjo vartyti rankraštį ir, lyg pra- 


296 


džiugęs, tarė: “O, Šekspyras, mums jo reikia ... 
Iš kurios kalbos versta?" Atsakiau, kad angliš- 
kai nemoku, ir kad verčiau iš rusų, lenkų ir vo- 
kiečių kalbų vertimų. Dar neatsimenu, kažko jis 
paklausė ir pasakė, kad užeičiau po poros mėne- 
sių, nes vertimas esąs eiliuotas, ir jis turi Jį duo- 
ti paskaityti patyrusiam specialistui. Leidėjas 
buvo nuostabiai mandagus ir atsisveikindamas 
net padėkojo ir padavė man ranką. Mane jo ma- 
lonumas taip tada sujaudino, kad aš visomis ke 
turiomis stengiausi išlaikyti orumą, nes jaučiau, 
kad iš susijaudinimo, baimės, o gal ir džiaugsmo 
galiu pradėti bliauti, kaip veršis. Po dviejų mė- 
nesių tų ceremonijų jau nebuvo, bet vis dėlto 
išėjo tas pats ponas su rankraščiu ir tarė, kad 
jis tai rodęs speicalistui ir specialistas jam sakęs, 
kad man stinga eilėdaros žinių, kad padirbėjus 
gali būti gerai ... Patarė nenusiminti, nes valia 
ir darbas viską nugali ir t.t., ir t.t. 


Nusiminiau ir nieko nesupratau: verčiant 
man jambai buvo taip įsirėžę, kad išėjus visas 
miestas ir geležų prikrautas vežimas jais skam- 
bėjo. Susipažinti su eilėdara!... Parėjau namo. 
“Karalius Jonas" buvo neperrašytas, taip ir liko. 
Bet man liko noras pralobti. Tą pat vakarą pra- 
dėjau versti Mayne Reid apysaką, kurią išvar- 
gau iki galo, bet nunešt leidėjui neturėjau drą- 
sos... 


Vėliau supratau, kad ne prosodijos žinios 
buvo kaltos, tik prastas kalbos mokėjimas, o ir 
verčiamųjų dalykų mintys buvo per subtilios ir 
per sunkios. Bet tai veltui nenuėjo: vertimams 
netikiu, ypač eiliuotiems, ir to amato beveik 
nesu praktikavęs. Buvo ir blogos įtakos: mano 
ankstyvesniose eilėse vyrauja beveik išimtinai 
dviskiemenis ritmas. Kartą, o tai buvo mano pir- 
mieji kiek plačiau ir viešiau nuskinti poezijos lau- 
rai, buvusiose kino Oazos patalpose įsikūrusioje 
kavinėje nulipau nuo estrados ir mane garsiai 
pasveikino Tumas, pavadindamas mane lietuviš- 
kuoju Slovackiu. Daugis man ten nepašykštėjo 
tokio ar anokio pagyrų trigrašio. Ir vėl tas pra- 
keiktas jambas: gerai, gerai, gerai... Jį iš pa- 
ties Kvintiliano išmokau: “syllaba longa brevis 
subiecta vocatur iambus!" Prieina prie manęs 
Teotilis Tilvytis ir tas sako: “Gerai! tik įvairink 
ritmą, maišyk pėdas!“ Jam pradėjau aiškinti, 
kad maišau. Jis vėl man sako: “Pas tave arba 
chorėjas, arba jambas, tai, kai klausai, atrodo, 
kad vienu ritmu rašai, reikėtų pint triskiemenes 
pėdas". Neturėjau ką jam atsakyti, tai tik pa- 
krapščiau pakauši ir tariau: “O kad jis būt ug- 
nimi nuėjęs, tas Šekspyras"... Jam, tai išgirdus, 
net pypkė iš dantų iškrito, ir paklausė: “Kodėl?'? 
Palikau ji nustebusį, kad gero ir draugiško pa- 
tarimo neklausau. 


Penktoje klasėje, po visų nepasisekimų pra- 
lobti, Šekspyro kultas manyje pasiekė zenitą. 
Sunkiai isigijau Georgo Brandes studiją apie 
didžiojo dramaturgo gyvenimą ir kūrybą. Biblio- 
tekose perskaičiau visą pasiekiamą literatūrą. 
Juodelis pasiūlė man paruošti paskaitą. Paruo- 


šiau ir kalbėjau visą valandą, rausdamas prieš 
savo klasės draugus. Juodelio išvada buvo tokia: 
pokalbiuose esu įdomesnis nei paskaitoje. 


Po Šekspyro sekė kiti autoriai: Byron, Shel- 
ley Thomas Moore (šio esu šį tą vertęs iš “Ai- 
riškųjų melodijų". Byron darydavo įtakos net 
jaunuolių būdui: jie pradėdavo žiūrėti į viską 
Kaino akimis. Į juos pynėsi rusai, lenkai, vokie- 
čiai, prancūzai... Taip dar gimnazijoje pasie- 
kiau Nietzschę, Rilkę, Bloką, Eseniną, Pasterna- 
ką, Tuvimą, Wierzinski ir savuosius Vėjus. Ril- 
kė kurį laiką buvo stabas. Po jo sekė Poe. Poe 
yra labai sugestyvus. Atsimenu, kaip juo gyve- 
no ir sirgo Binkis, jau būdamas Alijošium. 


Paskui jau pradėjo rūpėti savos knygos. Jos 
yra malonios, kol paruoši: parašai, randi leidėją, 
ištaisai korektūras ir paleidi svietan. Tada jos 
apkarsta. Ir apkarsta labai nežymiomis smulk- 
menomis: vis lieka šis tas neišbaigta, lieka ko- 
rektūra, na, ir reikalai su leidėjais, kuriems rū- 
pi viena: kad knyga eitų — ir greitai. Poezijos 
skaitytojų skaičius visados ribotas, bet pastovus. 
Poezijos skaitytojas ištikimas. Aš jį laikyčiau 
aukščiausiu skaitytoju. Yra prozos skaitytojų, 
kurie viena proza minta ir kitus žanrus ignoruo- 
ja. Poezijos skaitytojas skaito viską: poeziją, 
prozą ir dramą. Savo skaitytoju aš negalėčiau 
skųstis, nes visos mano knygos išpirktos. 


Pirmąją knygą pusiau pats išleidau: “Dir- 
vos“ leidėjas, bijodamas prakišti, paėmė iš ma- 
nęs vekselius, bet man jų mokėti nereikėjo — 
knyga pati save išsipirko. Nors tai buvo bendro- 
vė, bet aš turėjau reikalų tik su velioniu Dundzi- 
la, labai atsargiu žmogumi. Beveik visų knygų 
pats spaudą prižiūrėjau. Leisdamas eilėraščius 
važiavau Marijampolėn ir tariausi su spaustuvės 
darbininkais. Jie buvo labai malonūs, nors spaus- 
tuvininkai mūsuose į knygos meną buvo linkę 
žiūrėti, kaip į pretenzingas autorių fantazijas. 

“Eilėraščius"" man labai bjauriai išleido. Vis- 
kas buvo gerai paruošta, bet leidėjas, taupyda- 
mas mano pinigus, viršelį padarė per mažą, ir 
man buvo gėda žiūrėti į tą savo pirmąjį kūdikį 
su trumpais marškinėliais. Leidėjas Dundzila 
mane mokė, kaip reikia jaunam autoriui elgtis: 
“Nueik su knygele pas kanauninką Tumą ir pa- 
prašyk, kad palankią recenziją parašytų". Norė- 
jau spirtis, bet jo akyse pamačiau tokias keistas 
liepsneles blykčiojant, kad pažadėjau tai pada- 
ryti. Aišku, nėjau ir nieko neprašiau, kad recen- 
zijas rašytų: jos atsirado neprašomos. Jos nuste- 
bino net skeptiškąjį Dundzilą. Jis man daugiau 
buvo panašus į smulkių prekių parduotuvės ve- 
dėją, negu į knygų leidėją, nors silkių bačkos 
savo knygyne ir nelaikė. Tai buvo geras žmogus 
ir didelis knygos mėgėjas, bet man atrodė di- 
džiai nuobodus. Kartą man šalia jo teko sėdėti 
Kauno konservatorijos koncerte. Tą kartą sėdė- 
jau tarp dviejų kraštų: tarp Petro Babicko ir lei- 
dėjo Dundzilos. Vienas karštuolis, entuziastas: 
ploja, šaukia “bravo! bis! valio!“, o antras murk- 
so, nuobodžiauja ir vis tą patį kartoja: “kam čia 


taip plot, kam čia be reikalo laiką gaišint". Pa- 
dainavo Jonuškaitė-Zaunienė. Kilo furoras: Pet- 
ras Babickas, maniau, sprogs iš entuziazmo be- 
šaukdamas, o tuo tarpu ramių ramiausiai Dudzi- 
la man į ausį kalba: “Na, matai, ploja, šaukia, 
laiką gaišina ... Koncertas užsitęs ... Kas to ne- 
žino, kad ji gera dainininkė ... Kiti laukia, leis- 
tų jiems pasireikšt' ... 

Trečias mano sutiktas leidėjas buvo Anta- 
nas Kniūkšta. Jis buvo senbernis, bet jame bu- 
vo ir kažkas vienuoliška. Jis buvo gimęs leidė- 
jas, kaip gali būti gimęs poetas. Mane su juo su- 
vedė Antanas Vaičiulaitis. Pastarasis mane vie- 
ną kartą sutikęs alėjoje klausia, ar neturiu pa- 
ruošęs naujo eilių rinkinio. Aš jam kietai atsa- 
kiau, kad ne. Vaičiulaitis prisispyrė: “Nagi jau 
vis turi šį tą parašęs?" Reikėjo sutikti, kad jau 
buvau šį tą parašęs. Viso susirinko apie dvi de- 
šimti eilių. Paruošiau rankraštį, o ruošti ilgai ne- 
reikėjo. Sutarėm su Vaičiulaičiu pasimatymą, ir 
jis mane nuvedė pas leidėją. Jis gyveno Putvins- 
kio gatvėj: kieme, antrame aukšte. Eidamas pas 
leidėją, maniau rasiu kažką rytietiškai prabangų, 
bet kartu sprendžiau, kad rasiu medinį pjūklą. 
Vaičiulaitis drąsiai pabeldė duris, ir kažkas mais- 
to pilna burna viduje atsiliepė. Atidarė duris ir 
įejome į gana šviesų ir erdvų, bet pusnuogį kam- 
barį: vidury neuždengtas stalas, šalia senberniš- 
kai paklota metalinė lova, spinta ir trys ar ke- 
turios vienietiškos kėdės. Pats namų šeimininkas 
stovėjo prie stalo ir iš maišelių pietavo. Tuojau 
jis mus susodino, o pats liko stačias ir prašė mus 
prie savo švento stalo. Vaičiulaitis pradėjo jam 
aiškinti, kad atvedęs poetą, turintį eilių rinkinį. 
Maniau, kad reikės ilgai kalbėti ir piršti, bet 
Kniūkšta atsakė: “Gerai, galime išleist“. Ir dau- 
giau apie tai nekalbėjome. Pavalgė ir pasiūlė ei- 
ti spaustuvėn. Tai ir buvo tas didysis Antanas 
Kniūkšta, rašytojų prietelius ir globėjas, išlei- 
dęs per tūkstantį knygų. Jis neklausė sąlygų, 
nei leidžiamos knygos apimties, tik nuvedė 
spaustuvėn, patarė pasirinkti rašmenis ir popierį 
ir mudu paliko tartis su darbininkais. Tai ir bu- 
vo mano “Imago mortis"'. 

Tik vėliau man paaiškėjo, kad dideli darbai 
ir dideli žmonės yra labai paprasti. Aišku, paly- 
ginus “Švyturio" salioną, o kad ir Dundzilos 
arriere - boutigue (tam žodžiui mes termino ne- 
turime, nors sename Kaune ir buvo parduotuvių, 
kur už parduotuvės gyveno tame pačiame aukš- 
te pirklys; Dundzila turėjo kaip tik už knygyno 
mažą, bet pedantiškai švarią ir tvarkingą konto- 
rėle) su Kniūkštos kartūziška cele, galėjai nusi- 
vilti. Bet reikėjo pažint tas žmogus, kad galėtum 
ji vertinti ir teisti. Jis, sakysime, Jonui Marcin- 
kevičiui, petin girtam, iš smuklės atėjusiam ir 
smuklėn einančiam, mokėdavo penklitinius ho- 
norarus už parašysimus veikalus. Jis niekad au- 
toriaus neužgaudavo, bet viską jiems pasakyda- 
vo. Atsimenu, kai jis vieną kartą kalbėjosi su 
Petru Cvirka dėl “Žemės maitintojos". Jo konto- 
roje, kaip malūne, vis būdavo pilna klientų - ra- 
šytojų. Jis turėdave laiko su jais valandų valan- 

A. Mončys Bareljefas medyje 


domis plepėti, bet tai jam nė kiek netrukdydavo 
drauge tvarkyti užsakymus ir sąskaitas. Bekal- 
bant įeina Cvirka, tai jis ir sako: “Petrai, čia 
reikės dar šis tas pataisyti ir pakeisti". Cvirka 
šoko kaip kibirkštis: “Ne, ne, aš nė raidės netai- 
sysiu!'* Kniūkšta: “Kaip tu gali netaisyt, kad rei- 
kia!" Cvirka: “Šioj knygoj aš nieko netaisysiu!“ 
Kniūkšta: “Cvirka, na, žiūrėk, tu rašai: “davė 
jam surūdijusią keturdešimtę", o ar tu žinai, ko- 
kio metalo keturiadešimtė buvo padaryta?" 
Cvirka: “Aišku — varinė!'' Kniūkšta: “Ne, Cvir- 
ka, ne varinė, bet sidabrinė, o sidabras juosta, 
bet nerūdyja"... Cvirka: “O! tai galima patai- 
syt!' Kniūkšta: “O čia vėl, Petrai, tu rašai“ ir t.t. 
Ir jis jam ištaisė visas panašias smulkias nesą- 
mones. 


Jis man išleido: “Imago mortis“, “Intymias 
giesmes", “Dievus ir smūtkelius“, “Užgesusias 
Chimeros akis“ ir “Poeziją". Bet mes vieną kar- 
tą smarkiai susikirtome. Po premijos jis būtinai 
norėjo išleisti “Užgesusių Chimeros akių" antrą- 
ją laidą. Tuo pasigyriau Binkiui, kuris man pa- 
sakė: “Gera, Jasiau, idėja, bet... tu turi jam 
pastatyt sąlygą: “Jei duodi pusantro tūkstančio 

litų honoraro, tai leidžiu, jei neduodi, tai nelei- 
džiu". Tu turi puikiausią progą pakelt poezijos 
vertę (!?), ir jei tu, Jasiau, man to nepadarysi, 
tai aš tavęs nepažįstu ir pažinti nenoriu." Švinas 
buvo išbarstytas ir tiek prašyt buvo nesąmonė, 
bet norėjau būti kolegiškas Binkiui ir taip skelb- 
toji antroji laida nepasirodė. Jis man pasiūlė 
dvidešimt penkis procentus nuo dviejų tūkstan- 
čių egzempliorių bruto kainos. Aš nesutikau. Že- 
maitis supyko, bet po poros metų jis “Poeziją" 
išleido. 

Kai aš pasakiau Binkiui, kad leidėjas vis dėl- 
to nesutiko man tiek honoraro duoti, jis tarė: 
“Kniūkšta mielas žmogus ir didelis leidėjas, bet 
jis nepagalvojo, kad jis galėjo išleist penkis 
tūkstančius egzempliorių, o su laiku jis tai būtų 
pardavęs ir nuostolių būtų neturėjęs“. Nelabai 
tikėjau Binkiui, bet greičiausiai jis daug nekly- 
do. Yra klaidinga nuomonė, kad poezija mažai 
skaitoma, o ji yra labai skaitoma. Imkime savo 
tautos pavyzdį — Maironį. “Pavasario balsų" pa- 
sirodė virš dešimties laidų. Kas ir kuris žanras 
gali su ta knyga lygintis? Kiti sako, kad poezija 
yra rašoma tik rinktiniams mėgėjams. Ir tai ne- 
tiesa: kuris žanras gali pasiekti tokius papras- 
tus ir be jokio išsilavinimo skaitytojus, kaip poe- 
zija! Poezija yra mažiausiai senstantis žanras, 
ji po šimtmečių paskaitoma. Ta mintis yra ne 
mano, bet Charles Baudelaire, kuris tvirtina, 
kad poezija daugiausia skaitomas literatūros 
žanras, bet, deja, ne autoriui gyvam esant. Bau- 
delaire savo “Blogybės žiedų“ tesuspėjo išleisti 
dvi laidas, o šiandien pracūzuose bus bene pati 
populiariausia ir dažniausiai leidžiama knyga, 
sukrovusi leidėjams pasakiškus turtus. 


Dažnai pagalvoju, kad lietuviai poetai turė- 
tų suorganizuoti savo cechą arba gildą, turėti 
savo spaustuvę ir leidyklą ir leisti tik poeziją. 
Kodėl? Gal tai bus tik mano asmeninė pažiūra 
į eilių knygas, bet ji turi šiokio tokio pagrindo. 
Eilių knyga skiriasi nuo kitų knygų. Joms rei- 
kia kitokio popierio ir kitokios spaudos. Reikia, 
kad ir knyga būtų daroma tokiu pat atsidėjimu 
ir kruopštumu, kaip kuriamos eilės. 


Tuo atžvilgiu aš buvau prancūzas, prieš juos 
pažindamas. Prancūzai išgalvojo netikrus langus, 
nes jie nepakenčia asimetrijos. Ruošdamas kny- 
gą, aš turiu matyti ją su visomis smulkmenomis. 
Ir ne tik kiekvieno eilėraščio vietą, bet ir netik- 
ruosius langus. Taip jau mano pirmoje knygoje 
atsirado prologas, epilogas ir net erratum. Kny- 
gas įsivaizduoju tik iliustruotas, bet su viena są- 
lyga, kad grafikas derintųsi prie knygos, arba 
knyga prie grafiko, tai yra, kad tekstas ir iliust- 
racijos nesipjautų, o taip iliustruotos lietuviškos 
knygos dar nemačiau, išskyrus vyskupo Valan- 
čiau “Vaikų kningelę su abrozdėliais", 


3 Visada turėdavau sunkumų su skyrybos 
ženklais. Nepakenčiu kabliataškio, skliaustelių, 
o ypač kabučių, kurias beveik visada pakeičiu 
brūkšneliu ir jį statau dažnai eilutės pabaigoj, 
o ne pradžioj. Dar blogiau, kai eilutė reikia lauž- 
ti, kai ji netelpa ir reikia kelti antron. Kai kam 
gali atrodyti, kad tai tuščias pedantizmas, bet 
eilėraštis turi savo dėsnius: įsivaizduokite eiles, 
parašytas prozos būdu — ne ritminio vieneto ei- 
lutėmis ir ne posmais, o vadovaujantis vien min- 
ties periodais, ir jums gal bus keista, bet jos bus 
nepaskaitomos, nors tikrumoje ten bus visa tas 
pats. Dažnai patys poetai ketureilių posmais ne- 
skiria, bet man tos eilės jau daug sunkiau skai- 
tyti. Posmas yra ritminis vienetas, kaip ir eilu- 
te, ir jis reikia skirti net ir tuo atveju, jei jis 
neapima minties ar nuotaikos vieneto, nes eilė- 
se mMuzikalinis ritmo vienetas labai svarbus. 


Dėl to sava knyga, kai tik ji pasirodo, o dar 
mūsuose sunku būdavo padaryti tobulą knygą, 
būdavo podukra. Ištisas esu savo išleistas kny- 
gas skaitęs tik du kartu: tikrindamas korektū- 
ras, 0 jų vis, kaip nežiūrėsi, lieka, ir ruošdamas 
sujungtinę knygą, kai norėjau viską “pataisyti" 
ir “pataisiau". Visą gyvenimą svajojau apie to- 
bulą knygą, bet, kai man teko savomis akimis 
pamatyti ir pirštais palytėti senus rankraščius, 
pastebėjau, kaip pasaulio galybė — popieris su- 
žlugdė knygos meną. Savo rankose esu laikęs 
Lerins salos vienuolyno dešimtojo amžiaus pa- 
baigos rankrašti (Cimiez — Pamario Alpių de- 
partamento archyve)! Studijuodamas paleogra- 
fiją, varčiau kartūzų vienuolyno rankraščius su 
šviežiomis, lyg šiandien atliktomis, miniatiūro- 
mis ir iliuminacijomis. Vienos tų knygų mačiau 
ir aktu patvirtintą kainą — 18 svarų gryno auk- 
so! Nuo tryliktojo amžiaus antrosios pusės kny- 
gų menas pradėjo nykti, nors dar ilgai perga- 
mentas varžėsi su popieriu, kol jam nusileido. 

Mano buvo sena svajonė išleisti kada nors 
visą savo poeziją elzevirinio tipo knygelę, bet 
kur tu šiandien rasi Elzevirų popierį, rašmenis 
ir spaustuvininkus. Kartais ir poetams laimė nu- 
sišypso ir pasiunčia ant jų tako mecenatą. Pra- 
eitų metų pradžioje man šovė mintis išleisti ma- 
žą, pusantro ar poros lankų eilių knygelę, pada- 
ryti savo draugams staigmeną, nes kaip tik per- 
nai metų balandžio dvyliktąją dieną buvo suėję 
lygiai dvidešimt penkeri metai nuo pirmojo ma- 
no paskelbto eilėraščio parašymo. Norėjau paty- 
lomis tą knygelę atspaust ir tą dieną pasiųsti vi- 
siems artimesniems mano kolegoms, buvau net 
draugų sąrašą sudaręs: jų buvo net šešiasdešimt 
aštuoni. Knygelės jokiu būdu nenorėjau spaus- 
dinti daugiau kaip šimtą. Ta mintis labai lengvai 
galėjo realizuotis, nes kaimynystėje įsikūrė 
spaustuvė su spaudos menui pasišventusiomis 
seselėmis. Nesu niekad gyvenime matęs dviejų 
įstaigų, kurios pasižymėtų švara — tai policijos 
nuovados ir spaustuvės, bet nėra, pasirodo, tai- 
syklės be išimties: seselių spaustuvė švari, jog 


mane baimė ima, kad kada nors nosį įkišiu ir į 
švarią policijos nuovadą ... 

Seselės man parodė visą palankumą, bet no- 
rimai datai knygelės atspausti negalėjusios. Bu- 
vau numojęs ranka, bet jau tokia rašančio pri- 
gimtis, kad paruoštas rinkinys, kaip rakštis po 
nagu, nuolatos maudžia. Vasarą, kai jau mano 
vadinamas jubiliejus buvo praėjęs, atsinešiau 
rankraštį į pikniką ir dar norėjau su spaustuve 
pasitarti. Kas žino ar bent savo gyvenime matė 
pikniką, supras, kad tai nei vieta, nei laikas il- 
giems pasitarimams. Piknike šnekėjau su profe- 
sorium Pranu Padalskiu ir jis manęs paklausęs, 
kas taip mano kišenėje bepūpsąs. Atsakiau: 
“Naujo rinkinio rankraštis, bet ne laiku aš jį čia 
atnešęs". Jis man pasakė, kad labai laiku, nes 
kaip tik atvažiavęs tos knygos leidėjas. Jam taip 
bekalbant, prelatas P. M. Juras išlipo iš automo- 
bilio. Padalskis paėmė mano rankraštį ir nužy- 
giavo prelato pasitiktų. Mus galėjo skirti dvide- 
šimt žingsnių ir pusiaukelėj susidūrėme: knyge- 
lės likimas jau buvo išspręstas. Aš dar aiškinti 
norėjau, kad vargu ar kas išeis, nes noriu išleis- 
ti tik šimtą egzempliorių. Prelatas Juras pasakė, 
kad jis padengias visas leidimo išlaidas, leidžiąs 
tūkstantį egzempliorių tokiomis sąlygomis: “Už- 
moku spaudą, o pats sau platink!"' Tai, aišku, jau 
ne leidėjas, bet mecenatas. Ne tokio rašto rėmai 
dera aptarti mecenatų rolė kultūrai ir menams. 
Tiek tegalima pastebėti, kad didieji kultūros pa- 
kilimo laikotarpiai vadinami meno globėjų var- 
dais: Periklio amžius, Augusto amžius ir t.t. Ho- 
racijus savo giesmių knygą pradeda: “Mecenas 
atauis edite regibus, o et praesidium et dulce 
decus meum!''... Pats Augustas Horacijui rašė: 
“Vereri autem mihi uideris ne maiores libelli tui 
sint guam ipse es. Sed tibi statura deest, cor- 
pusculum non deest“' Iš vienos pusės pagarba 
globėjams, iš antrosios — globėjų familiarišku- 
mas poetams; ir viena ir antra gal šiandien 
mums keistai skamba, bet tasai amžius nebūtų 
buvęs toks, jei kūrėjo ir globėjo santykiai būtų 
buvę kitoki. 

Dažnai mes nugirstame priešingų balsų: 
menininką reikia palikti jo paties likimui. Bet 
dideli menininkai visai ką kita byloja. Andrė 
Gide yra pasakęs, kad puikaus dalyko negalima 
sukurti be atvangos. Mes nenorime tos praban- 
gos. Asmeniškai net nežinau, kaip liuoslaikis at- 
rodo. Aš jo niekad nesu matęs. Pradėjus mano 
paties šeima ir baigiant bendruomene, visiems 
atrodė, kad namų apyvokos reikalėliai ar laikraš- 
tinė bei kitokia terlionė visada buvo svarbesnė, 
negu mano tas dvidešimt penkerių metų pašau- 
kimo darbas. 

Tai dėl to man visada svetima knyga buvo 
artimesnė už savąją: svetimoji man buvo paguo- 
da ir džiaugsmas. Jas prisimindamas kartoju 
Mykolo Angelo Buonarroti sonetą: 

Pur mi consola assai V' esser concesso 

Far giorno chiar mia oscura notte... 

HIDALGAS 


Azorin 


Tai vyksta 1518, 1519, 1520, 1521 ar 1522 
metais. Šis hidalgas gyvena Toledo mieste. Ne- 
žinomasis “Lazarillo iš Tormeso"“ autorius mums 
apsakė jo gyvenimą. Namai dideli, platūs, su 
apytamsiu koridorium, išklotu smulkiais akme- 
nukais; viršum durų į gatvę juoduoja iš akmens 
iškaltas herbas; balkonas erdvus, su rankų dar- 
bo geležiniu aptvaru; ten, pastato viduje, iš kai- 
Trės pusės, perėjus per plačią salę, pačiame gale 
turinčią mažas dureles, matyti kiemelis, švie- 
sus, švarus, išklotas didelėmis plytomis, tarp 
kurių auga žolė. Ir visuose namuose nėra nei ki- 
limų, nei kėdžių, nei suolų, nei skrynių, nei gra- 
viūrų, nei paveikslų, nei stalų, nei užuolaidų. Ir 
taip pat nėra — ir tai bloga — nei indų, nei 
puodų, nei keptuvių, nei lėkščių, nei stiklų, nei 
ąsočių, nei peilių, nei šakučių. Bet tasai hidal- 
gas gyvena laimingas; iš tikrųjų gyvenimas tėra 
tik idėja, kokią apie jį susidarome. Didžioje sa- 
lėje, įeinant po dešinei rankai ant grindų mato- 
me patiesalą su antklode: tai lova. Kieme, vie- 
name jo kampe stovi pilnas vandens ąsotis: tai 
maistas. 

Namuose viešpatauja didelė tyla; gatvė 
siaura ir kreiva. Girdėti ritminis, vos jaučiamas, 
tirštas ūžimas, kuri savo verptuvais kelia med- 
vilnės verpėjos, gyvenančios šalimais — tie sim- 
patingi verptuvai, kuriuos būsite matę Velaz- 
guezo, paveiksluose, — kartas nuo karto girdėti 
daina, gal senovinis romansas — kaip kad tie, 
kuriuos dainuoja Segovijos vilnų šukuotojai ro- 
mane “Kalbus tarnas" — arba laikas nuo laiko 
perplėšia orą kristalinis varpo gaudimas — tų 
varpų, kuriuos Toledo mieste skambina pranciš- 
konai ar domininkonai, ar augustijonai, ar kapu- 
cinai, — jeigu tie varpai gaudžia iš ryto, 
tada mūsų hidalgas keliasi iš savo lovos. Jau 
šešios, pusė septintos, septynios. Viename var- 
gingo guolio gale padėtos hidalgo kelnės ir lie- 
menė, kurios jam atstojo pagalvę; jis jas paima 
ir maunasi; paskui pakelia ilgą švarką, kurį nu- 
krato ir nuvalo; paskui ima kardą. Ir jau, prieš 
pasijuosdamas diržą, akimirką palaiko jį savo 
rankose, žiūrėdamas su meile, veizdėdamas, 
kaip kad veizdima į mylimą būtybe. Šitas kar- 
das — tai visa Ispanija; šitas kardas yra visa 
tautos siela; šitas kardas mus moko tiesumo, 
drąsos, vertumo, paniekos menkystei, narsumo, 
tylios, išdidžios kančios. 


') Garsus ispanų dailininkas. P. G. 

Jeigu hidalgas neturėtų šio kardo, ar ma- 
note, kad jis galėtų gyventi ramus, laimingas, 
patenkintas namuose be kėdžių, be „stalo, be 
lėkščių ir be puodų? Ir jis į jį žiūri ir vėl pa- 
žiūri, meilingai perbraukia pirštais per plačią 
rankeną, akimirksnį mosteli ore ir sako savo ber- 
niukui, kuris jam tarnauja ir kuris atidžiai jį 
stebi:: “O, kad žinotum, jaunuoli, kas tai per 
daiktas! Nėr pasauly aukso, už kurį aš jį atiduo- 
čiau". — Ir tuojau jį pasiriša kairėje pusėje. Ir 
po to paima apsiaustą nuo akmeninio suolo, kur 
jis jį buvo labai atsargiai pasidėjęs vakar vaka- 
re, prieš tai gerai nupūsdamas, ir arogantiškai 
juo apsisiaučia. “Lozoriau, — sako savo tarnui — 
gerai saugok namus; aš einu mišių". Ir eina gat- 
ve pirmyn; jo žingsniai lėti; jo galva išdidžiai 
pakelta, bet be abuojumo; vienas apsiausto ga- 
las užmestas ant peties, ir jo kairioji ranka su- 
sijieško kardo rankeną, ir ją laiko su jautulin- 
gumu, su intymiu pasitenkinimu. Kurčias durų 
trinktelėjimas nuaidėjo per gatvę; tos kaimynės 
verpėjos akimirkai paliko savo verptuvus ir iš- 
kišo gelvas per balkoną. “Žiūrėkite, koks gra- 
žus! — sako viena. — Atrodo tartum koks dabi- 
ta! — sušunka kita. — Jis geras riteris! — pri- 
duria trečia. Ir visos šitos smulkutės, neramios 
toledanietės — tos pačios toledanietės, kurias tuo 
pačiu laiku gyrė Brantomas savo “VIES des 
DAMES GALANTES" už jų gyvumą; visos šitos 
toledanietės, gal truputį pamišusios, truputį ne- 
žmoniškos, savo kristaliniu juoku juokiasi iš ge- 
rojo hidalgo, garbaus ir išdidaus, kuris žingsnis 
po žingsnio, lėtai ir majestotiškai tolsta gatve. 
Argi šitame linksmame juoke nematote simbo- 
lio? Argi nematote jo tose verpėjose, dirbančio- 
se prie savo ratelių ištisą dieną ir besišaipančio- 
se iš to hidalgo, savo kaimyno, vyro tiesaus, nar- 
saus, svajotojo, bet kuris neturi ko valgyti? Ar 
nematote amžino ir skausmingo kontrasto, tokio 
pat pastovaus, kaip ir šis pasaulis, tarp tikro- 
vės ir dvasios, tarp prozinių darbų, be kurių nė- 
ra gyvenimo, ir idealo, be kurio taip pat ne- 
galimas gyvenimas? 

Bet pranciškonų, augustinijonų, domininko- 
nų, kapucinų, trinitorių varpai šaukia mišioms. 
Mūsų hidalgas įžengia į vieną tų mažyčių, bal- 
tų ir tylių Toledo bažnyčių; gal jų presbiterijose 
prasiveria plati virbų užtvara ir per jų tarpus 
švysteli beeinančių ir begrįžtančių vienuolių 
siluetai. Pasibaigus mišioms, nieko nėra geres- 
nio, kaip kad pasivaikščioti. Oras šiltas, vaiskus, 
malonus; tai rudens vidurio dienos; medžiai ima 
gelsti; pradeda kristi lapai, ir vėjas juos neša, 
suka, su skambiu čežėjimu gatvėmis ir keliais. 
Žydroje, švitinčioje padangėje ryškiai atsispindi 
bokštai, varpinės, paauksinti pastatai, pajuodę 
pastatai, aukštos altanos, miesto bonios. Tolu- 
moje, priešais mus, kitoje gilaus Tago pusėje, 
atsiveria atšiauri, rimta, tiršta, tamsiai žydri, 
gesinta ochra, liūdnas žalumas — El Greco?) 


*) Graikų kilmės Toledo mieste gyvenęs dailininkas. 
P. G. 


spalvos — tankių sodų panorama. Gal tomis ma- 
loniomis ryto valandomis išeina iš miesto ir pa- 
vėsingose soduose vaikšto anie garbingi seniai — 
don Rodrigas, don Lope, don Gonzalas, — kurie 
yra nešami savo literose, kiek laiko vaikš- 
to susikūprinę, svirduliuodami, slėgiami savo 
laimėtų šlovingų kautynių svorio šalia karalie- 
nės Izabelės ir karaliaus Ferdinando; arba tie 
dabitos su savo plačiomis, suraitytomis apikak- 
lėmis, besvajoją vykti į Flandriją, į Italiją ir be- 
rašą meilingus laiškus su citatomis iš Katulo ir 
Ovidijaus; arba tos gražios mergelės, pasislėpu- 
sios savo plačiuose apsiaustuose, pro kurių visą 
juodumą tematyti tik ranka, balta, švelni, šil- 
kuota, ilga, nusmailinta, gal papuošta filigrami- 
niu aukso žiedu, nukaltu Alonso Nunezo, Juano 
de Medinos ar Pedro Diezo, garsiųjų Toledo auk- 
sakalių; arba tos šešiosdešimtametės, aštuonios- 
dešimtametės našlės, avinčios didelėmis kurpė- 
mis ir pasirišusios plačias skareles, kurios, gali 
būti, apžėlusios gyvaplaukiais ir ūseliais, be- 
vaikščiojančios iš namų į namus ir benešiojan- 
čios visokius menkniekius, žinančios žolių gydo- 
mąsias savybes ir, galimas daiktas, galinčios pa- 
rūpinti pakaruoklio dantį ar gabaliuką virvės... 
Ir mūsų hidalgas besisukinėjąs tarp tos besimy- 
linčių minios. Ar nesate matę viename Velaz- 
guezo paveiksle — “Tritonų šaltinyje" — kaip 
dabita nusilenkia damai? Tas mostas rodo jo iš- 
didumą ir tuo pačiu laiku atsidavimą, rimtas, be 
nemalonaus kraštutinumo, be krislelio prancū- 
ziškojo dirbtinumo, diskretus, elegantiškas, grei- 
tas; tą mostą, vienintelį, nuostabų, teturėjo vien 
Ispanija; šitame moste, tame lengvame linktelė- 
jime yra visas senas ir legendinis ispanų man- 
dagumas; šis mostas — tai Gironas, Infantado, 
Lerma, Uceda, Alba, Villamediana*)! "Tokį tai 
mostą padaro mūsų hidalgas, susitikęs su apsi- 
siautusiomis pažistamomis moterimis; paskui jis 
su jomis kalbasi, šnekučiuojasi, šypsosi, juokia- 
si, pasakoja savo nuotykius. 


Gal tos damos, besišnekučiuojant, prasitaria 
— juk žinote jų gudrumą, — kad būtų gerai ką 
užkandus ar išgėrus; tada mūsų bičiulis akimir- 
ką jaučia neaiškų nerimą, prisimena skubų ir 
neatidėliotiną reikalą ir atsisveikina; jis nutolsta 
lėtas, išdidus, virpančia ranka spausdamas savo 
kardo rankeną. Ir taip praeina rytas; dvylika 
ilgų, iškilmingų varpo dūžių nuaidėjo iš kated- 
ros bokšto; reikia grįžti namo; jau visuose mies- 
to valgomuose kambariuose stalai užtiesiami 
baltomis lininėmis ar damaskinėmis staltiesė- 
mis; mūsų hidalgas grįžta į savo namiūkštį. Ir 
čia, šioje vietoje, prasideda skausminga valanda. 
Ar jūs nevaikščiojote po savo namų kambarį ty- 
lus, išsiblaškęs; tomis akimirkomis, kai gilus ne- 
pasitenkinimas slėgia jūsų dvasią? Nepykstate, 


?) Ispanų karžygiai. P. G. 


nesipiktinate; iš jūsų lūpų neišsprūsta nė ma- 
žiausias priekaištas ar skundas: tai intymus, ra- 
mus nerimas, garbingas susitaikinimas su liki- 
mu, kuris jus slėgia. Taip hidalgas vaikšto po 
savo namų kambarius ir koridorius. Jam taip 
bevaikštant, kažkas beldžiasi į duris; tai Lozo- 
rius. Jeigu kartais prieš tai mūsų bičiulis buvo 
kiek paniuręs, dabar staiga jo veidas nusigied- 
rina. 

— Lozoriau, kodėl neatėjai pietauti? — sa- 
ko tarnui besišypsodamas. — Aš tavęs laukiau ir 
matydamas, kad negrįžti, pavalgiau. 

Lozorius dar nevalgęs, bet jis atsinešė ke- 
letą riekių ir karvės koją. Tai gavo mieste kaip 
išmaldą; taip jis pasakoja. 

— Lozoriau, — riteris meiliai kreipiasi į jį, 
— nenoriu, kad elgetautum; kaikas gali pagal- 
voti, kad prašai man... 

Bet Lozorius atsisėda ant akmeninio suolo 
ir pradeda valgyti; hidalgas vaikšto ir žiūri į jį. 

— Lozoriau, atrodo, kad esi labai išalkęs!— 


trečiu sykiu į jį kreipiasi. — Tai karvės koja? 
— Taip, senjore, karvės koja, — atsako Lo- 
zorius. 
— Aš tau sakau, — kartoja gerasis hidal- 
gas, — nieko nėra skanesnio pasaulyje. 


Tada Lozorius, kuris žino, kad jo ponas dar 
neatsigavėjo, jam pasiūlo gabalą mėsos; jis tru- 
putį svyruoja; pagaliau — atleiskime jam šį di- 
diji atsisakymą, — pagaliau paima ir valgo. 
Apie ką galvoja šis herojiškas žmogus tą svyra- 
vimo akimirką? 

Pavakariop hidalgas vėl išeina pasivaikščio- 
ti Toledo gatvelėmis; gal jis kalbasi su savo 
draugais — nors jis sakosi jų neturįs; įsidėmė- 
kite ši antrą simpatišką bruožą, — o gal nuo kal- 
no žiūri į ramius ir rausvus ten žemai tekančios 
upės vandenis. Antrą sykį suskamba vienuoly- 
nų varpeliai. Rasi, mūsų bičiulis eina klausyti 
mišparų, pamokslo, litanijų? Sugrįžęs namo, sa- 
ko Lozoriui: 

— Lozoriau, šį vakarą jau vėlu eiti maisto 
pirktis, nueisime ir apsipirksime rytoj iš ryto. 

Ir paskui ant suolo rūpestingai padeda sa- 
vo apsiaustą, prieš tai gerai nupūtęs dulkes, — 
nusirengia ir atsigula. 

Tai buvo 1518, 1519, 1520, 1521 ar 1522 me- 
tais. Tame pačiame amžiuje viena moteris, di- 
delė sielų žinovė, — Teresė Avilietė — štai ką 
rašo savo knygoje “Las Fundaciones": “Yra la- 
bai garbingų žmonių, kurie, nors mirtų iš bado, 
verčiau pasirinks badą, o ne kad svetimieji apie 
tai pajustų". 

Tai yra ispaniškas didingumas; paprastu- 
mas, stiprybė, ilga ir tyli kančia, įvilkta į gražų 
drabuži: tai yra viena tėvynės šaknų, kurios bai- 
gia džiūti. L 

Išvertė P. Gaučys 

MYKOLAS BIRŽIŠK A 


(70 metų amžiaus sukakties proga) 


VINCAS MACIŪNAS 


Šiemet sulaukė 70 metų amžiaus žymus mūsų 
mokslo vyras ir visuomenininkas prof. Mykolas 
Biržiška, gimęs Viekšniuose 1882 m. rugpjūčio 
mėn. 24 d. (sen. stil. 12 d.). 

Iškeldami sukaktuvininko patriotinę veiklą, 
visų pirma prisimename, kad jis yra vienas iš tų, 
kurie 1918 m. pasirašė Lietuvos nepriklausomy- 
bės deklaraciją. Visai nedaug bėra likusių gyvų 
Lietuvos "Tarybos narių: laisvajame pasaulyje 
(galbūt, ir iš viso), be sukaktuvininko, dar prof. 
St. Kairys ir prel. K. šaulys. Jų vardai mūsų vi- 
suomenėje gaubiami deramos pagarbos, kaip gy- 
vų liudininkų to akto, kuris buvo toks lemtingas 
lietuvių tautai ir kuris šiandie šviečia kaip pa- 
grindinis mūsų patriotinių pastangų tikslas. Gra- 
žiais paties sukaktuvininko žodžiais betariant, 
“nepriklausomybiniu, vasario 16 d. nustatytu ke- 
liu per kovas, aukas, kančias žengia, parpuola ir 
vėl pakildama eina į priekį visa lietuvių tauta“ 
(“Mūsų Kelias“, 1947, nr. 22). 


Lietuvos Tarybon M. Biržiška pateko ne atsi- 
tiktinai, o jau turėdamas nebetrumpą visuome- 
ninio darbo Vilniuje stažą. Dar 1905 m. dalyva- 
vęs Didžiajame Vilniaus seime ir 1906 m. ilgesnį 
laiką Vilniuje darbavęsis, M. Biržiška, baigęs 
1907 m. Maskvos universitetą, tų pačių metų ru- 
denį grįžo į Vilnių ir čia pastoviai apsigyveno. 
Jau iš anksčiau įsitraukęs į Lietuvos socialdemo- 
kratų partijos veikimą, nuo 1907 m. darbavosi 
jos centre (iš partijos išstojo 1917 m. gruodžio 
men., partijos pareikalautas pasitraukti iš Lietu- 
vos Tarybos). Pasižymėdamas dideliu apsiskaity- 
mu ir gabia plunksna, M. Biržiška atsidėjo ypač 
spaudos darbui. Jau iš seniau bendradarbiavęs 
lietuvių (“Darbininkų Balse", “Vilniaus Žiniose", 
“Naujojoje Gadynėje") ir kai kuriuose lenkų 
laikraščiuose, 1907-8 m. drauge su A. Janulaičių 
redagavo socialdemokratų savaitraštį “Žariją", 
1908-9 m. buvo “Vilniaus Žinių" redakcijos sek- 
retorius, 1910-11 m. redagavo visuomenės ir kul- 
tūros žurnalą “ Visuomenę", 1914 m. išleido kai- 
riosios jaunuomenės almanachą “Nauju Taku“ 
ir t. t. Veikliai dalyvavo ir Lietuvių mokslo drau- 
gijoje. 

Kilus karui ir tūkstančiams pabėgėlių bei 
evakuotųjų traukiantis į rytus, M. Biržiška metė 
tarnybą Vilniaus žemės banke, kuris 1915 m. 
taip pat evakuavosi, ir liko Vilniuje. Čia smar- 
kiai sumažėjusiam lietuvių inteligentų būreliui 
labai padaugėjo visuomeninio darbo, ypač sun- 
kiose vokiečių okupacijos meto sąlygose. Lietu- 

viškoji veikla labiausiai koncentravosi lietuvių 
draugijos nukentėjusiems dėl karo šelpti centro 
komitete, į kurį buvo, jau vokiečiams Vilnių užė- 
mus, šalia kitų kooptuotas ir M. Biržiška. Komi- 
tetas rūpinosi ne tik šalpa, bet ir kitais lietuvių 
reikalais. Ypač aktualus buvo lietuviškojo švie- 
timo klausimas. Tad 1915 m. rudenį komitetas 
steigė lietuvišką gimnaziją, paskirdamas M. Bir- 
žišką jos direktoriumi. Gimnazija iš pradžių bu- 
vo pavadinta “J. Basanavičiaus, M. Biržiškos ir 
P. Gaidelionio Vilniaus lietuvių gimnazijos kur- 
so pamokomis". Vėliau iš jos išaugo Vilniaus lie- 
tuvių Vytauto Didžiojo gimnazija. 

Aktualūs buvo ir politiniai uždaviniai — 
siekti Lietuvai nepriklausomybės. Tam tikslui 
susispietė įvairių srovių vilniečių lietuvių būre- 
lis, kurio darbuose ir pasitarimuose veikliai da- 
lyvavo ir M. Biržiška. Drauge su kitais mūsų vei- 
kėjais jis pasirašė nevieną memorandumą lietu- 
vių reikalais vokiečių okupacinei valdžiai. Jis 
įėjo ir į vykdomąjį komitetą, sukvietusį žinomąją 
1917 m. rugsėjo mėn. lietuvių konferenciją Vil- 
niuje, kurioje dalyvavo daugiau kaip 200 atsto- 
vų iš visos Lietuvos ir kuri išrinko 20 asmenų (jų 
tarpe ir M. Biržišką) Lietuvos Tarybą, 1918 m. 
vasario mėn. 16 d. paskelbusią Lietuvos nepri- 
klausomybę. 

Nepriklausomos Lietuvos visuomenėje M. 
Biržiškos vardas buvo plačiai žinomas ryšium su 
Vilniaus klausimu. Tai nenuostabu. Kai visur 
skambėjo šūkis “Mes be Vilniaus nenurimsim!"", 
jungęs vienan tikslan visų srovių lietuvius, nega- 
lėjo būti nežinomas vardas ilgamečio Vilniui va- 
duoti sąjungos pirmininko, karštai kovojusio dėl 
Lietuvos teisių į Vilnių, iš kurio jis buvo lenkų 
ištremtas. 

Žymiąją savo visuomeninės veiklos dalį M. 
Biržiška ir yra skyręs Vilniaus reikalams. Ypač 
1919-22 m. jam teko labai energingai darbuotis 
ir nekartą nukentėti lenkų persekiojimus. Pa- 
kviestas švietimo ministeriu 1918 m. gale M. Sle- 
ževičiaus sudarytan ministerių kabinetan, M. 
Biržiška nesikėlė Kaunan su Lietuvos Taryba ir 
vyriausybe nuo bolševikų, o liko Vilniuje kaip 
generalinis Lietuvos vyriausybės įgaliotinis. 
1919 m. sausio mėn. Vilnių užėmusių bolševikų 
buvo areštuotas, bet po poros dienų ištardžius pa- 
leistas iš kalėjimo. Lenkų kariuomenei atėmus 
Vilnių iš bolševikų, M. Biržiška gavo iki pat savo 
ištrėmimo 1922 m. vadovauti Vilniaus lietuvių 
tautiniam ir politiniam veikimui, būdamas 1919 


metais balandžio mėn. 22 d. Vilniaus lietuvių vi- 
suotinio susirinkimo išrinkto laikinojo komiteto 
pirmininku. Gegužės mėn. 7 d. savo straipsne- 
lyje “Rimta valanda" jis programiškai formulavo 
pagrindinius politinius Vilniaus lietuvių tikslus 
ir darbo gaires: 

“Vilniaus lietuvių, susispietusių apie Laikinąji Vil- 
niaus lietuvių komitetą, politinis nusistatymas, balandžio 
27 d. pareikštas Generaliniam Rytų žemių komisarui pil. 
J. Osmolskiui, yra aiškus ir nepamainomas. Tvirtai įsiti- 
kinę galutiniu Lietuvos laimėjimų — demokratinės Lie- 
tuvos nepriklausomybės įvykinimu su Vilniaus sostine, 1e- 
turime nei nusiminti, skaitydami ar matydami daug, kas 
įžeidžia mūsų jausmus, nei nervų leisti provokuojami, nei 
rankas susidėję laukti “geresnių laikų". Tad gi turime: 
1) likti Vilniuje, jei bent badas ar prievarta iš čia išvys; 
2) kelti savo įstaigas; 3) stoti bendran kuriamajin visuo- 
menės darban su kitomis Vilniaus tautomis, ypačiai atsi- 

„rėmą jų demokratiniais sluogsniais; 4) kelti politin; ir 
kultūrinę plačiųjų minių sąmonę, padėdami jiems susi- 
prasti ir pasijusti Vilniaus reikalų bendrumą su visa 
Lietuva ir tos Lietuvos savybes. šit, darbas, kuris reika- 
lauja iš mūs daug ištvermės, sumanumo ir takto, bet kuris 
vienas teprives mus į mūsų siekiamąjį tikslą" (“Nepri- 
klausomoji Lietuva", 1919, nr. 10). 


Žinomas Vilniaus lietuvių veikėjas D. Alsei- 
ka M. Biržiškos vaidmenį 1919-1922 m. šiaip api- 
būdina: “Šitą laikotarpį Laikinajam Komitetui 
vadovavo profesorius M. Biržiška. Tiesa, tekda- 
vo jam išvažiuoti, o 1922 metų pradžioj buvo iš- 
tremtas ir jau nebegrįžo, pavaduodavo jį kiti as- 
menys, bet idėjiniai visą šį laikotarpį jis vado- 
vavo, jo nustatyta linkme ėjo veikimas“ (Vil- 
niaus krašto lietuvių gyvenimas 1919-1934 m. 
Vilnius, 1935, p. 65). 

1920 m. liepos mėn. Vilnius vėl atiteko į bol- 
ševikų rankas, o iš jų pagal pasirašytąją taikos 
sutarti Vilnių perėmė Lietuvos valdžia. Dery- 
boms su lenkais buvo paskirta Lietuvos delega- 
cija. Jon įėjo ir M. Biržiška, kuris drauge su ki- 
tais 1920 m. spalio mėn. 7 d. pasirašė garsiąją 
Suvalkų sutartį, po poros dienų sulaužytą taria- 
mai maištaujančio, o iš tikrųjų tik klausiusio Pil- 
sudskio įsakymo, lenkų generolo Želigovskio, jė- 
ga užėmusio Vilnių. Po to lenkai M. Biržiškos, 
kaip jiems nepageidaujamo, nenorėjo įsileisti Vil- 
niun, ir M. Biržiška kurį laiką gavo gyventi Kau- 
ne. Tik lapkričio mėn., lenkams areštavus drauge 
su kitais Vilniaus lietuvių veikėjais jo žmoną, 
M. Biržiška galėjo Tautų Sąjungos komisijai skir- 
tu traukiniu grįžti Vilniun. 

Pagrindinis Vilniaus lietuvių politinės veik- 
los uždavinys buvo kova su lenkų užmačiomis nu- 
neigti Lietuvos teises į Vilnių ir jį įjungti Len- 
kijos valstybėn. Svarbiausia Vilniaus lietuvių 
kovos priemonė buvo spauda. Tam tikslui laiki- 
nasis lietuvių komitetas rūpinosi leisti laikraščius 
ne tik lietuviškai, bet ir rusiškai, o ypač lenkiš- 
kai, kad sėkmingiau galėtų veikti įvairiakalbę 
Vilniaus visuomenę ir kovoti su lenkų valdžia ir 
spauda. Tame spaudos darbe M. Biržiškos vaid- 
muo buvo žymiausias. 

Nelengvas buvo tas darbas. Nekartą tekdavo 
patirti įkyrių policijos kratų, prisiklausyti grasi- 


nimų, susilaukti piniginių pabaudų, būti traukia- 
mam lenkų teisman. Lenkų valdžia laikraščius 
nekartą konfiskuodavo, o net ir visai juos užda- 
rydavo. Reikėjo tad atkaklaus ryžtingumo ne- 
palūžti toje kovoje. Štai 1919. V. 22 pasirodė ko- 
miteto leidžiamas ir M. Biržiškos redaguojamas 
dienraštis “Glos Litwy“ (“Lietuvos Balsas“). 
1919. XII. 5 jis buvo lenkų teismo uždarytas, bet 
po savaitės pasirodė nauju vardu: “Echo Litwy" 
("Lietuvos Aidas"). Jį uždarius 1920. VII. 26, po 
poros savaičių pasirodė “'Wiadomosšci wilenskie'' 
(“Vilniaus Žinios"); XII. 12 vėl “Echo Litwy“, 
XII. 14 “Glos Litwy", XII. 24 “Dzwon Litwy“ 
(Lietuvos Varpas"), 1921. I. 21 “Straž Litwy“ 
(“Lietuvos Sargyba"), V. 22 “Nowiny wilenskie" 
(“Vilniaus naujienos"), VI. 1 vėl “Dzwon Litwy“, 
VIII. 31 dar kartą “Glos Litwy“, kuris IX. 11 vėl 
buvo uždarytas. Nebegaunant leidimo naujam 
laikraščiui lenkų kalba, griebtasi originalios min- 
ties leisti kas kartą naujus (vis po to konfiskuo- 
jamus) vienadienius raštus įvairiais net neįpras- 
tais laikraščiams pavadinimais: Adam, Ewa, Jo- 
sef (pastarasis pavadinimas — tai Pilsudskio var- 
das — tyčia parinktas, tuo atsakant į lenkų spau- 
dos ironišką pasiūlymą po Adomo ir Jievos imti 
Kaino vardą), Marja, Piotr, Zosia, Hela, Litwa ne- 
podlegta (“Nepriklausomoji Lietuva“), W stolicy 
Litwy (Lietuvos sostinėje), Jeszcze Litwa nie 
zginęla (Dar Lietuva nežuvo, — parafrazuojant 
lenkų himno pirmąją eilutę) ir kt. XII. 31 vėl 
iškovotas leidimas laikraščiui “Glos Litwy“, bet 
1922. I. 28 jis dar kartą uždarytas. 


Be lenkiškųjų, M. Biržiška redagavo ir lietu- 
viškus laikraščius “Vilnių" (1920-21) ir “Vilnie- 
ti" (1921-22), taip pat rusiškus: drauge su broliu 
Vaclovu “Litva"' (1920. VIII. 19—X. 8) ir vėliau, 
nuo 1921. XII. 19, drauge su broliu Viktoru — 
“Vilenskij Kurjer", po to “Litva"', ir vėl “Vilens- 
kij Kurjer". Prisiminę, kad tuo pačiu metu M. 
Biržiška vadovavo lietuvių gimnazijai ir joje dės- 
tė, taip pat pirmininkavo Laikinajam lietuvių ko- 
mitetui, matome, kokią nelengvą darbo naštą te- 
ko jam tada pakelti, ypač kad jis dar ir labai gau- 
siai rašė tuose laikraščiuose. 


Savo lenkiškuosius straipsnius M. Biržiška iš 
tų laikraščių surinkęs 1920-22 m. išleido ir sky- 
rium keliomis knygelėmis “Na posterunku wi- 
lenskim“ (Vilniaus sargyboje). Jei M. Biržiškos 
stilius moksliniuose veikaluose yra ramus ir san- 
tūrus, tai visai kitoks jis publicistikoje. Čia jis 
parodo daug temperamento, yra aštrus ir kovin- 
gas. Rodos, kad tame žemaičių bajore, kuris iš- 
augo lenkų kultūroje ir tik 1900 m. galutinai ap- 
sisprendė lietuviu, atgijo senųjų Giedraičių ar 
Radvilų dvasia — kietai kovoti su lenkų preten- 
zijomis į Lietuvą. 

Persekiodama lietuvių spaudą, lenkų valdžia 
nepaliko ramybėje ir lietuvių gimnazijos, kuriai 
vadovavo M. Biržiška. 1921. X. 1 jis drauge su 
mokiniais buvo lenkų policijos brutaliai išmestas 
iš Lietuvių gimnazijos rūmų (prie Lukiškių aikš- 
tės), kur kaip direktorius turėjo butą. 

Lenkų įtūžimas ant lietuvių veikėjų ypač pa- 
kilo, kai lietuvių spauda griežtai pasipriešino Že- 
ligovskio valdžios rengiamam Vilniaus prijungi- 
mui prie Lenkijos ir sėkmingai ragino lietuvių, 
gudų ir žydų visuomenę boikotuoti rinkimus į 
Vilniaus seimą 1922. I. 8. Represijų neteko ilgai 
laukti. 1922. I. 20 buvo areštuota lietuvių ir gudų 
veikėjų grupė ir įmesta Lukiškių kalėjiman. Su- 
imtųjų tarpe buvo ir M. Biržiška su broliu Vik- 
toru, taip pat aktyviu tos lietuvių kovos dalyviu, 
ją vaizdingai ir su dideliu temperamentu apra- 
šiusiu savo įdomioje atsiminimų knygoje “Neuž- 
gijusios žaizdos" (1936). Po poros savaičių 33 su- 
imtieji (20 lietuvių ir 13 gudų) buvo ištremti į 
nepriklausomąją Lietuvą. Tremtiniams buvo leis- 
ta atsisveikinti su šeimomis, bet niekam tyčia ne- 
sakyta, kur jie vežami. Tad jų šeimos kelias die- 
nas gyveno baimėje, kad jų artimieji gal ir su- 
šaudyti, kol pagaliau apie juos atėjo žinios iš 
Kauno. 

Įsikūręs Kaune, M. Biržiška nesiliovė karštai 
rūpinęsis Vilniaus reikalais. Jis buvo vienas iš 
Vilniui vaduoti sąjungos steigėjų 1925 m. ir jos 
kasmet perrenkamas centro komiteto pirminin- 
kas. Vilniaus klausimais jis skaitė daug paskaitų 
ir uoliai bendradarbiavo draugijos leidžiamame 
žurnale “Mūsų Vilniuje“. Vilniaus lietuvių 1918- 
28 m. vargus ryškiai aprašė savo knygoje “Vil- 
niaus Golgota"' (1930). Vilniaus reikalu 1931 m. 
apvažinėjo su paskaitomis per 3 mėnesius JAV 
lietuvių kolonijas. Kelionę vėliau aprašė knygoje 
“Vilniaus reikalu Amerikos Lietuvoje“, kuri bu- 
vo 1940 m. išspausdinta, bet Lietuvą užėmusių 
ias nebeišleista knygų rinkon ir sunai- 

inta. 


1939 m. Lietuvai atgavus Vilnių, M. Biržiška 
1940. I. 15 buvo išrinktas Vilniaus universiteto 
rektorium. Tai buvo jo pelnytas atpildas už ilga- 
metį darbą ir sielojimąsi Vilniaus reikalais. Jis 
ir pats tai jautė: “Supratau mane renkant kaip 
buvusį Vilniui vaduoti sąjungos pirmininką“ 
(“Tremties metai", 1947 p. 554). Ir nevienam at- 
rodė tada kažkaip savaime suprantama, kad kaip 
tik M. Biržiška turėjo būti Vilniaus universiteto 
rektorium. Antai Vytauto Didžiojo universiteto 
rektorius prof. S. Šalkauskis iškilmingame uni- 
versiteto posėdy 1940. II. 16 šiaip kalbėjo: 


"Su Vilniumi ir Vilniaus universitetu prof. Mykolas 
Biržiška yra itin glaudžiai susijęs. Nuo pat studentavimo 
laikų jis gyveno Vilniuje ir kovojo už jo lietuviškumą iki 
to momento, kol buvo per prievartą, kaip tik dėl tos prie- 
žasties, iš Vilniaus ištremtas. Tada drauge su savo vien- 
minčiais jis suogranizavo Vilniui vaduoti sąjungą ir jos 
priešakyje kovojo už Vilniaus atvadavimą. Kova už Vil- 
nių jam visada buvo kova už lietuviškąjį Vilniaus univer- 
sitetą, nes ar galima atvaduoti Vilnių nuo aklo vergavimo 
svetimoms įtakoms be pagalbos tokio tautinės šviesos ži- 
dinio, koks kad yra lietuviškasis universitetas? Vilniaus 
universiteto idėja lydėjo prof. Mykolą Biržišką visuose jo 
darbuose ir visose jo kovose nuo to laiko, kai jis drauge 
su M. Yču, A. Voldemaru ir J. Purickiu dar Didžiojo karo 
metu buvo Valstybės Tarybos parinktas į komisiją, kuri 
turėjo rūpintis Vilniaus universiteto steigimu. Nenuostabu 

todėl, kad šiandien mums tenka sveikinti, kaipo to uni- 
versiteto rektorių, kaip tik mūsų brangųjį svečią prof. 
Mykolą Biržišką." (“Židinys", 1940, nr. 2, p. 174— 175). 


Lenkų ištremtas Kaunan, M. Biržiška buvo 
pakviestas tais pačiais metais įsteigtan Lietuvos 
universitetan ir tapo vienu iš žymiųjų jo profeso- 
rių. Naujųjų mūsų profesorių kelią universite- 
tan pats M. Biržiška šiaip apibūdino rektoriaus 
kalboje universiteto iškilmingame posėdyje 1927. 
III 20; 

“Lietuva prieš tai neturėjo savų mokslininkų. Apsi- 
švietęs lietuvis, kuris norėjo savo kraštui tarnauti ir jame 
veikti, tegalėjo eiti kunigo, gydytojo ar advokato parei- 
gas, šiaipjau tautos gyvenime ir darbe turėjo būti viska- 
dirbiu; mokslui, bent kuriai jo specialybei pasiskirti ne- 
galėjo, jei bent kartu ir su savo kraštu persiskirdainas . 
Tad mokslininkų lietuvių reta tebuvo; kurie buvo, svetur 
gyveno, retas kuris gyviau savo kraštą atsimindamas. 
Karas davė lietuvių aukštesniąsias mokyklas, kuriose mo- 
kyti ir vesti daugeliui “viskadirbių" teko mokytojais pa- 
sidaryti. Kiti jųjų dar prieškario metu, ypačiai Lietuvių 
mokslo draugijos darbo įtakoje, bent kiek ėmė jau spec:a- 
lizuotis vienoje ar kitoje mokslo šakoje, kai kada viešai 
ką-ne-ką paskaitydami draugijos posėdžiuose ir suvažia- 
vimuose. Vilniaus ir Kauno pokariniai aukštieji mokslo 
kursai juos dar labiau su mokslu surišo"“ (Lietuvos uni- 
versitetas, 1922. II. 16— 1927. II. 16; pirmųjų penkerių 
veikimo metų apyskaita. 1927, p. 4). 


Dėl tų aukščiau apibūdintų sąlygų ir M. Bir- 
žiška, panašiai kaip daugumas kitų mūsų naujųjų 
profesorių, negalėjo turėti normalaus universite- 
tinio darbo stažo. Betgi M. Biržiška turėjo bran- 
gintinas mokslo žmogaus savybes: mokslo meilę, 
retą darbštumą ir didžiulį apsiskaitymą; jau tu- 
rėjo ir moksliškai vertingų lietuvių literatūros 
istorijos ir tautosakos tyrinėjimų. 


Linkimą į mokslinį darbą M. Biržiška parodė 
jau labai anksti, dar Šiaulių gimnazijos mokiniu 
būdamas. Jau tada nemaža perskaitė knygų, uo- 
liai naudodamasis tiek didele savo tėvo, tiek apy- 
linkės dvarininkų ir Šiaulių gimnazijos bibliote- 
komis. 1901 m. istojo Maskvos universiteto Tei- 
sės mokslų fakultetan. Apie fakulteto pasirin- 
kimą jis pats vėliau sakėsi, kad ir “jis nėra iš- 
vengęs bendro mūsų prieškario šviesuomenės 
prakeikimo — dėl politinių ir tautinių kliūčių 
išėjo ne istorijos ar filosofijos mokslus, kuriems 
visados buvo palinkęs, bet duoningą amatą.“ 
(Baras, 1925, I, p. 66). 


Tad studijuodamas teisės mokslus, M. Biržiš- 
ka savo noru uoliai lankė žymiųjų istorijos-filo- 
logijos fakulteto profesorių paskaitas, klausyda- 
mas istorijos pas Kliučevskį ir Liubavskį, kal- 
botyros pas Porzezinskį, literatūros pas Koršą ir 
kt. Lietuvių raštijos ir Lietuvos istoriją teko 
studijuoti savarankiškai, besidarbuojant turtingo- 
se Maskvos universiteto ir Rumiancevo bibliote- 
kose, o per atostogas atlankant ir garsiąją Petra- 
pilio viešąją biblioteką. Savo studijuotais klau- 
simais paskaitydavo referatus slaptoje Maskvos 
lietuvių studentų draugijoje, kurion įstojo 1901 

metais, o vėliau buvo jos vicepirmininkas. 1903 
metais Varšuvos savaitraštyje “Ogniwo" išspaus- 
dino savo straipsnį “Ze Zmudzi“ (“Iš Žemaiti- 
jos"), kuriame apžvelgė XVI-XVIII amž. lietu- 
vių raštiją. 1904 m. paskaitė paskaitą apie 1801- 
31 m. lietuvių literatūrą prof. Trubeckojo vado- 
vaujamoje istoriškai filologiškoje studentų drau- 
gijoje, kurios nariu buvo. 1904-6 m. subūręs ke- 
lis savo mokslo draugus į kuopelę lietuvių li- 
teratūros istorijai pažinti, reguliariai skaitė jiems 
paskaitas. “Tais jau laikais, t. y. prieš trisde- 
šimt kelerius metus, klausiau kolegos M. Biržiš- 
kos lietuvių literatūros istoriją, skaitytą mums 
jaunesniems draugams" — prisiminė tas paskai- 
tas prof. S. Šalkauskis savo kalboje iškilmingame 
Vytauto Didžiojo universiteto posėdyje 1940. II. 
16 (“Židinys"', 1940, nr. 2, p. 174). 

Baigęs universitetą ir apsigyvenęs Vilniuje, 
M. Biržiška įsitraukė į Lietuvių mokslo draugi- 
jos darbą, skaitydamas jos susirinkimuose refera- 
tus ir spausdindamas jos žurnale "Lietuvių Tau- 
toje" savo rašinius. Be to, sutvarkė Lietuvių 
mokslo draugijos bibliotekos senąsias lietuviškas 
knygas, tuo pagilindamas savo lietuvių raštijos 


istorijos žinias. Paskaitas iš lietuvių literatūros 
istorijos M. Biržiška paskaitydavo ir platesnei 
visuomenei — Vilniaus Rūtos klube, Kauno 
Dainoje ir kt. 

Iš prieškarinių M. Biržiškos lietuvių literatū- 
ros istorijos tyrinėjimų svarbiausias bus “Lietu- 
vių literatūra Vilniaus universiteto metu“, iš- 
spausdintas jo paties redaguotoje “Visuomenėje" 
1910-11 (atskira knygele išsp. 1921; trečią kartą 
išsp. M. Biržiškos knygos “Iš mūsų kultūros ir 
literatūros istorijos" I tome, 1931). Pasireiškęs 
kaip lietuvių literatūros istorijos tyrinėtojas, M. 
Biržiška buvo pakviestas parašyti straipsnį apie 
lietuvių literatūrą Didžiajai lenkų enciklopedi- 
jai (Wielka encyklopedya powszechna ilustro- 
wana, t. 43-44, 1909). Tas M. Biržiškos rašinys 
1919 m. buvo ištisai išspausdintas (enciklopedi- 
joje jis buvo sutrumpintas). 1920 m. išėjo J. 
Jablonskio atliktas lietuviškas vertimas — “Mū- 
sų raštų istorija“, kurios pirmą dalį, apimančią 
literatūrą ligi 1864 m., M. Biržiška papildęs iš- 
leido 1925 m. Lietuvių literatūros apžvalgą M. 
Biržiška parengė ir rusų Granato enciklopedi- 
niam žodynui (Enciklopedičeskij slovar, t. 27, 
1915). Vėliau, kad ir sunkiomis karo meto ir vo- 
kiečių okupacijos sąlygomis parašė keletą svar- 
bių tyrinėjimų apie mūsų liaudies dainas. Oku- 
pacijos metu gavo dirbti pedagoginį darbą, dėsty- 
damas lietuvių literatūrą ir kitus dalykus lie- 
tuvių gimnazijoje, kuriai ir vadovavo. Dėstė 
dar ir A. Stulginskio vadovaujamuose lietuvių 
pedagoginiuose kursuose. 

Valstybės Tarybai 1918. XII. 5 priėmus Vil- 
niaus universiteto statutą, M. Biržiškai su V. 
Čepinskiu buvo pavestas universiteto organiza- 
vimas. Deja, to nebebuvo galima padaryti, Vil- 
niui netrukus atitekus į svetimas rankas. Todėl 
Lietuvių mokslo draugija surengė tam tikrą uni- 
versiteto pakaitalą — Aukštuosius mokslo kur- 
sus, veikusius 1919-21 m. Kursų rengimo komi- 
sijos vardu 1919. III. 24 juos atidarė ir pirmąją 
paskaitą paskaitė M. Biržiška. Daugelis tų kur- 
sų dėstytojų, panašiai kaip ir M. Biržiška, vėliau 
buvo pakviesti profesoriais Lietuvos universite- 
tan. 

Paskirtas Lietuvos universitetan, M. Biržiška 
buvo dažnai renkamas įvairioms vadovaujamoms 
pareigoms: 1922-25 m. ir 1938-39 m. buvo Huma- 
nitarinių mokslų fakulteto dekanas, 1925-26 m. 
universiteto prorektorius, 1926-27 m. rektorius. 
1940 m. buvo išrinktas pirmuoju lietuviškojo 
Vilniaus universiteto rektorium ir tas pareigas 
ėjo ligi pat pasitraukimo iš Lietuvos 1944 m. 


Universiteto pavedamas M. Biržiška nekartą 
dalyvavo įvairiose mokslo konferencijose užsie- 
nyje. 1932 m. Vytauto Didžiojo universitetas jam 
suteikė garbės daktaro laipsnį, o 1934 m. tą pat 
padarė ir Latvijos universitetas. 

Dirbdamas Lietuvos universitete, M. Biržiška 
buvo taip pat paskirtas ir Kauno gimnazijos (vė- 
liau “Aušros'? berniukų gimnazijos) direktoriu- 
mi ir ėjo tas pareigas 1922-30 m., o mokytojavo 

dar ir ligi 1931. IX. 1. Dažnai paskaitydavo pa- 
skaitų ir visuomenei, ypač įvairių minėjimų 
proga. 

Gyvai rūpindamasis Lietuvos mokslo ir kul- 
tūros reikalais, dar 1930 m. kėlė Kultūros akade- 
mijos sumanymą. 1941 m. pradžioje Lituanisti- 
kos institutui persiorganizavus į Lietuvos moks- 
lų akademiją, buvo jos narys, vėliau kurį laiką 
ir pirmininkas. Dar primintina, kad M. Biržiška 
buvo ir Lietuviškosios enciklopedijos redakcijos 
narys, parašęs jai daugybę straipsnių straips- 
nelių. 

Tremtyje susiorganizavus Pabaltijo universi- 
tetui, M. Biržiška nuo pat pradžios įsijungė į jo 
darbą, vaizdžiu savo pasakymu, persikėlęs iš Vil- 
niaus baroko į Hamburgo barakus. 1947 m. Pa- 
baltijo universitetui išsikėlus į netolimą nuo 
Hamburgo Pinnebergą, M. Biržiška ten išgyveno 
ligi pat išvažiavimo į JAV 1949 m. 


Iš M. Biržiškos lietuvių literatūros ir kultū- 
ros istorijos raštų, be jau minėtųjų “Mūsų raštų 
istorijos" ir “Lietuvių literatūros Vilniaus uni- 
versiteto metu", nurodysime dar tyrinėjimą apie 
XIX amž. pradžios poetą A. Klementą (“Lietu- 
vių Tauta", 1910, ir atskirai) ir kai kuriuos ra- 
šinius: “Iš D. Poškos raštų" (“Lietuvių Tauta", 
1914), “Mažosios Lietuvos visuomenė Duonelaičio 
metu" (“Baras", 1915), “Svetimosios kalbos lie- 
tuvių rašto istorijoje" (“Lietuvos Aidas", 1917), 
“Jėzuitų mokyklos teatras Lietuvoje“ (“Lietu- 
vos Mokykla", 1918), “Lietuvių mokykla ligi 
XVIII a. pabaigos" (Liuosoji Valanda, 1918), 
“Lietuvos sukilimas 1794 metais'' (1919), “Ado- 
mas Šimelpenikas'' (“Lietuva", 1925), “Jokūbas 
Daukša" (“Tauta ir Žodis", 1926), “Žemaitis Pr. 
Šemeta — Ad. Mickevičiaus bičiulis“ XXVII 
knygos mėgėjų metraštis, 1933) ,,„Simano Dau- 
kanto biblioteka" (XXVII kn. mėg. metr., 1937), 
“XVI-sis amžius povytautinės Lietuvos tautinės 
kultūros raidoje“ (“Aidai", 1950, nr. 5) ir kt. 
Savo paskirus straipsnius M. Biržiška surinko į 
2 stambius tomus — “Iš mūsų kultūros ir lite- 
ratūros istorijos“? (1931-38). Buvo jau spausdi- 
namas ir trečiasis tomas, bet jo nebespėta išleisti. 
Daug vertingų lituanistinių straipsnių „M. Bir- 
Žžiška yra davęs ir Lietuviškojoje enciklopedijoje. 

Atskiromis knygomis išėjo dar šie M. Biržiš- 
kos veikalai: “Duonelaičio gyvenimas ir raštai" 
(1918, 2 leid. 1921, 3 leid. 1927), “Iš Adomo Mic- 
kevičiaus raštų" (1921, 2 leid. 1927), “Barono 
gyvenimas ir raštai" (1924), “Rinktiniai mūsų 
senovės raštai“ (1927), “Senasis Vilniaus univer- 
sitetas" (1942). Atskirais atspaudais buvo išleisti 
ir įvairūs periodikoje ir enciklopedijoje spaus- 
„dinti straipsniai. 

M. Biržiška buvo atsidėjęs taip pat lietuvių 
dainų tyrinėjimui ir išleido šias knygas: “Lietu- 
vių dainas" (1916, buvo vokiečių okupacinės val- 
„džios uždrausta; 2 leidimas 1923 antrašte: “Dai- 

nų literatūros vadovėlis; 3 leidimas 1925: Dainų 
istorijos vadovėlis), “Lietuvių dainų literatūros 
istoriją" (1919; antrosios nespausdintos dalies 
rankraštis drauge su kitais dingo neramiųjų 
1920-21 m. žiemą), “Dainų atsiminimus iš Lietu- 
vos istorijos" (1920), “Dainos keliais" (1921) ir 
išvertė iš vokiečių kalbos olando R. van der Meu- 
leno disertaciją “Gamtos prilyginimai lietuvių 
dainose ir raudose" (1919). 


1935-37 m. labai kruopščiai parengė Rėzos 
garsiojo dainyno trečiąjį leidimą, antroje veika- 
lo dalyje paskelbdamas dar nespausdintas dai- 
nas ir eilėraščius iš Rėzos rankraštinio palikimo. 
Su broliu Vaclovu 1929 m. parengė spaudai pir- 
mąją Daukanto istorijos redakciją “Darbus se- 
nųjų lietuvių ir žemaičių". Skyrium paminėtina 
stambi M. Biržiškos jaunystės atsiminimų knyga 
“Anuo metu Viekšniuose ir Šiauliuose (iš 1882- 
1901 m. atsiminimų, pasakojimų ir raštų)'' (1938). 
Tremtyje be daugelio trumpesnių ir ilgesnių 
straipsnių parašė “Galvojimus apie lietuvių tau- 
tą", dabar jau, rodos, atiduotus spaudai. 


Apžvelgdami M. Biržiškos veiklą, galėjome 
matyti, kad jis ne užsidaręs kabinetinis moksli- 
ninkas, bet uolus visuomenininkas. Tas jo vi- 
suomeniškumas įvairiais atžvilgiais būdingai at- 
sispindi ir jo moksliniame darbe. 


1) Visų pirma tai dar ano prieškario metu 
pasireiškė tvirta mintimi, kad reikia kelti mūsų 
visuomenės mokslinę kultūrą, ir pastangomis or- 
ganizuoti mokslinį darbą platesniu mastu. "Tas 
mintis M. Biržiška labai ryškiai išdėstė, 1910 m. 
keldamas lietuviško žinyno (enciklopedijos) iš- 
leidimo reikalą. Cituojame būdingas ištraukas iš 
jo straipsnelio, paskelbto Analfabeto slapyvar- 
džiu “ Visuomenėje" (1910, p. 169-171): 


"Mūsų šviesucmenė negyvena mokslo kultūra. Moks- 
lu užsiimą žmonės kas sau darbuojasi, užsidarę, išsiblaš- 
kę. Mokslo draugija tai yra labiau formališkas, negu 
stiprus vidurinis jųjų susirišimas... Mokslo tyrinėjimas 
Lietuvos ir lietuvių dabarties ir praeities, šiandieninėms 
sąlygoms tebesant, galės plėtotis tiktai tuokart, jei mūsų 
draugija bus nuolatinai ir angštai susirišus su naujakul- 
tūre, arba, kaip kiti sako, tautiškai susipratusia visuome- 
nės dalim. O toks ryšys tebesiranda bendrame darbe... 
Mano gi siūlomasai mokslo ir kultūros darbas, kuriame, 
draugijai vedant, mūsų šviesuomenė galės dalyvauti ir 
karštai juo rūpintis, tai lietuvių žinyno (enciklopedijos 
žodyno) suruošimas. Jo parūpinimas reikalauja, kad 
įtemptume visas savo žinias, kokias turime iš Lietuvos 
istorijos, literatūros, ekonomijos, etnografijos, filologijos, 
geografijos, botanikos ir t. t. Maža to! Dabartinis mūsų 
mokslo stovis neleidžia mums pasitikėti savo jau įgytomis 
nuo kitų žiniomis, reikalauja, kad mes čionai pat jas per- 
tikrintume. "Tai ne šovinistiškas išdidumas, tai ne iš 
anksto nutartas paniekinimas viso, kas svetima, tiktai 
liūdnu patyrimu įgautas ir bene visų jau su mokslu šiur- 
tur susidūrusiųjų išduodamas mūsų žinijai testimonium 
paupertatis. Tiesa, šis tas jau dabar daroma: draugijos 
knygynan pakliūva viena kita ligi šiolei nežinoma kny- 
gelė ar rankraštis, dainų ar žodžių sąsiuvinėlis, pamažėl 
auga archyvas, muziejaus rinkiniai, vieno kito užrašoma 


dainos, kasinėjama piliakalniai, dulkinamasi archyvuose 
ir archyvėliuose ir t. t., bet vis tai daroma dažniausiai ne 
sistematiškai. Tyrinėjimų suosekmės, išskyrus madai ar 
"politikai" parūpusias mokslo šakas, daugiausia pasilieka 
neskaitlingų “akademininkų" “sferose". Kas kita ren- 
giant žinyną. Tasai sistemiškasai darbas ir mokslininkus 
tarp savęs suartins ir, reikalaudamas iš šviesuomenės ne 
tik piniginės, bet ir nemažos intelek:ualinės pašalpos, už- 
interesucs jos platesnius sluogsnius, kels juose mokslo 
kultūrą, išplės jo veikimo ribas, palengvins mokslo tyri- 
nėjimus, skubins jo paties plštojimąsi. Tai, žinoma, ne 
vieniems dviem metams darbas; gal būt, visai šviesuo- 
menės kartai prisieis jį kelti ant savo nugaros. Gal tat 
ir geriau... Jauskime mokslo sunkumą!... Bet jau da- 
bar renkimės prie darbo! Susekim, kaip kitur enciklope- 
dijcs sustatoma. Apsvarstykim skyrius. Peržiūrėkim jų 
“skyles"'. Pristatykim prie darko senus ir jaunus moksli- 
ninkus, šviesuomenę. Neužmirškim jaunuomenės jėgų. 
Pasirūpinkim “Lietuvių Tautą“ kuogreičiau bent bertai- 
niniu laikraščiu paversti, kurs koncentruotų tą visą dar- 
bą. Rinkim knygas ir rankraščius tam tikru, prie žinyno 
išleidimo pritaikintu planu. Visur, visame kame turėsim 
tam tikrai susitvarkyti. Jei ne šiemet, tai kitais metais, 
už 2-3 m. vistiek prisieis mums tas darbas pradėti. Tat 
galvokime!" 


Deja, tasai lietuviškosios enciklopedijos pro- 
jektas tada nebuvo realizuotas, ypač kad po ke- 
lerių metų prasidėjo karas, kuris išblaškė mūsų 
šviesuomenę, labai pasunkino jos darbo sąlygas ir 
pagaliau iškėlė jai daug naujų svarbių uždavinių. 
Betgi tai yra labai įdomus anos prieškario gady- 
nės kultūrinis dokumentas. Jis vaizdžiai parodo, 
kad anuo smarkiai pakilusio kūrybingumo visose 
mūsų kultūros gyvenimo srityse laikotarpiu, ka- 
da uoliai stengtasi ligi kitų kultūrinių tautų lygio 
iškelti mūsų literatūrą ir meną, nebuvo pamiršta 
ir mūsų mokslo kūryba. 


Keldamas reikalą išugdyti savąjį mokslą apie 
Lietuvą, M. Biržiška ragino ypač studentiją tan 
darban. Savo straipsnyje “Visuomenės istorijos 
mokslas ir studija“ (taip pat Anslfabeto sla- 
pyvardžiu išsp. “ Visuomenėje", 1910), jis apgai- 
lestavo, prisimindamas kaip studentai savo refe- 
ratams studentų draugijos susirinkimuose temas 
pasirinkdavo ne iš Lietuvos istorijos, o įvairias 
mums svetimas. Ten pat jis surašė keliasdešimt 
Lietuvos visuomenės ir kultūros istorijos temų, 
nurodydamas ir svarbesniąją literatūrą tais 
klausimais. Jis rašė: 

“Užvedžiau kalbą apie studentus. Manau, kad mūsų 
dabartinio kultūros gyvenimo sąlygose ypač jie turi iš- 
kelti minčtucsius mokslus ir užinteresuoti šviesuomenę 
šios rūšies darbais. Jie arti universiteto mokslo, reikale 
gaus ir mokslo pagalbą (profecoriai, draugai), gali nau- 
dotis knygynais, archyvais ir t. t., pačiu gyvenimu — 
mokslo atmosfera stumiasi darban. Nelaukim iš jų ne- 
paprastų mokslo darbų! Jei jie bent kai kuriems "klausi- 
mams susistemins medžiagą ir sutvarkys literatūrą, jei 
ncrs pajudins vieną kitą visuomenės mokslo klausimą, tei 
bematant ir patys Lietuvos mokslan įsitrauks ir, rasi“, 
kitus užkrės tąja “liga"'." (“Visucmenė", 1910, p. 265). 


Tuo metu, kada Lietuva neturėjo savų uni- 
versitetų įr mokslo institutų, kada Lietuvos 
mokslas tebuvo daugiau ar mažiau privatus pa- 
čių mokslo mėgėjų reikalas, toji mokslo “liga" 


buvo svarbiausias Lietuvos mokslo augimo veiks- 
nys. Tąja “liga" sirgo ir pats M. Biržiška, pana- 
šiai kaip K. Būga, A. Janulaitis, vėliau Vacl. Bir- 
žiška, P. Klimas ir kt. 


2) Antrasis dalykas, kurį reikia iškelti kaip 
būdingą M. Biržiškos visuomeniškumui, tai 
mokslinio darbo derinimas prie opiųjų visuome- 
nės reikalų. Tai ir iš viso būdinga ano prieška- 
rio meto žymė. Antai J. Tumas-Vaižgantas į 
“Naujosios Romuvos" literatūrinę anketą tarp 
kitko šiaip atsakė: “Ir tapau savosios, lietuviškos 
visuomenės tarnas... Ot, ir tas nelemtas rašy- 
mas. Liepia — rašau. Atsiųskite kurį žingeidą, 
aš jam įrodysiu, jog 90/0 mano raštų yra man, 
taip sakant, iš gerklės ištraukta: parašyk tą, pa- 
rašyk tam galui. Vadinas, ne aš savo raštus palei- 
džiu kam suprovokuoti, bet mano raštų tuo ar 
kitu laikų buvo reikalauta“ (Naujoji Romuva, 
195221 13) 


Vienas iš opiųjų mūsų visuomenės dalykų bu- 
vo savų vadovėlių reikalas lietuviškajai mokyk- 
lai. Jį gyvai juto ir M. Biržiška, ypač pakviestas 
1915 m. Vilniuje įsteigtos pirmosios lietuvių gim- 
nazijos direktoriumi. Jis įėjo nariu ir į vadovė- 
lių rengimo komisiją prie Lietuvių mokslo drau- 
gijos. Komisijos vedėjui P. Klimui 1918 m. gale 
išvykus iš Vilniaus, M. Biržiška gavo perimti jo 
darbą ir, susitaręs su “Švyturio? bendrove, 
1919-22 m. išleido keliasdešimt įvairių vadovėlių 
ir mokslinių tyrinėjimų. Nevieną vadovėlį M. 
Biržiška ir pats parašė: 1917 m. “Lietuvos geo- 
gratiją" (ketvirtą kartą išsp. 1921), 1919 m. “Lie- 
tuvos istorijos pradžiamokslį' (2 leidimas 1923) 
ir įvairius (jau aukščiau suminėtus) lietuvių li- 
teratūros ir tautosakos vadovėlius. Nepriklauso- 
mojoje Lietuvoje M. Biržiška mokyklai parengė 
knygas apie Baranauską (Baroną) ir Donelaitį 
su jų kūrybos atranka, “Mūsų raštų istorijos" pir- 
mosios dalies antrąjį leidimą, senųjų lietuviškų 
raštų rinktinę knygą. 


Savo knygų prakalbose M. Biržiška vaizdžiai 
apibūdina jų parašymo sąlygas, taip ir primenan- 
čias aukščiau cituotus J. Tumo-Vaižganto žo- 
džius. Štai, pvz., “Dainų literatūros vadovėlio" 
(1923) prakalboje rašė: “I-sis leidimas, galima 
sakyti, kuone prievarta buvo iš manęs išgautas". 
Išspausdinęs “ Visuomenėje" savo studiją “Lietu- 
vių literatūra Vilniaus universiteto metu“, M. 
Biržiška buvo prieraše pažymėjęs: “... rašiau 
draugų prispirtas, idant kiti, kurie dirbs geres- 
nėse sąlygose, turėtų kuo atsiremti. O tų kitų 
išsiilgęs laukiu..." (Visuomenė, 1911, p. 280). 
1921 m. tą rašinį perspausdindamas, M. Biržiška 
prie anų prierašo žodžių prakalboje prideda: ''Tų 
kitų ir po šiai dienai tenka man laukti. O vėl mo- 
kyklos reikalas spiria mus, mokytojus, ruošti me- 
džiagos lietuvių literatūros istorijos vadovėliui... 
Laiko aplinkybės neleidžia manęs iš naujo šį raš- 
tą perdirbti. Manau, betgi, jog ir šitoks jis pa- 
lengvins mokytojų darbą ir pagilins mokinio ži- 
nias". 

č. Janušas 


Savo vadovėliais M. Biržiška norėjo ne tik 
mokyklos reikalus patenkinti, bet drauge duoti 
ir svaresnį įnašą lietuvių literatūros istorijos 
mokslui. Todėl jo vadovėliai nekartą yra per sun- 
kūs mokiniui, per moksliški, perkrauti medžiaga. 
Dažnai tai ne tiek vadovėlis mokiniui, kiek moks- 
lo priemonė mokytojui, taip stokojusiam vado- 
vėlių anais ankstybaisiais lietuviškos mokyklos 
laikais. Tai ir pats M. Biržiška pažymi, pvz., pra- 
kalboje prie “Mūsų raštų istorijos" (1920): 

“Mokyklai ji yra tik tam tikra mokslo priemone, bet 
toji priemonė galės atstoti, bent tuo tarpu, ir reikalingą 
jam mūsų raštų istorijos vadovėlį. Kaip reikia šita prie- 
mone naudotis — tą dalyką turi nuspręsti jau pats to gy- 
vojo mokyklos darbo vadovas: savo darbe jis eis, tikiuosi, 
kalbos metodikos mokslu ir naudosis savo ir draugų pa- 
stebėjimais. Šiaip ar taip, nieku būdu nepatariu mokiniui 
atmintinai mokytis visos tos chronologijos, kuri čia duota 

Palangos pajūry 


įvairiems rašinio galams; tą pat turiu pasakyti, žinoma, 
ir apie rašinio vardus, pavardes, knygų antraštes..." 


3) M. Biržiškos visuomeniniai polinkiai yra 
atsiliepę ir jo literatūros istorijos tyrinėjimo me- 
todui: jis stengiasi visų pirma atskleisti visuome- 
ninį literatūros raidos pagrindą. Jau iš pat pra- 
džių jis labai aiškiai tuo klausimu pasisako. Jam 
"literatūros istorija, kaipo visuomenės istorijos 
mokslo šaka, tai visų pirma visuomenės santykių 
istorija, kiek šie atsispindi rašomoje kultūroje... 
Žinoma, toli ne viskas literatūroje išaiškinama 
visuomenės santykiais. Apsireikšdama ne minties, 
bet atskirų žmonių tvėrime, daug priklausančia- 
me nuo kiekvieno rašytojo prigimtojo būdo, šiais 
santykiais jiji nepilnai tepadengiama" (“Visuo- 
menė", 1910, p. 46). Jis reikalauja lietuvių lite- 
ratūrą tyrinėti “kaipo dailiąją raštiją, o jos isto- 


Triją kaipo lietuvių visuomenės kultūros tveria- 
mąją" (p. 47). Tą mintį jis nekartą pabrėžia savo 
rašiniuose. Antai straipsnyje apie Donelaičio lai- 
kų Mažosios Lietuvos visuomenę pat pradžioje 
pažymi: “Duonelaičiui suprasti, jo poezijos reikš- 
mei nusistatyti svarbu pažinti toji visuomenė, ku- 
rioje jis augo ir dirbo. Juk tai toji visuomenė, 
ne kas kita, viešpataują, veikią santykiai davė 
mums tokį, ne kitokį poetą" (Baras, 1915, p. 171). 
Tą M. Biržiškos metodą aiškiai rodo, pvz., jo kny- 
gelės apie Baranauską (1924) pačios skyrių ant- 
raštės: 1. Lietuvos bajorų visuomenė pirmoje 
XIX amžiaus pusėje, 2. Ponai ir mužikai, 3. Nuo 
Daukšos iki Barono, 4. Barono gyvenimas, 5. Ba- 
rono poezija (ir t. t.). 


Kritikuodamas P. Augustaičio disertaciją apie 
lietuvybės elementus lenkų romantizme (lenkiš- 
kai 1911 m. išsp.), M. Biržiška mano, kad “svar- 
biausias užmetimas, kuris prisieina jam padaryti, 
tai jo visiškas visuomenės pagrindo niekinimas"' 
(“Lietuvos Žinios", 1912, nr. 59). Jis padaro tiks- 
lią ir metodiškai svarbią XIX amž. pradžios mū- 
sų literatūrinio ir kultūrinio gyvenimo tyrinėji- 
mui pastaba: jeigu P. Augustaitis nebūtų tenkinę- 
sis “vien literatūriniais šaltiniais ir įtekmėmis"", 
o būtų atsižvelgęs “į Lietuvą, į pačią Lietuvos vi- 
suomenę", daug kas būtų paaiškėję tikresnėje 
šviesoje. M. Biržiška taip rašo: 

"Ar neprisieitų mums atskirti Varšuvos literatūros 
lietuvinimas nuo Vilniaus literatūros lietuvėjimo? Ar ne- 
pasidarytų mums aiškus skirtumas tarp etnografinė; 
Lenkijos Brodzinskio ir ukmergiškio Baužo lietuviškumo * 
Ar beatrodytų tuomet Vilniaus literatūros lietuvybė kai- 
po provincialžs varšuvietiškos lietuvybės atspindis? Ar 
neigytų ji tucmet savitos šviesos, savitos reikšmės? Ir ar 
nepaaiškėtų, jog didžioji Pr. A. paduodamųjų faktų dalis 
nėra angštai susirišusi su romantizmu, kaipo literatūros 
srove? ... Nurodysiu bent vaizdžiausią pavyzdį — staigų 
šviesuomenės užsiinteresavimą etninėmis mūsų žmonių 
ypatybėmis. Pasak Pr. A., tasai apsireiškimas... išaiš- 
kinama ypač romantizmo (vokiečių) literatūros įtekme. 
Prisiminkime, kiek svėrė tuomet Lietuvos visuomenės... 
gyvenime baudžiavų panaikinimo klausimas, ką veikė 
tarp žmonių bajorų visuomenė, ką darė Vilniaus studentai 
žemaičiai, kad toksai, sakysime, Poškos “Žemaičių ir Lie- 
tuvos mužikas'' nieko bendra su romantizmu neturėjo, — 
o perstosime tenkinęsi “svetimomis literatūrinėmis įtek- 
mėčėmis'". Tos įtekmės taip ši, taip kitus romantizmo lie- 
tuvybės apraiškus aiškinant turėtų, mano manymu, už- 
leisti vyriausiąją vietą visuomeniai-kultūriniams veiks- 
niams ir pasitraukti į antrąsias, o tai net ir dar tolesnią- 
sias vietas" (ten pat). 


Taigi “kultūros judėjime paniekinęs visuo- 
menės pagrindą, tuojau pat ir kitu kuo Pr. A. 
istorijos tiesą nuskaudžia. Jis permenkai įver- 
tino pačių lietuvių (žemaičių) kultūros judėjimą, 
permažai iškėlė jo savitą vertę ir svarbą lietu- 
viškuose lenkų literatūros padažuose“ (L. Ž. nr. 
61). Tai ir buvo kelias, kuriuo ėjo M. Biržiška, 
tyrinėdamas tą pati, nors ir kitu atžvilgiu kaip 
P. Augustaitis, XIX amž. pradžios laikotarpį sa- 
vo veikale “Lietuvių literatūra Vilniaus univer- 
siteto metu“. 


Vertindami M. Biržiškos vaidmenį lietuvių 
literatūros istorijos moksle, turime prisiminti, 
kad jam pradėjus savo tyrinėjimus, nors jau ir 
buvo vertingų veikalų apie lietuvių kalbą ir Lie- 
tuvos istoriją, lietuvių raštijos istorija labai ma- 
žai tebuvo dar ištirta. Daugiau dėmesio jau buvo 
kreipta į lietuvių bibliografiją, kur ypač minėtini 
svarbūs, bet toli gražu dar ne be didelių trūkumų, 
S. Baltramaičio darbai. Šiaipjau literatūrinių 
straipsnių, daugiausia biografinio pobūdžio, buvo 
išbarstyta periodikoje ar atskiruose veikaluose. 
Dažniausiai tai buvo atsitiktinis mėgėjų, o ne li- 
teratūros istorijos mokslui atsidėjusių žmonių 
plunksnos darbas. Plačiausia, betgi menkai pa- 
rengta lietuvių literatūros apžvalga buvo tada J. 
Šliūpo “Lietuviškieji raštai ir raštininkai" (1890). 
Pagaliau tai ir nebuvo kokia literatūros istorija, 
o tik palaidas siauresnių ar platesnių biografijų 
rinkinys. Suprantama todėl, kad M. Biržiškos li- 
teratūriniai tyrinėjimai, rašyti su rimtu moksli- 
ninko atsidėjimu ir metodu, turėjo didelės reikš- 
mės paties mūsų literatūros istorijos mokslo plė- 
totei. 


Literatūros istorijai stigo tada parengiamųjų 
tyrinėjimų. Reikėjo patikrinti ir kruopščiai rinkti 
bibliografinius duomenis, nes dar neturėjome pa- 
kankamai pilnos bibliografijos. Reikėjo, iš visur 
rankiojant medžiagą, pilniau nušviesti ar ir nau- 
jai sudarinėti mūsų rašytojų biografijas, išaiš- 
kinti jų savitarpio santykius, parodyti ryšius su 
to meto visuomene, susieti su jų laiko kultūros 
gyvenimo sąlygomis ir t. t. Nekartą tai buvo itin 
nelengva, nes stigo medžiagos, ne visada buvo 
lengva ir pačius raštus gauti dėl jų retumo; vėl 
daug kas tebuvo išlikę rankraščiuose, kuriuos rei- 
kėjo aptikti, išnagrinėti, rasti juose svarbių ži- 
nių. Reikėjo tad knaisiotis po archyvus ar biblio- 
tekų rankraštynus, jieškoti reikalingų dokumen- 
tų, peržiūrinėti kur išlikusią mūsų rašytojų ar 
šiaip veikėjų korespondenciją, atsiminimus ir t. t. 

Čia suminėtos sąlygos apsprendė ir M. Biržiš- 
kos mokslinių tyrinėjimų kelią. Iš gausybės iš- 
našų jo veikaluose ( pvz., “Lietuvių literatūra 
Vilniaus universiteto metu", 1921, 70 puslapių 
knyga turi 241 išnašą, daugiausia bibliografinio 
pobūdžio; “Dainų atsiminimai iš Lietuvos istori- 
jos'': teksto yra 113 psl., o pastabų yra 578 ir jos 
užima dar 29 psl.) matome, su kokiu kruopštumu 
jis rankiojo medžiagą iš įvairiausių spausdintų ir 
nespausdintų šaltinių. Tai nekartą, žinoma, daro 
jo raštus sausokus ir sunkius eiliniam skaityto- 
jui, bet literatūros istorikas džiaugiasi, kad jam 
nebereikia antrą kartą dirbti to varginančiai įky- 
raus paruošiamojo darbo. 


Ypač svarbūs literatūros istorijai yra tie 
M. Biržiškos tyrinėjimai, kurie paremti medžia- 
ga, rasta rankraščiuose, vėlesniems istorikams 
dažnai neprieinamuose. Taip, pvz., M. Biržiška 
išspausdino L. Ivinskio suredaguotąjį 1856 m. 
ketinto leisti lietuviško laikraščio “ Aitvaro" nu- 
meri, užrašė įdomius J. Koncevičiaus atsimini- 

mus apie XIX amžiaus 60-jų metų studentų lie- 
tuviškąsias nuotaikas; paskelbė nespausdintų 
Poškos, Baranausko ir kt. eilėraščių; iškėlė iš ne- 
žinios, jų raštus Lietuvių mokslo draugijos rank- 
raštyne aptikęs, du mūsų poetus: XIX amž. pra- 
džioj žemaičių bajorų lietuviško literatūrinio są- 
jūdžio dalyvį Antaną Klementą ir XIX amž. vi- 
durio patriotą Jokūbą Daukšą, neįprastu tam 
ankstybam laikui ryškumu apsisprendusį lietu- 
viu. Tiesa, juodu nėra stambūs poetai, betgi jų 
raštai ir pažiūros daug padeda jų gadynei nu- 
šviesti. Tokių antraeilių rašytojų tyrinėjimo 
svarbą M. Biržiška buvo aiškiai pabrėžęs: “... įsi- 
gilinus į visuomenės prietykius ir į gyvenimo ap- 
sireiškimus, nepasitenkinus įžymiaisiais rašyto- 
jais, bet pasirūpinus perkratyti visą raštiją, su- 
randami aiškiausi ryšiai tarp talentuotųjų veika- 
lų ir raštpalaikių, tarp raštijos ir visuomenės gy- 
venimo; surandamas atitikimas, vėleliau ir prie- 
žastinė raštijos priklausomybė nuo viešpataujan- 
čių visuomenės santykių — “talentai"' tiktai gi- 
liau ir vaizdžiau už kitus juos išreiškia" (“Visuo- 
menė", 1910, p. 45-46). 

Iš M. Biržiškos literatūrinių tyrinėjimų iškel- 
tinas jau aukščiau minėtas rašinys “Lietuvių li- 
teratūra Vilniaus universiteto metu". Susintetin- 
damas gausiai surinktus faktus, M. Biržiška gra- 
žiai parodo, kad tada būta ištiso literatūrinio są- 
jūdžio žemaičių bajorijoje, prisidedant čia ir Vil- 
niaus studentų būreliui; parodė ir tam sąjūdžiui 
atsiliepusias visuomeninio ir kultūrinio gyvenimo 
sąlygas. Tuo savo svarbiu veikalu M. Biržiška 
davė tvirtą pagrindą vėlesniems anos įdomios 
mūsų literatūros ir kultūros istorijos gadynės 
tyrinėtojams. 

Svarbūs yra ir M. Biržiškos lituanistiniai 
straipsniai apie Baranauską, Daukantą, Donelai- 
tį ir t. t. Lietuviškojoje enciklopedijoje. Tai nėra 
tik trumpos informacijos apie tuos autorius, bet 
tikrai išsamūs rašiniai, kad ir enciklopediškai 
konspektyvūs, sutraukią visus žinomus reikšmin- 
gesnius faktus ir pateikią pagrindinę bibliogra- 
fiją. Apie tuos autorius plačiau rašantiems tai 
yra nepamainoma parankinė medžiaga. 

Mūsų literatūros rūpestingai paruoštą apžval- 


gą davė M. Biržiška savo “Mūsų raštų istorijoje". 
Kadangi ji buvo rengiama enciklopedijai, ji ne- 
galėjo nebūti konspektyvi (kiek praplatinta bu- 
vo antrame leidime). Žinoma, dėl to ir atskiri 
mūsų literatūros istorijos reiškiniai negalėjo būti 
plačiau panagrinėti. Lenkų enciklopedijoje iš- 
spausdintą literatūros apžvalgą pats M. Biržiška 
šiaip apibūdina: “Joje kad ir mėginama literatū- 
rai surasti visuomenės pagrindas ir išaiškinti pir- 
mosios plštojimosi istoriją, bet spausdinimo są- 
lygos neleido nei nuodugniau tat atlikti nei per- 
daug atsitolinti nuo bibliografiniai istorinio pa- 
sakojimo" (“Visuomenė"', 1910, p. 48). 


Svarbūs yra jo lietuvių liaudies dainų tyrinė- 
jimai. B. Sruoga apie juos rašo, kad “Mykolas 
Biržiška pats vienas sukūrė mūsų mokslą apie 
dainas, sukūrė mūsų dainologiją“ (“Mūsų Tau- 
tosaka X; 1935; p 2L1): 

Domėdamasis ir apskritai Lietuvos kultūros 
istorija, M. Biržiška, atgavus Lietuvai Vilnių, su 
tipingu savo kruopštumu ilgai rinko iš valstybi- 
nio archyvo rankraščių medžiagą Lietuvos švie- 
timo istorijai. Jau daug svarbios medžiagos buvo 
surinkta, bet, deja, tremtis nutraukė tą darbą. 


Gerbiamajam sukaktuvininkui, toli nuo savo 
numylėtojo Vilniaus leidžiančiam nelengvo trem- 
ties gyvenimo dienas, linkėjimus išreikšime jo 
paties žodžiais: “.. . atskirti nuo Lietuvos žemės, 
visuotiniu lietuvių tautos frontu — kur tik bebū- 
tume — kovodami už jos išlaisvinimą ir savo 
grįžimą į vėl Nepriklausomą Tėvynę, mes taip 
pat kovojame ir už savo sostinės išlaisvinimą, 
kad galėtume jon grįžti, ir ten, Vilniuje, ne tik 
savo valstybės ir tautos kūrybinį darbą dirbti, 
bet šiame mielame, visų brangiausiame mūsų 
mieste alsuotume, gėrėtumės ir džiaugtumės di- 
dinga Lietuvos ir jos sostinės praeitimi, miesto, 
jo padėties ir apylinkės neišsakomu, nė su kuo 
nepalyginamu grožiu, tautiškai atgyjančiu jo gy- 
ventojų maloniu būdu, jaustumės gyvos, nema- 
rios, didžios istorijos bendrakūriai, jaučią savo 
istorinį atsakingumą jo dabarties ir ateities vai- 
ruotojai"' (“Žingsniai", 1948, nr. 15, p. 14-15). 


AUDRŲ SARGYBOJE 


Ne man azalijos raudonos — 
Nesiųsk azalijų man raudonų, 
Kai vargšui trūksta kąsnio duonos 
Laukuos derlingų purenų! 


Baltų azalijų man krūmų 
Nesiųsk. Nesiųsk azalijų baltų, 
Kai nematau čionai taurumo — 
Vien kančios vienišų ir užmirštų. 


Nesiųski žodžių man paguodos, 
Paguodos žodžių man nesiųsk gražių, 
Kai išrinktiesiems vaisiai soduos, 
Bedaliams — varputis siauru rėžiu. 


Man siųsk naikinančiąją ugnį, 

Man ugnį tu įbruki į rankas: 
Liepsnom paverst skriaudos bedugnę, 
Dienas nuskaičrinti, dienas pilkas! 


Perkūniių įžiebki žaibą,  — 
Perkūnijos tiraniją sugrus! 
Šviesos, kad akyse būt raiba — 
Pašvaistėtm nužymėt kovų barus! 


Man vėją siyski, siųski vėją, — 
Pasėj:s jį — nokinsiu aš audras! 
Audrų sargyboj išstovėję, 

Laukus gimtuosius, savo žemę ras. 


BŪRIMAS 


Gegutė kukuoja: ku-ku, ku-ku... 
Skaičiuoiju, kiek kartų. 

Viens, du... Nusijuokusi tarpe šakų, 
Nutilo iš karto. 


Kad budo jaunystė žiedų kupina, 
Atskridus į sodą, 

Gegutė kukavo... šaukiau aš: gana, 
Skaičiuot nusibodo! 


Pavasariai skubo... Vienatvės taku 
Kančia išsiraičius, 

Ir metų paunksny gegutės ku-ku 
Trumpesnis vis skaičius.. 


NEGRĮš JAU MEILĖ TOJI 


Tu apie meilę man kartoji, 
Dienų gailiesi praeitų... 
Veltui, negrįš jau meilė toji, 
Visvien kas kaltas: aš ar tu. 


Pavasarį, pražydus jievoms, 
Kai veržčsi daina garsiau, — 
Tada nei motinos, nei tėvo — 
Tiktai širdies aš paklausiau. 


Nūn akyse žėrėjims dingo 

Ir po dienų našta lenkiuos. 
Kadaise atkaklus, maištingas — 
Ramybėj atvangos tikiuos. 


Stovėdamas prieš kapo angą, — 
Jon žiedus pastarus metu... 
Šiandien tikrovės grandim žvangant, 
Jau gęstu aš, nurimsi tu... 


RAMUNĖELĖ 


Auginau aš liekną gėlę, — 
Ji vadinos — Ramunėlė, 
Kad primintų man ramunę 
Mūsų krašto — panemunės. 


Dienomis likimo juodo 

Buvo mano ji paguoda: — 
Kad tik būtų ji laiminga — 
Kūdikio sapnai nedingę. 


Riksmas — pelei kur sucypus, 
Visos vištos — ponios cypos, 
Kalakutai — buldu daro, 


Į raudoną kimba skarą. 


Apie Jūrą ir Bangpūtį, 
Apie vilką ir laputę 

Ir kaip senis ropę rovė — 
Jai sekiau dienų tikrovėi. 


Su nuvytusiom našlaitėm, 
Savo burtų karalaitės, — 
Netekau aš Ramunėlės, 
Kai atėjo rudenėlis. 


Kad sapnai atskrieja blankūs, 
Rodos, tiesias man jos rankos, 
Juoką jos girdžiu — skambutį... 
Grįžo, grįžo jau, gal būti? 


Pasiskusti aš ned“'stu — 
Sielvartas juk nenukristų. 
Skirtu man keliu žingsniuoju: 
Besiguosdamas niūniuoju: 


Auginau aš liekna nėleė, — 

Ji vadinos Ramunėlė. 

Jai audringi žemės plotai, 

Man — dainelė skausmo klota. 


JUOZAS MIKUCKIS 

LAISVĖ IR 


DIEVYBĖ 


KARL JASPERSO EGZISTENCINĖS 
METAFIZIKOS PAGRINDAI (III) 


JUOZAS GIRNIUS 


1. Moralinės Jasperso mąstymo versmės!) 


a. Jasperso mąstymo etinis charakteris. — 
Nors ir randa Jaspersas mūsų protą nepajegų 
pažinti Absoliutinę Būtį, tačiau jis nenori skep- 
tiškai rezignuoti. Iš čia jo apeliavimas nepaskęs- 
ti pasaulyje, bet jieškoti “tikrosios būties „sie- 
kiant pakilti į egzistencinį ' savęs pačių" rangą. 
Šis moralinis apeliavimas ir suteikia visam mu- 
sų filosofo mąstymui etinį charakterį. Kadangi 
pagal Jaspersą absoliutinė būtis, kurios jieško 
filosofija, lieka mūsų pažinimui nepasiekiama, 
tai jam iš viso nebūtų prasmės filosofuoti, jei 
jis vertintų filosofiją tik loginiu požiūriu. Bet 
kaip tik Jaspersui filosofijos prasmė slypi ne pa- 
čiame loginiame mąstyme, o jo “pripildyme' nau- 
mis pačiais. Protas atskleidžia mums tik laisvą 
erdvę: patirtinė tikrovė nėra pati absoliutinė 
būtis. Bet šią tuščią erdvę gali pripildyti absoliu- 
tinės būties jieškojimu tik meilė. Šia prasme mū- 
sų filosofas ir kalba, jog egzistencinis mąstymas 
yra mąstymas dviem sparnais: vienas sparnas — 
tai, ką išreiškiame loginiu mąstymu, antras spar- 
nas — tai, ką pripildome mūsų “žmogišgąja bū- 
timi". Todėl ir nepakanka tik formaliai filoso- 
fiją suprasti. Lieka ji tol iš tiesų nesuprasta, kol 
ji nėra iš naujo pripildoma “egzistencija", kaip 
ji anksčiau buvo pripildyta "egzistencija" to fi- 
losofo, kuris per ją išreiškė “save patį“. 

Turi būti filosofinės mintys pripildytos “eg- 
zistencija“ todėl, kad “jos iš tiesų nieko nepažįs- 
ta, bet kreipiasi į mus'.!) Ne pažinimas, o ape- 
liavimas yra filosofinio mąstymo prasmė, nes fi- 
losofinį mąstymą neša ne beasmeninė “samonė 
apskritai", o laisvė, besikreipianti į laisvę. Užuot 
praturtinęs mus objektyviomis pažintimis, filo- 
sofinis mąstymas nušviečia mus pačius. “Egzis- 
tencinio mąstymo tiesa slypi ne turinyje kaip to- 
kiame, o tame, kas vyksta manyje per ši mąsty- 
mą".?) Ir būtent, vyksta manyje per filosofinį 
mąstymą ne Mažiau, kaip mano išbudimas i “ma- 
ne patį. Egzistencinis “manęs pačio" pažadini- 
mas yra pats filosofinio mastymo autentiškumo 
matas: tiek iš tiesų filosofiškai mąstau. kiek šiuo 
mąstymu perkeičiu save į "egzistenciją". “Ar- 
ba egzistencinis mąstymas yra autentiškas, ir ta- 
da jis yra neatskiriamai susietas su mąstančiąjia 
egzistencija, arba filosofinis mąstymas tėra ži- 
nomas kaip svetimas turinys, ir tada jis nėra au- 
tentiškas".? Žodžiu tariant, galutinė filosofavi- 


*) Žr. 1951 m. “Aidų"" p. 304, p. 360. 

mo prasmė yra pats gyvenimas, o ne abstraktus 
pažinimas. “Egzistencinis mąstymas drauge yra 
egzistuojantis mąstymas''.4) Užtat filosofija yra 
visų dienų uždavinys: “jei nefilosofuoju kiek- 
vieną dieną, tai iš viso nefilosofuoju''.?) 

Ber ar visa tai, kuo mūsų filosofas aptaria 
savo egzistencinį mąstymą, nėra kaip tik tai, kas 
galioja etiniam mąstymui? Be abejo. Etinis mąs- 
tymas yra tasai mąstymas, kurio esmė slypi ape- 
liavime, kad jis būtų pripildytas “žmogiškąja 
tikrove". Kol etiniai principai tėra žinomi, bet ne 
“pripildomi" (t. y. gyvenime pildomi), tol jie ir 
lieka tušti. Tiesa, jie nepraranda savo prasmės 
nė šiuo atveju. Tačiau, kol aš etinius principus 
tik žinau, bet jų nevykdau, tol gyvenu, lyg jų 
nežinočiau. Šita prasme etinis mąstymas iš tiesų 
tera tiek tikras, kiek jis persunkia patį gyveni- 
mą. 

Čia randame raktą į visus mūsų filosofo pa- 
radoksus. Kas loginiu požiūriu atrodo tik neįma- 
nomi paradoksai, moraliniu požiūriu atsisklei- 
džia giliomis tiesomis. Kada Jaspersas reikalauja 
"reliatyvinti" kiekvieną tiesą ir likti begalinio 
jieškojimo kelyje, loginiu požiūriu tai reiškia 
reliatyvistinį jieškojimo pakėlimą į patį tiesos 
matą (“tera tiesa, kol vyksta jieškojimas, ir kai 
tik jieškojimas sustingsta, belieka netiesa““). 
Tačiau moraliniu požiūriu tai yra teisingas per- 
spėjimas, kad moralinis tobulumas negali būti 
vieną kartą visam laikui laimėtas. Negalime bū- 
ti taip užtikrinti savo moraliniu tobulumu, kaip 
esame užtikrinti objektyvaus pažinimo galioja- 
mumu. Moralinis gėris privalo būti siekiamas be 
"sustojimo ir nustojimo"“, nes jis turi būti sie- 
kiamas, kol gyvename. Šita prasme moralinio gy- 
venimo tiesa iš tiesų slypi jieškojime iki pasku- 
tinės gyvenimo akimirkos: “gal būt, pats jieško- 
jimas yra tiesos laike pavidalas; gal būt, giliau- 
sia tiesa yra gyventi klausime ir mirties akimir- 
ką".*) Ir betgi šis moralinis Absoliutinės Tiesos 
jieškojimas nėra tuščias, nes pačiu šiuo jieškoji- 
mu Jau gyvenama Tuo, kurio jieškoma. “Jau 
turi būti Transcendencija ten, kur aš jos jieš- 
kau".*) Užtat šis jieškojimas ir nėra tik papras- 
tas nepasitenkinimas. Kiek gaivina ši jieškojimą 
pats Jieškomasai, jau gaubia šį ieškojimą tyli ra- 
dimo ramybė, Jasperso žodžiais, “ramybė jieško- 
Jimo neramybėje"?'. 

Lygiai moralinis požiūris mums leidžia su- 
prasti ir aną mūsų filosofo paradoksą, pagal ku- 
rį "egzistencinė tiesa" yra absoliuti ne savo vi- 


suotinumu, o kaip tik savo “istoriškumu", t. y. 
asmeniškumu. Esame anksčiau nurodę, kad Jas- 
persui "egzistencinė tiesa" turi moralinę pras- 
mę, nes šiuo žodžiu jis turi mintyje ne abstraktų 
pažinimą, o konkretų gyvenimą. Gi gyvenimas 
visada yra “istoriškas" pačiu tuo, kad jo vieta 
yra laikas, 0 ne ta antlaikybė, į kurią pakyla 
pažinimas. Užtat ir būtų nesąmonė kalbėti apie 
"visuotinę veiklą" ta pačia prasme, kuria kalba- 
me apie pažinimo visuotinumą. Kiek pažinimas 
yra beasmeniškas, tiek veikla yra asmeniška. 
Tačiau iš to nieku būdu neseka, kad absoliutybė 
turėtų savo vietą tik pažinime, o veikla tebūtų 
reliatyvybės šalis. Greičiau: kiek antlaikinės ver- 
tybės persunkia mūsų veiklą, tiek ir mūsų veik- 
la pakyla į absoliutybę. Šia prasme moralė ir yra 
ta sritis, kurioje absoliutumas sutampa su asme- 
niškumu. Nors laike vyksta ir mūsų moralinis 
gyvenimas, bet savyje pačiame jis slepia amži- 
ną vertę. Moralinės vertybės mus įpareigoja to- 
kiu absoliutumu, kuris nepabūgsta nė mirties ri- 
zikos. Bet drauge moralinė veikla yra pati as- 
meniškiausia: kai kitur galiu būti kitais pakeis- 
tas, tai mano moralinis tobulumas tėra mano pa- 
ties uždavinys. Kiek moralinės vertybės pačios 
savyje yra nelygstamos, tiek jų realizavimas 
konkrečioje asmenybėje visada yra nepakeičia- 
mai asmeniškas. 

Pagaliau moraliniu požiūriu galime supras- 
ti ir tą mūsų filosofo tezę, kuria jis savo “egzis- 
tencinę tiesą“ sąlygoja komunikacija: “tiesa yra 
tai, kas mus riša, ir: tiesa savo versmę turi ko- 
munikacijoje“.?) Tai, ką mūsų filosofas šia teze 
nori pasakyti, yra ne mažiau, kaip visų objekty- 
vių tiesos kriterijų pakeitimas komunikatyvumo 
kriterijumi. “Egzistencinis mąstymas privalo 
specifiško tiesos kriterijaus, kuris nebūtų objek- 
tyvus; tai šis kriterijus: filosofinė mintis yra tiek 
teisinga, kiek ji žadina komunikaciją"'.??) Ir šios 
tezės versmė yra moralė, nes tik moralinė veik- 
la nera palenkta jokiam objektyviam kriterijui 
ta pačia prasme, kuria mūsų technikinė, ūkinė 
ar politinė veikla yra palenkta siekiamiems tiks- 
lams. Absoliutus moralinės veiklos kriterijus yra 
pati sąžinė, nes mūsų veikla semia savo morali- 
nę vertę ne iš savo objektyvių pasėkų, o iš išti- 
kimybės sąžinės balsui. Paradoksiškai kalbant, 
galima užtat iš tiesų sakyti: nėra absoliučių įsta- 
tymų, nes tėra nelygstama meilės laisvė. Ama, et 
fac guod vis, mylėk ir daryk, ką nori. Tai iš šio 
Augustino principo kelias veda į Jasperso tezę: 
“tiesa savo visumoje prieinama tik visai meilei" 
(Wahrheit im Ganzen ist nur der ganzen Liebe 
zugaenglich). !!) Loginiu požiūriu tai beprasmiš- 
ka tezė: nors ir galima tiesą mylėti, bet tiesos 
meilė dar nėra pati tiesa. Bet moraliniu požiū- 
riu meilė yra pati moralinė tiesa, nes tiek mūsų 
gyvenimas morališkai vertingas, kiek jis per- 
sunktas meil=. Šia prasme ir turi teisę mūsų fi- 
losofas sakyti: “tiesa duoda savo galutinį atsa- 
kymą tik per meilę“.!?) 


„ „b. Egzistencinė filosofija, kaip morale pa- 
grįstoji metafizika. — Nors moralinis požiūris 
ir duoda mums raktą į Jasperso mąstymą, tačiau 
būtų neteisinga jo egzistencinę filosofiją laiky- 
ti tik savo rūšies etika. Šiuo atveju Jaspersas 
įsirikiuotų į paprastų moralistų eiles ir nebebū- 
tų "egzistencialistas". Nebebūtų šiuo atveju jis 
toliau "pavojingas", bet nebebūtų jis ir tai, kas 
jis faktiškai yra. Būdama aiškiai etinio charak- 
terio, egzistencinė filosofija nėra etika. Greičiau 
klausimas eina apie moralės ir metafizikos san- 
tykių pervertinimą. Kai tradiciškai moralė jieš- 
kojo savo pagrindų metafizikoje, tai Jasperso 
egzistencinė filosofija yra bandymas pačią meta- 
fiziką pagrįsti morale. Kilęs šis bandymas iš Jas- 
perso noro duoti gyvenimui artimą filosofiją. 
Akivaizdoje nuolatinių kaltinimų dėl filosofinės 
spekuliacijos svetimumo gyvenimui, Jaspersas 
imasi atimti pagrindą šiems priekaištams, taip 
sakant, nuspręsdamas: laikykime filosofiją pa- 
ties gyvenimo dalyku! Pagal tai ir tampa mora- 
lė jo filosofijos mersme ta prasme, kad filosofi- 
nė tiesa traktuojama veikimo, o ne abstraktaus 
pažinimo uždaviniu. Užtat Jasperso egzistencinė 
metafizika ir įgauna tokią formą ir tokią prasmę, 
kokios yra būdingos moralei. 


Kadangi Jaspersui filosofija yra nebe abs- 
traktaus pažinimo, o gyvenimo dalykas, tai ir 
filosofijos subjektu jam yra nebe “sąmonė aps- 
kritai", o “egzistencija"'". Sąmonė apskritai tėra 
“mokslų erdvė" — baigtinių objektų pasaulyje 
sritis. Gi absoliutinės būties klausimas kyla tik 
egzistencijai, kaip nepasitenkinančiai tik pasau- 
liu. Todėl ir vadina mūsų filosofas egzistenciją 
“filosofijos versme". Pereiti šiuo būdu nuo “są- 
monės apskritai" į “egzistenciją"" — tai pakeis- 
ti loginį subjektą moraliniu subjektu. Iš tiesų, 
kiek “sąmonė apskritai“ Jaspersui reiškia bend- 
ruosius loginius principus, tiek “egzistencija" iš- 
reiškia žmogų kaip moralinę asmenybę. Mora- 
linis egzistencijos charakteris yra aiškiai išreikš- 
tas jos aptarime būtimi, “kuri nėra, bet kuri gali 
ir privalo būti?'.!*) 

Kokia šio perėjimo nuo loginio į moralinį 
subjektą prasmė? Savais žodžiais atsakant: abso- 
liutinės būties pasiekimo kelias yra ethos, nebe 
logos. Teigdamas būties alogiškumą, Jaspersas 
teisę “paliesti? Transcendenciją rezervuoja 'eg- 
zistencijai". “Negalima į tikrąją Transcendenciją 
pakilti pažinimu, ji tėra egzistenciškai patiria- 
ma.'!4) Ir kadangi egzistencija yra ne kas kita, 
kaip laisvė, tai ana mūsų filosofo tezė faktiškai 
reiškia: vietoj pažinimo prievartos, Transcenden- 
cija atsiskleidžia tik laisvei. Laisvė yra vienin- 
telis organas, per kurį į mus prakalba Transcen- 
dencija. “Kiek esu laisvas, patiriu Transcenden- 
ciją laisvėje ir per laisvę".*) Todėl Jaspersui 
filosofija yra apsisprendimo dalykas, kaip jau 
esame anksčiau akcentavę. Bet kad šis apsispren- 
dimas neliktų tuščias, turi jį pripildyti meilė, nes 
ji yra “proto siela". Tiesa atsiskleidžia meilei, ji 


ištrykšta iš “meilėje išaugusio apsisprendimo"'.!6) 

Ir būtent, tik meilei tiesa atsiskleidžia dėl to, 
kad tik “meilės laisvė yra pripildyta, kai mąs- 
tymo laisvė yra tuščia“.!") 

Jei kelias į Transcendenciją randamas ne 
teoriniu pažinimu, o “meilėje išaugusių apsispren- 
dimu"', tai filosofinė tiesa ir gali turėti tik mora- 
linį, o ne loginį tikrumą. Iš čia nuolatinė mūsų 
filosofo pastanga vis naujais terminais akcentuo- 
ti filosofinės tiesos skirtingumą nuo mokslinės 
tiesos. Taip vadina filosofiją jis “būties įsitikri- 
mu" (Seinsvergewisserung), o ne būties atsklei- 
dimu, “būties įsisavinimu" (Seinsinnewerden), o 
ne būties žinojimu, “būties tikrybe" (Seinsgewis- 
sheit), o ne būties pažinimu. Bet visų šių dis- 
tinkcijų prasmė yra ta pati: Absoliutinės būties 
tikrybė yra moralinio įsitikinimo, o ne loginio 
pažinimo tikrybė. “Būties tikrybė yra sąžinės 
tikrybė" (Die Gewissheit des Seins ist die Ge- 
wissheit des Gewissens).!*) 


Užtat ir teikia Jaspersas filosofijai apelia- 
vimo, o ne pažinimo prasmę. Egzistencinės filo- 
sofijos santykiai su gyvenimu, kaip juos supran- 
ta mūsų filosofas, atitinka etikos (kaip moralinių 
principų mokslo) santykius su morale. Kaip eti- 
nių principų pažinimas dar nereiškia paties mo- 
ralinio gyvenimo, taip ir filosofija, kaip loginė 
minties išraiška, dar nėra Jaspersui pats filoso- 
finis gyvenimas. “Filosofinių idėjų turinys dar 
nėra gyvenimo turinys; šita prasme filosofinis 
mąstymas gyvenimo atžvilgiu tėra paruošimas 
ar priminimas''.!?) 

Todėl ir interpretuojame Jasperso egzisten- 
cinę filosofiją kaip bandymą pagrįsti metafizi- 
ką morale. Iš tiesų: egzistencinio mąstymo sub- 
jektas yra moralinis subjektas (“galimoji egzis- 
tencija"); jo metodas yra moralinis metodas 
(“meilėje išaugęs apsisprendimas"); egzistencinė 
tiesa turi asmeniškai moralinį charakterį (“są- 
žinės tikrybė“); egzistencinės filosofijos santy- 
kiai su gyvenimu analogiški etikos santykiams su 
asmeniniu gyvenimu (“paruošimas ir primini- 
mas''). 

Ką laimime šia Jasperso filosofinio mąstymo 
interpretacija? Ji atskleidžia mums pačią egzis- 
tencinės filosofijos struktūrą. Iš vienos pusės 
Jaspersas skelbia būties loginę nepažįstamybę, o 
iš antros pusės reikalauja loginio mąstymo tuš- 
tumą pripildyti "egzistencija". Ir būtent, pripil- 
dyti loginio mąstymo tuštumą “egzistencija“ 
reiškia: suteikti būties nepažįstamybės tezei mo- 
ralinio reikalavimo prasmę. Ne tik Jaspersas lo- 
giškai konstatuoja:: absoliutinė būtis yra nepažįs- 
tama, bet ir morališkai reikalauja: absoliutinė 
būtis turi likti nepažįstama. Iš vienos pusės: ka- 
dangi būtis dėl savo aloginio charakterio nėra 
pasiekiama loginiu pažinimu, galima absoliuti- 
nės būties jieškoti tik aloginiu keliu, per egzis- 
tencinę laisvę. Tai loginė būties savyje nepažis- 
tamumo doktrina. Bet iš antros pusės egzisten- 
cinė mūsų filosofo metafizika lygiai pagrįsta mo- 
raline doktrina, pagal kurią absoliutinės būties 
loginis nepažįstamumas yra pati mūsų laisvės 

ir tuo pačiu moralinio gyvenimo „apskritai sąly- 
ga. Turi logos sudužti, kad butų išgelbėtas ethos. 
Turi Transcendencija likti pasislėpusi, kad ne- 
būtų mumyse sunaikinta laisvės galimybė. Štai 
principas, kuriuo pagrįsta mūsų filosofo egzis- 
tencinė metafizika. 

Ne tik Transcendencija yra nepažįstama, bet 
ir turi tokia likti, kad būtų išsaugota laisvė, ku- 
ri yra pati egzistencijos būtis. “Jei Transcenden- 
cija mums regimai prabiltų, nebeliktų mums 
nieko kito, kaip, jai paklustant, save sunaikinti: 
visi klausimai dingtų, ir aš, sutraiškytas pasiro- 
džiusios Visagalybės, netekčiau laisvės“.2*) Ir jei 
esame laisvi, tai tik todėl, kad dievybė nesunai- 
kino mūsų laisvės savo mums atsiskleidimu. Ta 
pati sąlyga, kaip laisvės, taip ir komunikacijos: 
galima komunikacija tarp egzistencijų tik todėl, 
kad Transcendencija nėra Tu, su kuriuo būtų 
galima sueiti į asmeninius santykius. Prarastų 
mums žmogus savo svorį, jei galėtume draugauti 
su dievybe. “Komunikacija nebetenka prasmės, 
kur tiesa ir dievybė apsireiškia".?!) Lygiai ir su 
nelygstamybe. Jei galima nelygstamybė pasau- 
lyje, tai tik dėl to, kad dievybė nėra mums pa- 
žistama kaip transcendentinis tikslas. Jei pažin- 
tume Transcendenciją, nebebūtume laisvi. O be 
laisvės nėra nė nelygstamybės. 

Ir tačiau: nors Transcendencija turi likti pa- 
sislėpusi, kad būtų galima laisva egzistencija, 
bet jei nebūtų Transcendencijos, nebūtų ir eg- 
zistencijos. Iš vienos pusės, “jei nebūtų Trans- 
cendencijos, tebūtų sauvalė be kaltės"??); iš 
antros pusės, “jei Transcendencija būtų papras- 
tai pažistama, mano laisvė sunyktų automatiško- 
je paklusnybėje".?*) Nėra laisvės be Transcen- 
dencijos, bet turi Transcendencija likti nepažįs- 
tama, kad laisvė nebūtų sunaikinta. Tas pats su 
komunikacija. Tiesioginės komunikacijos su as- 
meniniu Dievu galimybė būtų komunikacijos 
tarp egzistencijų galas. Bet lygiai egzistencinė 
kemunikacija nebūtų galima ir be Transcenden- 
cijos. “Transcendencija grindžia giliausią komu- 
nikaciją".?*) Lieka kiekviena egzistencinė komu- 
nikacija įsišaknijusi toje pačioje Transcendenci- 
joje, kuri turi būti nepažistama. Tą pačią dia- 
lektiką sutinkame ir nelygstamosios veiklos 
sampratoje. Nėra visiems pažistamo transcen- 
dentinio tikslo, ir tačiau mūsų veikla tėra tiek 
nelygstama, kiek ii isišaknijusi Transcendenci- 
joje. Jasperso žodžiais, nors mūsų tikslai nėra 
transcendentiškai apspresti, tačiau visi gilesni 
mūsu tikslsi yra nukrsipti į Transcendenciją.2>) 

Manome pateisinę mūsų tezę, kad Jasperso 
egzistencinė filosofija yra daugiau, negu etika. 
Užuot plėtojęs moralines išvadas iš atitinkamos 
metafizikos, Jaspersas moralės vardu diktuoja 
pačia metafiziką. Skelbdamas loginio mąstymo 
sudužimą, mūsų filosofas palieka tuštuma užnil- 
dyti moraline laisvo apsisprendimo tikrybe. Tik 
moralinė ("egzistencinė") patirtis užtikrina 
mums Transcendenciia:  “Transcendencija yra 
ne įrodoma, o liudiiama“.2*) Liudija mums 
Transcendenciją moralinė tikrovė: laisvė, komu- 


nikacija, nelygstamybė etc. Bet kad šie liudinin- 
kai būtų galimi, tai, ką jie liudija, turi likti 
mums nepažįstama. Čia ir matyti tai, ką pirma 
pavadinau metafizikos diktavimu moralės var- 
dan. Iš tiesų, kada mūsų filosofas teigia laisvės 
sąlyga Transcendencijos nepažįstamybę, tuo pa- 
čiu jis iš anksto priima radikalų agnosticizmą. 
Kada jis sąlygoja komunikaciją tarp egzistenci- 
jų paneigimu žmogaus komunikacijos su Dievu, 
jis išplečia savo agnosticizmą ligi asmeninio Die- 
vo aiškaus paneigimo. Pagaliau kada jis nelygs- 
tamybės pasauly galimybę riša su transcendenti- 
nio tikslo neigimu, jis tuo pačiu atsisako ir as- 
meninio nemirtingumo vilties. Plaukia šios vi- 
sos metafizinės tezės iš to paties pagrindinio pa- 
radokso, pagal kurį moralės ("egzistencijos") 
galimybė lygiai susieta su Transcendencijos buvi- 
mu, kaip jos loginiu nepažįstamumu. Turi logi- 

nis mąstymas likti tuščias, kad galėtų jis būti 
pripildytas “egzistencija"'. Sutinkame šį paradok- 
są visuose mūsų filosofo Minties vingiuose. 


2. Nepažįstamoji Transcendencija 


a. Loginio mąstymo sudužimas. — Teikia 
mūsų filosofas savo egzistencinei metafizikai už- 
davinį “išsaugoti Transcendenciją gryną jos ne- 
pasiekiamume, tolume ir svetimume"'.?7) Tai šis 
noras išsaugoti dievybės nepažistamumą gaivina 
tą loginę analizę, kuria Jaspersas nori parodyti, 
kodėl mes negalime pažinti Absoliutinės Būties. 
Ir būtent, negalime mes tiesiog mąstyti absoliu- 
tinės būties, nes savo baigtinio mąstymo formo- 
mis mes galime tiesiog mąstyti tik atskirus ob- 
jektus pasaulyje. Užtat, norėdami mąstyti abso- 
liutinę būtį, turime ir ją mąstyti baigtinių ob- 

jektų pagelba. Bet kad šiame mąstyme nebūtų 
nelegaliai kuris nors baigtinis objektas suabso- 
liutintas į pačią būtį savyje, visi mąstomi objek- 
tai turi būties mąstyme “pradingti". “Pradingsta" 
visi atskiri objektai būties mąstyme tuo būdu, 
kad kiekviena kategorija, kuria norime aptarti 
absoliutinę būti, pasirodo neadekvati ir todėl rei- 
kalaujanti papildymo priešinga kategorija. Bet 
taikyti priešingas kategorijas lygu pripažinti mū- 
sų Mąstymo sudužimą. Todėl būties mąstymas ir 
yra nuolatinis “dužimas" (Scheitern), kaip atsi- 
daužimas į negalimybę mąstyti absoliutinę būtį 
(ein immer zu erneuerndes Sichueberschlagen 
des Denkens zum Nichtdenkenkoennen'"'.Žš) 


Jaspersas plačiai analizuoja, kaip negalime 
Transcendencijos išsakyti jokia kategorija. Nėra 
čia įmanoma ties šia analize sustoti. Tik pavyz- 
džiui priminsime, kaip pagal Jaspersą negalime 
Transcendencijos aptarti nė būtimi, nebūdami 
priversti drauge ją mąstyti ir kaip nebūtį. Jei 
viena prasme nebūtis tėra paprastas ko nors ne- 
buvimas, tai antra prasme, kaip viso apspręsto 
išskyrimas, nebūtis yra pati tikroji būtis. Tai šia 
antrąja prasme Transcendencija drauge yra ir 
tikroji būtis, ir nebūtis tuo pagrindu, kad tikroji 
būtis yra ne kas kita, kaip bet kokios apspręs- 
tybės išskyrimas (Nichtsein jedes bestimmten 
Etwas). “Būtis ir nebūtis tampa tapatingi'“.??) 
Štai paradoksinė formulė, kuria viena galime 
mąstyti Transcendenciją. Tačiau mąstyti Trans- 
cendenciją kaip būties ir nebūties tapatybę lygu 
pripažinti mūsų mąstymo sudužimą, nes tokia 
tapatybė nebėra mūsų mąstymui įmanoma. 
Užuot teikusi Transcendencijos pažinimą, būties 
ir nebūties tapatybės transcendencijoje mintis 
tik nušviečia, kad nemąstyti jokio apspręsto ob- 
jekto dar nereiškia tiesiai mąstyti paprastą ne- 
būtį. Panašiai Jaspersas teigia neimanomybę ap- 
tarti Transcendenciją ir bet kuria kita katego- 
rija: nei vienybe be dualybės, nei forma be me- 
džiagos, nei būtinybe be atsitiktinybės, etc. Grei- 
čiau, pagal Jaspersą, turime Transcendenciją 
mąstyti kaip vienybės ir dualybės, formos ir me- 
džiagos, būtinybės ir atsitiktinybės, visuotinybės 
ir individualybės, amžinybės ir laiko etc. vieny- 
bę. Tačiau tokia priešingybių vienybė nebeįma- 
noma iš tiesų mąstyti. Užtat ir tenka visas tas 
formules, kuriomis bandome absoliutinę būtį 
mąstyti, laikyti tik simboliniais šifrais, o ne pa- 
čiu absoliutinės būties pažinimu. 

Nedaro mūsų filosofas išimties nė toms ka- 
tegorijoms, kurias jis vadina laisvės kategorijo- 
mis: protas, dvasia, laisvė, asmenybė. Taikyti 
šias kategorijas Transcendencijai, pagal Jasper- 
są, lygu nusmukdinti ją į žmogiškosios baigtiny- 
bės lygi. Nera teisės absoliutinti mūsų protą ir 
iš jo padaryti Logą Kūrėją. Tai lygu įsivaizduo- 
ti dievybę pasaulio architektu, stovinčiu prieš 
medžiagą ir ją formuojančiu. Deja, tai bepras- 
miškas vaidinys. Lygiai neturime teisės dievybę 
vaizduotis absoliutine dvasia. Nors tai ir kilnus 
vaizdavimasis, bet ir jis degraduoja Transcen- 

denciją. Pagaliau negalima absoliutinti nė egzis- 
tencijos. Būdama laisvė, egzistencija yra prin- 
cipiškai “galimoji egzistencija", kaip "būtis, ku- 
ri nėra, bet kuri gali ir privalo būti". Gi Trans- 
cendencija yra absoliutinė būtis, kuri “išblėsi- 
na" bet kokią galimybę. “Negalima tapatinti 
Transcendenciją su egzistencija, nes egzistencija 
žinosi stovinti prieš Transcendenciją ir kaip tik 
todėl nesanti Transcendencija'.**) 

Neišvengiamai mūsų mąstymo pastanga su- 
gauti Transcendenciją loginėmis kategorijomis 
yra pasmerkta sudužti. “Kiekviena kategorija 
prašauna pro šalį, ir visos drauge nepataiko die- 
vybės''.*!) Galime duoti Dievui tūkstančius var- 
dų, bet tik dėl to, kad joks vardas nėra jam 
adekvatus. Išslysta dievybė iš mūsų, kada nori- 
me ją mąstyti, bet kaip tik dėl to, kad ji yra die- 
vybė. Jei galėtume Dievą sugauti mūsų kate- 
gorijomis, jis nebebūtų Dievas. “Įrodytas Dievas 
nebėra joks Dievas“??) Galime logine prievar- 
ta įrodyti tik baigtinius objektus. Gi absoliutinė 
būtis kaip tik yra tokia, kiek ji išsiplėšia iš mūsų 
pastangos ją sugauti. Bet užtat šis mūsų loginio 
mąstymo sudužimas ir nėra beprasmiškas. Nors 
jis ir nepakyla ligi Transcendencijos pažinimo, 
jis mus nukreipia į absoliutinę būtį pačia patir- 
timi, kad “imanoma, jog yra, kas negalima mąs- 
tyti'' 33) Jei ir nepažįstame, kas yra Transcenden- 
cija, tai bent įsitikriname, kad ji yra (dass sie ist, 
nicht was sie ist).?*) 


b. Šifrų skaitymas. — Negalime pažinti pa- 
čios Transcendencijos, nes ji į mus kalba ne tie- 
siog, o tik per šifrus. Visa, kas yra, skelbia 
Transcendenciją, nes visa gali būti paversta į jos 
šifrus. Kiekvienas objektas yra šifras, kiek jis 
yra daugiau, negu jame galime pažinti. Ir bū- 
tent, paverčiame “kurčius ir nebylius objektus" 
į simboline šifrų kalbą, kai juos sureliatyvina- 
me i apraiškas. kai nustojame juos traktavę bū- 
timi savyje. Užtat ir akcentavo Jaspersas savo 
reikalavima reliatyvinti visą patirtinę tikrovę 
bei ios pažinimą. 

Koki šifrų santykiai su objektais? Kiekvie- 
nas objektas gali būti perkeistas šifru, nes “visa, 
kas yra pasaulyje, yra simbolių medžiaga" 35) Ir 
kadangi visi objektai gali tapti šifrais, tai šifrai 
nera tarsi koks naujas pasaulis, kuris galėtų bū- 
ti atrastas už objektų pasaulio. Greičiau objek- 
tai ir šifrai yra dvi dimensijos tame pačiame pa- 
saulyje, vieną kartą traktuojamame brutalia tik- 
rove, antrą kartą imamame simboline Transcen- 
dencijos kalba. “Šifrai nėra nauji objektai, bet 
naujai pripildyti objektai"'.?9) Šia prasme lygina 
Jaspersas objektų santykį su šifrais herbariumo 
santykiui su gyvais augalais ar kaulų kolekcijos 
santykiui su gyvu organizmų. 

Koki šifrų santykiai su Transcendencija? 
Šifrai nėra Transcendencija, bet tik jos kalba. 
Transcendencija kalba į mus per šifrus, pati ne- 
būdama šifras. “Dievas yra ne šifras, o pati rea- 
lybė"'.*7) Šifrai tėra simboliai, Transcendencija 
yra absoliutinė būtis. Šifrai tėra tarpininkai tarp 


mūsų ir Transcendencijos. “Kaip sąmonėje aps- 
kritai patirtis tarpininkauja tarp subjekto ir ob- 
jekto, taip šifrai tarpininkauja tarp egzistenci- 
jos ir Transcendencijos.'35) Ir tačiau: nors šif- 
rai nera pati Transcendencija, nėra ši anapus 
šitrų. Negalime per šifrus išsiveržti į jokį „kita“ 
pasaulį: “būtis savyje nėra kita tikrovė, kuri 
sleptųsi už pažistamosios tikrovės“.3*) Tai ir ski- 
ria Jaspersas šifrus nuo paprastų simbolių: kai 
paprasti simboliai ženklina dalykus, nepriklau- 
somai nuo savo simbolių esančius, tai šifruose 
neimanomas toks simbolio ir simbolizuojamosios 
būties išskyrimas. Šifrais simbolizuojamoji abso- 
liutinė būtis yra betarpiškai savo simboliuose. Ir 
jei negalime Transcendencijos sutapatinti su jo- 
kiu šifru, tai ne dėl to, kad ji būtų už šifrų, o 
tik dėl to, kad “kiekvienas simbolis lieka tik at- 
skiras Transcendencijos aspektas''.*0) 


Iš čia Jasperso reikalavimas: turime prileisti 
imanentinę Transcendenciją. Abstraktus mono- 
teizmas, kuris teigia “kitą" pasaulį, mūsų filo- 
sofui tėra negatyvi idėja, nuvertinanti šį pasau- 
lį. Užuot skyrę Transcendenciją ir pasaulį, turi- 
me pačiame pasaulyje klausytis imanentinės 
Transcendencijos. “"Transcendencijos vieta nėra 
nei anapus, nei šiapus, o ant ribos, ir būtent, ant 
ribos, kurioje aš stoviu prieš Transcendenciją, 
kai aš iš tiesų esu aš pats'.*!) Bet ar šis imanen- 
tinės Transcendencijos reikalavimas nėra pante- 
izmo išpažinimas? Hegelis buvo kartą pastebė- 
jes: kaip mažai filosofų išvengia šio priekaišto, 
taip mažai ir sutiko su šiuo priekaištų. Ginasi 
nuo panteizmo priekaišto ir mūsų filosofas. Pa- 
gal jį, teizmo ir panteizmo alternatyva galioja 
tik loginėje sąmonės apskritai plotmėje, kuri 
mąsto Dievą ir pasaulį toje pačioje plotmėje: ar- 
ba pasaulis yra visa, ir tada pats pasaulis yra 
pats Dievas, arba yra ir Dievas, ir pasaulis, ir 
tada transcendencija yra “kitas? pasaulis. Bet 
toks pasaulio “sudvigubinimas" Jaspersui tėra 
naivi transcendencijos materializacija, kuri į 
anapus perkelia šio pasaulio daiktus, tik fantas- 
tiškai padidintus ar sumažintus. Užtat, pagal 
mūsų filosofą, ir triumfuoja šioje plotmėje pozi- 
tyvizmas, nes “nėra objektyvių stebuklų, nei vai- 
duoklių, nei aiškiaregystės, nei magijos" 4?) Nu- 
veikia šią plotmę, kurioje pergalė skirta pozity- 
vizmui, tik egzistencija, kuri randa Transcenden- 
ciją vienybėje su pasauliu, o ne "anapus". Kiek 
egzistencija kreipiasi į Transcendenciją, tiek bet- 
gi ji nepalieka ir pasaulio. Užtat ji ir atmeta ly- 
giai blosse Welt, kaip reine Transzendenz, lygiai 
paprastą sutapatinimą, kaip radikalų išskyrimą. 
Teigdami gryną imanenciją ar įsivaizduodami 
gryną transcendenciją, mes tuo pačių ruvertina- 
me pasaulį, nes abiem atvejais pasaulis „praran- 
da tą gelmę, kurią jam teikia jo perkeitimas į 
šifrų kalbą. Tik šifrų doktrina įgalina pasaulio 
vertinimą. “Atskyrus pasaulį ir Tzanscendenciją, 
nebegalima be iliuzijos vertinti pasaulį, nes bru- 
tali pasaulio tikrovė kaip tokia negali mums teik- 


ti pasitenkinimo"'.*5 


"Skaito" šifrinės kalbos rankraštį tik egzis- 
tencija, nes tik ji perkeičia brutalius objektus į 
lransparentiškus simbolius. Kol nepakylu į eg- 
zistencijos rangą, tol ir tematau prieš save tik 
pasaulį. “Jei esu egzistentiškai kurčias, negaliu 
objektuose girdėti Transcendencijos kalbos'.*4) 
Atsiskleidžiu šifrų kalbai, kiek tampu “savimi 
pačiu". Kaip juslių organai turi būti paliesti 
patirtinės tikrovės, kad ši galėtų būti patirta, 
taip žmogus turi būti savimi pačiu egzistencijos 
prasme, kad jis galėtų būti Transcendencijos pa- 
liestas. Ir jei iš vienos pusės atsidarau šifrų kal- 
bai, kiek tampu “savimi pačiu", tai iš antros pu- 
sės tampu “savimi pačiu“, kiek atsiveriu šifrų 
kalbai. Tapti “savimi pačiu“ ir skaityti šifrus 
yra vienas dalykas. Esu egzistencija, kiek krei- 
piuosi į Transcendenciją, ir tegaliu kreiptis į 
Transcendencija, kiek esu egzistencija. Šia pras- 
me ir galioja abu Jasperso teigimai: “"Transcen- 
dencija nežengia į aklą sielą"*?) ir “be šifrų skai- 
tymo egzistencija lieka akla" .*9) 


Kaip vyksta šis šifrų skaitymas? Šifrų skai- 
tymas nėra būties pažinimas, nes “neteisinga 
simboliką laikyti pažinimu"47) Greičiau šifrų 
skaitymas yra naujas šifrų kūrimas. “Filosofas 
skaito būties šifrus, kurdamas minties šifrus'.*4*) 
Filosofinės mintys nėra objektyvios pažintys, o 
tik šifriniai simboliai. Kai norime filosofines 
mintis laikyti pažinimu, mes tk degraduojame 
jas į tuščias sąvokas. Iš čia ir plaukė ankstesnis 
Jasperso perspėjimas neteikti filosofiniam mąs- 
tymui pažinimo prasmės. Nors ir pasiekiame ab- 
soliutinę būtį per šifrus, tačiau tik kaip loginiam 
mąstymui nepasiekiamą: “apsireiškia Transcen- 
dencija kaip pasislėpusi".**) Todėl, pagal Jas- 
persą, ir nėra prasmės kelti klausimą, ar bet ku- 
ri filosofija yra logiškai teisinga ar ne. Filosofi- 
nis šifrų skaitymas nėra logiškai nei teisingas, 
nei klaidingas, nes jis iš viso nėra pažinimas 
tikra prasme. Vietoj loginio kriterijaus, šifrų 
skaitymas yra palenktas egzistenciniam kriteri- 
jui: ar ši ar ana filosofija žadina egzistenciją ar 
ją blėsina, kitais žodžiais, “ar egzistencija atpa- 
žista joje savo Transcendenciją ar ne''.50) 

Jei filosofinis šifrų skaitymas nėra loginis 
pačios absoliutinės būties pažinimas, tai jis ir ne- 
gali pretenduoti į visuotinį galiojimą. Kiekvie- 
na egzistencija skaito šifrus tik sau pačiai. Bet 
jei šis šifrų skaitymas yra toks “istoriškas" (as- 
meniškas), tai jis ir negali duoti objektyvios 
tikrybės. Egzistencinis tikėjimas visada lieka pa- 
ženklintas netikrybe. Jei pirma Jaspersas buvo 
konstatavęs, kad galime loginiu mąstymu bent 
įsitikrinti, kad Transcendencija yra, tai vėliau 
jis ir pačius Dievo įrodymus paverčia tik šifrais. 
Visi loginiai Dievo įrodymai remiasi pirminiu ti- 
kėjimu. Ne įrodymai atveda mane į Dievą, o 
greičiau visais įrodymais išreiškiu tik mano ti- 
kėjimą. Egzistencinis tikėjimas yra filosofinio 
mąstymo prielaida, o ne išvada. Joks įrodymas 
negali įtikinti to, kurs abejoja. Kai visoks teo- 

rinis abejonės griovimas lieka bergždžias, gali 
abejonę nuveikti tik pačios egzistencijos laisvas 
apsisprendimas. 


c. Egzistencinė tikrybės ir netikrybės įtam- 
pa. — Kadangi Transcendencija negali būti pri- 
verstinai pažinta, Jaspersui filosofinis tikėjimas 
lieka nenuveikiamoje tikrybės ir netikrybės, “su- 
kilimo" (Trotz) ir “atsidavimo" (Hingabe) įtam- 
poje. Ir būtent, atsiskleidžiu absoliutinės būties 
šifrų kalbai tik tapdamas “savimi pačiu", ir sa- 
vo ruožtu tampu “savimi pačiu" tik įeidamas į 
tas “ribines situacijas" (mirties ir kančios, kovos 
ir kaltės), kuriose patiriu patirtinės tikrovės ra- 
dikalų kontingentiškumą. Bet kai tik įeinu atvi- 
romis akimis į šias ribines situacijas, negaliu lik- 
ti nesupurtytas: pasaulyje viešpatauja ne tei- 
sybė, o atsitiktinybė, nedaranti jokio skirtumo 
tarp piktųjų ir gerųjų. Patyręs tai, nebegaliu ra- 
miai gyventi, nes atsiduriu prieš klausimą, ar 
verta iš viso gyventi. Šituo būdu ir virsta mano 
įėjimas į ribines situacijas sukilimu prieš pasau- 
lio vyksmą: nebenoriu priimti gyvenimo kaip 
savo, nes jis buvo man duotas be manęs. Žinau, 
kad galiu savižudybe pasakyti gyvenimui: “ne", 
bet lygiai matau, kad ši negatyvi laisvė tėra tok- 
sai sukilimas, kuris neranda nieko, prieš ką bū- 
tų galima sukilti. 


Negali šis sukilimas manęs nuvesti į Trans- 
cendencija, nes lieka jis, Jasperso žodžiais, tarsi 
suspaustas kumštis, kuris negali atsidaryti, nes 
neturi, i ką kreiptis. Bet, antra vertus, negaliu 
savo laisvės sąmonėje užsimiršti, kad “nesu pats 
save sukūręs ir užtat neturiu teisės save laikyti 
galutine būtimi“.>!) Savo protestu išsiplėšęs iš 
būties, jaučiu ilgesį vėl atsiduoti tam, prieš ką 
buvau sukilęs. Bet ne loginiai įrodymai gali ma- 
ne sutaikyti su gyvenimu, o tik pats priėmimas 
gyvenimo tokio, koks jis yra. Šis atsidavimas ir 
yra vienintelis kelias, kuriuo Transcendencija 
gali nuveikti mano sukilimą prieš būties pagrin- 
dą. Randu kelią į Transcendenciją, kai neapy- 
kantą gyvenimui pakeičiu valia: toks gyvenimas 
man duotas, ir noriu ji prisiimti. Nebesiimu ta- 
da kaltinti laimės dėl jos trapumo, ir nebesibai- 
minu nelaimės, nes nebejieškau laimės tik vita- 
linėje laimėje ir žinau, kad ir pačioje nelaimė- 
je galima savęs neprarasti. 

Nesiremia šis atsidavimas, pagal Jaspersą, 
jokia teodicėja, jieškančia įrodymų blogiui pa- 
teisinti. Negalime rasti atsakymą į blogio kilmės 
klausimą. Blogis yra realus, ir tuščia bandyti jį 
pateisinti. Galima jį pateisinti tik užsimirštant, 
tik užmerkiant akis gyvenimui. Blogio pateisi- 
nimas visuotine darna tėra grįžimas į tas pačias 
iliuzijas, iš kurių Žmogus išsiplėšia savo sukili- 
mu prieš pasaulio vyksmą. “Atsidavimas atsisako 
žinojimo"'.5*) Vietoj žinojimo, atsidavimo sąlyga 
yra “tikrasis nežinojimas". Tai ne atsisakymas 
žinoti, kas galima žinoti, o tik atsisakymas pre- 
tenzijos pažinti ir tai, kas atsiskleidžia tik pasi- 
tikėjimui. Atsidavimas — tai “aktyvus pasitikė- 

jimas, kuris nežinojime kreipiasi į Transcenden- 
cij 58 Ja j 

“ I kadangi atsidavimas negali būti pagrįs- 
tas žinojimu, tai jis ir lieka nuolatinėje įtam- 
poje su sukilimo galimybė. Galimybė vėl iš nau- 
jo pakelti protesto balsą niekada negali būti kar- 
tą visam laikui atsižadėta, nes „visada -pasauly- 
je dedasi dalykų, kurie negali būti pateisinti pa- 
gal mūsiškį teisybės, meilės ir prasmės Jausmą. 
O jei užsimerktume prieš baisų tikrovės veidą, 
mūsasai gyvenimo priėmimas būtų nebe tikras 
atsidavimas, o tik aklas kentėjimas. Tenka už- 
tat vis iš naujo laimėti atsidavimą akivaizdoje 
tikrovės, mus visada žadinančios į sukilimą. 'Tik- 
ras atsidavimas tėra galimas per nuveiktą suki- 
LumnąZ:) 

Galėtų šią sukilimo ir atsidavimo įtampą 
galutinai nuveikti tik regimas Transcendencijos 
apsireiškimas. Jei apsireikštų mums dievybė re- 
gimai, nebebūtų galimi nei sukilimas, nei atsida- 
vimas, nes teliktų akla paklusnybė. Bet kadan- 
gi Transcendencija lieka pasislėpusi, ji tuo pačiu 
liudija, jog ji nori “ne aklo atsidavimo, o lais- 
vės, kuri gali ir sukilti".*5) Pasitikėjimas trans- 
cendentine būtimi turi būti gaivinamas pasiti- 
kėjimo savimi pačiu. Transcendencijos jieškoji- 
mą turi gaivinti egzistencinė laisvė. Užtat ir pats 
sukilimas yra labiau negatyvus santykis su 
Transcendencija, negu paprastas abejingumas. 
Kova prieš Dievą jau yra Dievo jieškojimas. Kas 
nekovojo prieš Dievą, tas jo ir nejieškojo. 

Įtampa tarp atsidavimo ir sukilimo savo pa- 
grinde yra įtampa tarp laisvės ir būties, tarp eg- 
zistencijos ir Transcendencijos. Kiekvienas ban- 
dymas nuveikti šią įtampą arba mus išveda iš 
pasaulio arba nugramzdina į brutalią tikrovę. 
Jei suabsoliutinimas sukilimas ir tuo pačiu už- 
mušamas atsidavimo ilgesys, turime prometeinę 
egzistenciją, kuri pasitiki tik savimi pačia. Tai 
laisvė be Transcendencijos. Gi jei suabsoliutina- 
mas atsidavimas ir tuo pačiu prarandama sukili- 
mo galimybė, turime asketinę egzistenciją, prara- 
dusią savo laisvę Transcendencijos akivaizdoje. 
Tai Transcendencija be laisvės. Bet abiem šiais 
atvejais lygiai paliekamas pasaulis, kad būtų su- 
degta prometeiniame ar asketiniame pasaulio 
neigime. Antra vertus, kaip negalima suabso- 
liutinti nei sukilimo, nei atsidavimo, taip nega- 
lima atpalaiduoti ir jų įtampos. Vienu atveju tai 
reikštų mūsų pasinėrimą į tokį vulgarų nihiliz- 
mą, kuris atsiduoda blogiui, kad savimi pačiu 
įrodytų gyvenimo beprasmiškumą ir niekšišku- 
mą. Antru atveju tai būtų lygu prarasti save 
pačius tame pasyviame vergiškume, kuris, užuot 
atsidavęs Transcendencijai, dievobaimingai su- 
kniumba ties stabais. Nepraranda savęs pačios 
egzistencija, kiek ji išsaugo įtampą tarp pasitikė- 
limo savo laisve ir tarp pasitikėjimo Transcen- 
dencija. Sukilimo galimybė užtikrina egzistenci- 
Jai jos laisve, ir atsidavimas ją veda į Transcen- 
denciją. Likti Transcendencijos akivaizdoje, ne- 
prarandant savo laisvės — štai egzistencijos pa- 
šaukimas. 


Čia ir yra pagrindinė Jasperso filosofinė in- 
tencija, kuri suteikia jo mąstymui patosą būti 
laisvės filosofija. Negalime pasiekti Dievybės, 
nes ji lieka absoliučiai pasislėpusi. Bet šis mūsų 
pastangos sudužimas drauge yra mūsų laisve ap- 
dovanojimas. Transcendencija savo pasislėpimu 
duoda mums laisvę, užtat ir turime jos nepra- 
rasti jokio stabo naudai. “Žmogus neturi nieku 
tapti nei prieš savęs pačio stabą, nei prieš žmo- 
niją, nei prieš dievybę kaip asmenybę. Prieš vi- 
sus galimus stabus ir prieš šifrais apsireiškiančią 
Dievybę žmogus turi ginti savo teisę, kurią jam 
duoda tolimoji Transcendencija: Dievas nori, 
kad aš būčiau savimi pačiu''*) 


3. Imanentinė Transcendencija ar Gyvasai 
Dievas? 


a. Kaltė, kaip kelias į Transcendenciją. — 
Netenka Jasperso atveju kelti to klausimo, kuris 
kyla, sakysime, Heideggerio atveju: ateistinė ši 
filosofija ar ne? Visas mūsų filosofo mąstymas 
persunktas absoliutinės būties ilgesiu. Bet tenka 
klausti, kodėl mūsų filosofas lygiai reikalauja 
Transcendencijos pasislėpimo, kaip teigia jos bu- 
vimą. Gali būti šis klausimas paprastai atsaky- 
tas: turi likti Transcendencija principiškai nepa- 
žistama mūsų filosofui, nes jis iš anksto užsida- 
ro prielaidoje, jog galime pažinti tik patirtinę 
tikrovę. Paneigęs mūsų loginiam mąstymui jėgą 
pakilti iki absoliutinės būties, Jaspersas yra pri- 
verstas jieškoti Transcendencijos morelinės pa- 
tirties keliu. Iš čia jau mūsų žinoma Jasperso 
tezė: nepažįstamoji Transcendencija leidžiasi pa- 
siekiama tik laisvei, ir būtent tuo būdu, kad ab- 
soliutinės būties nepažįstamumas yra pati lais- 
vės sąlyga. Pagal tai kritinis mūsų filosofo eg- 
zistencinės metafizikos vertinimas ir atsiduria 
visų pirma prieš klausimą: kokia laisvės sampra- 
ta verčia mūsų filosofą sąlygoti laisvę absolių- 
“ Čiu Transcendencijos pasislėpimu? 


Tai ta laisvės samprata, pagal kurią laisvės 
sąmonė yra esmiškai susieta su kaltės sąmone. 
Kai Jaspersas teigia, jog galime nepažįstamąjai 
Transcendencijai atsiskleisti tik per laisvę, rei- 
kia šią tezę šiaip skaityti: nurodo mus į Trans- 
cendenciją pati mūsų kaltės sąmonė. Kaltė mums 
atskleidžia tą pagrindinę tiesą, kad “kur esu iš 
tiesų aš pats, ten nebesu tik aš vienas“.?7) Jei 
būtume mes vieni, nebūtume prieš nieką kalti. 
Gi jei esame kalti, esame kalti prieš Kitą. "Jei 
nebūtų "Transcendencijos, tektų klausti, kodėl 
turiu norėti, nes teliktų sauvalė be kaltės''.*) 
Kaltė neleidžia man absoliutinti mano laisvės: 
nors ir esu, kaip laisvė, “savęs pačio versmė“, 
tačiau lieku pats sau duotas. Nėra laisvė abso- 
liuti, nes ji tampa tuščia, kur ji į nieką nebeatsi- 
daužia. Užuot buvusi absoliuti, greičiau laisvė 
slepia savyje ilgesi būti "nuveikta" (aufge- 
hoben). Tačiau tai, kur laisvė gali būti nuveik- 
ta, nebėra pati laisvė, o tik Transcendencija. 
“Galiu patirtinėje tikrovėje prarasti laisvę, save 


patį prarasdamas, bet tik Transcendencijoje lais- 
vė gali būti nuveikta"''.?9) 

Koks kaltės santykis su Transcendencija? Iš 
vienos pusės: kaltė yra pagrindinis liudininkas, 
Jog nesame vieni, bet stovime prieš Transcen- 
dencija. Iš antros pusės: kaltė visada lieka pa- 
ženklinta tuo sukilimu, kuris kelia protestą prieš 
būties pagrindą. Iš tiesų, kadangi kaltė yra kaip 
tik nusigręžimas nuo Dievo, aptardamas laisvę 
kalte, Jaspersas principiškai aptaria laisve kaip 
laisvę prieš Dievą. Iš čia ir kyla mūsų filosofui 
nenuveikiama įtampa tarp laisvės ir Transcen- 
dencijos. Kadangi tegalime patirti Transcenden- 
ciją tik per laisvą kaltės prisiėmimą, ši Trans- 
cendencijos patirtis lieka esmiškai negatyvi. 
Kiek kaltė perspėja egzistenciją neabsoliutinti 
savęs galutine būtimi, tiek betgi kaltė kaip tokia 
negali nuvesti į Transcendencijos pažinimą. Ta 
ir yra Jasperso tezė: jei nebūtų Transcendenci- 
jos, teliktų sauvalė be kaltės, gi jei būtų Trans- 
cendencija pažįstama, teliktų automatiška pa- 
klusnybė be kaltės, bet lygiai ir be laisvės. “Jei 
žinočiau Transcendencijos ir visų daiktų būtį jų 
amžinybėje, laisvė būtų nebereikalinga ir laikas 
būtų pripildytas, nes būčiau toje amžinoje švie- 
soje, kurioje nebėra reikalo apsispręsti''.9?) 

Paskutinis teigimas, kuris savyje slepia patį 
jaspersinės laisvės sampratos branduolį, verčia 
mus pastebėti du dalykus. Pirma: kai filosofijo- 
je eina klausimas tik apie natūralinį Dievo pa- 
žinimą, mūsų filosofas operuoja ta visio beatifi- 
ca, kuri mums skirta tik amžinybėje. Niekas ne- 
gali drįsti sakyti, kad galėtume savo žmogiškuo- 
ju mąstymu išsemti Absoliutinę Būtį. Bet tai nė- 
ra pagrindas principiškai paneigti mums galimy- 
bę pažinti Dievą. Vienas yra dalykas pripažinti 
mūsojo Dievybės pažinimo netobulumą, ir kitas 
dalykas iš viso paneigti, kad galime Dievą pa- 
žinti. Ar ir pati jaspersinė "Transcendencijos 
samprata neslepia savyje tam tikro Dievybės pa- 
žinimo? Juk, jeigu iš tiesų Dievybė būtų absoliu- 
čiai pasislėpusi, tai iš viso nebūtų kalbos apie ją. 
Antra pastaba: kada regėsime Dievą amžinojoje 
vizijoje, nebebus vietos ne laisvei, o kaltei. Bet 
Jaspersui kaltė slypi pačioje laisvės širdyje, lyg 
laisvė esmiškai būtų kaltei įgalinti, o ne gėriui 
siekti. Ir savo ruožtu šis laisvės sąmonės tapati- 
nimas su kaltės sąmone yra pagrįstas lygiai 
kvestionuotina prielaida, jog atsakomybė tėra 
galima “nežinojimo" sąlyga, lyg atsakomybė bū- 
tų susieta ne su aiškia sąmone, o su nesąmonybe. 


Tai šia laisvės samprata remiasi pagrindinė 
Jasperso egzistencinės metafizikos tezė: būtina 
yra Transcendencija laisvei įgalinti, bet turi ji 
likti pasislėpusi, kad laisvė nebūtų sunaikinta 
jos pažinimu. Pagal šią dvigubą tezę ir konstruo- 
ja Jaspersas savo metafiziką taip, kad paskutinis 
jos žodis būtų: sudužimas. Ir kiek Transcenden- 
cijos nepasiekiamybė mūsų filosofui yra ne tik 
loginis konstatavimas, bet drauge ir moralinis 
reikalavimas, galima sakyti, kad galutinis meta- 
fizikos sudužimas yra tarsi tiesiog norimas, ne- 

žiūrint viso akcentavimo, jog sudužimas negali 
būti ekspresyviai siekiamas. 


b. Mąstymas ir Transcendencija. — Dary- 
dami ankstesnę pastabą, mes turime visų pirma 
mintyje Jasperso pastangą įrodyti, jog egalime 
Transcendencijos aptarti jokia kategorija. Da- 
ro ši mūsų filosofo pastanga įspūdį, lyg jis būtų 
gavęs uždavinį kiekviena kaina įrodyti vidinį 
prieštaravimą kiekviename varde, kurį teikiame 
Dievui. “Jei Transcendencijos jieškantysai mąs- 
tymas nori tikrai sudužti, jis turi mąstyti kaip 
tapatinga tai, kas drauge negalima mąstyti kaip 
tapatinga''.*!) Sekdamas šį reikalavimą, ir sten- 
giasi Jaspersas įrodyti, kad negalime Transcen- 
dencijos išreikšti jokia kategorija, nebūdami pri- 
versti jai taikyti ir priešingą kategoriją, kuri su- 
naikina pirmąją. Negalint plačiau leistis į šią 
mūsų filosofo dialektinę kategorijų analizę, pa- 
kanka pastebėti, kad joje sutinkame du tipingus 
atvejus: vienu atveju Jaspersas pastato mus tik 
prieš tariamus prieštaravimus, kai antru atveju 
susiduriame su realiu prieštaravimu, būtent ta- 
da, kai Jaspersas nori aptarti Transcendenciją 
patirtinės tikrovės kategorijomis. 

Pirmąjį atvejį galime iliustruoti ta Jasper- 
so dialektika, pagal kurią turime Transcenden- 
ciją mąstyti kaip būties ir nebūties vienybę. Iš 
tiesų, kadangi jokia baigtinė būtis negali būti 
suabsoliutinta į Transcendenciją, vadina Jasper- 
sas Transcendenciją ir antbūtimi (Uebersein), 
ir nebūtimi (Nichtsein). Galima prileisti, kad 
tam tikra prasme Transcendencija, kaip absoliu- 
tinė būtis, yra antbūtis. Bet tera žodžių žaismas, 
kada. dėl to Jaspersas laiko antbūtį būties ir 
nebūties tapatybe. Transcendencija yra verta 
antbūties vardo greičiau kaip tik dėl to, kad ji 
absoliučiai išskiria nebūtį, kai visos baigtinės 
būtybės tėra reliatyvus nebūties išskyrimas. Ži- 
noma, jei norima, galima antbūtį vadinti ir ne- 
būtimi ta prasme, kuria Transcendencija nėra 
jokia apspręsta būtybė (ein bestimmtes Etwas). 
Bet čia užtat ir nera jokio tikro prieštaravimo, 
nes abiem žodžiais (ir “antbūtimi", ir “nebūti- 
mi") yra manomas tas pats dalykas: absoliutinė 
būtis negali būti sumaišyta su baigtine būtimi. 

Tikras prieštaravimas tekyla ten, kur Jas- 
persas nori Transcendenciją aptarti patirtinės 
tikrovės kategorijomis: erdve ir laiku. Taip pa- 
vyzdžiui, jis aiškina Transcendencijos amžinybę 
kaip laiko ir belaikiškumo tapatybę. Be abejo, 
tokia tapatybė yra iš tiesų prieštaringa ir tuo 
pačiu neįmanoma. Bet tai tik reiškia, kad amži- 
nybė ir nėra tokia laiko ir belaikiškumo tapaty- 
bė. Nors Jaspersas ir žino, kad taikyti Transcen- 
dencijai patirtinės tikrovės kategorija yra lygu 
įkristi į prietarinį Dievybės sustabinimą, tačiau 
iš antros pusės jis lygiai akcentuoja, kad mūsa- 
jame Transcendencijos jieškojime negali būti 
“peršoktos" ir patirtinės tikrovės kategorijos. 
“Laiko išskyrimas mus nuvestų tik į sąvoką be 
tikrovės"'.4*) Bet šitaip baimintis, jog laiką iš- 
skirti reiškia prarasti tikrovę, lygu iš tiesų ir ab- 

soliutinę būtį mąstyti pagal laikinę tikrovę. Aiš- 
ku, kiekvienas toks bandymas yra iš tiesų savy- 
je prieštaringas ir užtat pasmerktas "“sudužimui"". 

Kodėl betgi Jaspersas neigia pažinimo pras- 
mę ir ten, kur stovime tik prieš tariamą priešta- 
ravimą Transcendencijos mąstyme? Todėl, kad 
Jaspersas principiškai visų kategorijų galiojimą 
apriboja tik patirtine tikrove. Tai aiškiai maty- 
ti, pavyzdžiui, tuo atveju, kai ir Jaspersas pa- 
siekia Transcendenciją kaip “aktualybę be gali- 
mybės", bet tuojau pat atmeta šią mintį tuo pa- 
grindu, kad patirtinėje tikrovėje nėra nieko rea- 
laus, kas negalėtų būti “perversta" į galimybę. 
Be abejo, “aktualybė be galimybės" neįmanoma 
rasti patirtinėje tikrovėje, nes ši kaip tik yra 
valdoma įtampos tarp realybės ir galimybės, tarp 
akto ir potencijos (kalbant viduramžinių filoso- 
fų. žodžiais). Čia ir atsiskleidžia patirtinės tikro- 
vės baigtinumas (arba kontingentiškumas). Bet, 
antra vertus, tai kaip tik ir nurodo į Grynąjį 
Aktą, kuris yra pats savo pagrindas. Deja, mūsų 
filosofui Transcendencijos aptarimas savęs pa- 
čios pagrindu (causa sui) tėra tuščia tautologija. 
Kodėl? Todėl, atsako Jaspersas, kad toks prie- 
žastingumo kategorijos taikymas jai pačiai per- 
žengia mūsų patirtį. Turime į tai atsakyti pana- 
šiai, kaip anksčiau atsakėme: be abejo, negalime 
rasti patirtinėje tikrovėje tokios būties, kuri bū- 
tų savęs pačios pagrindas (causa sui), bet užtat 
patirtinė tikrovė ir nėra absoliuti, nes reikalau- 
janti sau pagrindo iš Kito. 

Žinoma, jei aprėžiame mūsų mąstymo prin- 
cipų galiojimą tik juslinė patirties pasiekiama 
tikrove, absoliutinės būties pažinimas lieka iš 
anksto principiškai išskirtas, nes juslinei patir- 
čiai absoliutinė būtis negali būti prieinama. Visų 
mūsų Mąstymo pastangų pasiekti Transcenden- 
ciją sudužimas šiuo atveju yra iš anksto užtikrin- 
tas. Bet kaip tik užtat tai ir yra pigus suduži- 
mas. Parafrazuodami Jaspersą, jog įrodytas Die- 
vas nebūtų tikras Dievas, galime ir mes sutikti, 
kad mūsų pažinimu išsemiamas Dievas nebūtų 
tikras Dievas. Šia prasme pripažįstame ir mes 
žmogiškojo mąstymo sudužimą, besikreipiant į 
Dievą. Bet Jasperso filosofinis mąstymas sudūž- 
ta per anksti, anksčiau, negu jis pasiekia pačią 
Transcendenciją. Tenka tai mūsų filosofui pri- 
kišti, nežiūrint nuolatinių jo perspėjimų, jog 
mūsasai Transcendencijos jieškojimas neturi per 
anksti sustoti. Ir užtat, kai Jaspersas patį mūsų 
mąstymo sudužimą laiko “tarsi Dievo įrody- 
mu",*) turime atsakyti: kad mūsų mąstymo su- 
dužimas galėtų liudyti Transcendenciją, jis turi 
pirma pasiekti tikrybę, jog iš tiesų yra jieško- 
moji Transcendencija. Kitais žodžiais, mūsų 10- 
ginis mąstymas sudūžta ne į paprastą nepažįsta- 
mybę, o į Absoliutinės Būties neišsemiamybę 
mūsų baigtinio pažinimo priemonėmis. Gi Jas- 
perso pozicija šiuo klausimu nėra nedviprasmiš- 
ka. Nors iš pradžių ir jis sutiko, kad mūsų mąs- 
tymo sudužimu įsitikriname bent tuo, kad Die- 
vas yra, tai vėliau jis ir pačius Dievo buvimo 
įrodymus paverčia tik tikėjimą išreiškiančiais 

šifrais. Taigi, galutinėje sąskaitoje ir pats Die- 
vo buvimas mūsų filosofui lieka tik tikėjimo tie- 
sa, o ne loginė tikrybė. 

Jaspersas leidžia per anksti mūsų mąstymui 
“sudužti" iš baimės, kad Transcendencija nebū- 
tų degraduota į stabą. “Persekioti Transcenden- 
cijos supasaulinimą yra niekada neužbaigtas ir 
visada iš naujo iškyląs uždavinys".“4 Tai kilnus 
uždavinys, sutinkame ir mes. Tačiau neišmintin- 
ga Transcendencijos sustabinimo baimę išugdy- 
ti ligi Transcendencijos pažinimo baimės, lyg 
kiekvienas Transcendencijos pažinimas jau bū- 
tų jos sustabinimas. Žmogiškoji pastanga pažin- 


ti Transcendenciją galėtų išsigimti į šios susta- 
binimą tik tuo atveju, jei norėtume išsemti ab- 


soliutinę būtį patirties tikrovės kategorijomis. 
Be abejo, tokia pastanga turėtų sudužti, kaip tai 
liudija ir Jasperso bandymas išreikšti Transcen- 
denciją laiko ir erdvės kategorijomis. Nors ir 
nėra nieko, kas neliudytų Transcendencijos sa- 
vo baigtinybe, tačiau yra nesusipratimas bandy- 
ti Transcendenciją išsakyti visomis kategorijo- 
mis, lyg ji būtų savotiškas visų kategorinių ap- 
sprendimų rinkinys. Todėl ir sudūžta Jasperso 
mąstymas, kada jis imasi Transcendencijos jieš- 
koti visomis galimomis kategorijomis: būties ir 

nebūties, vienybės ir dualybės, būtinybės ir at- 
sitiktinybės, individualybės ir visuotinybės, pras- 
mės ir beprasmiškumo, sąmonės ir besąmony- 
bės, gyvybės ir mirties etc. Be abejo, tokiu ke- 
liu jieškoma Transcendencija turi atsidurti į neį- 
manomus prieštaravimus. Bet čia ir atsisklei- 
džia tasai pagrindas, kodėl mūsų filosofo mąsty- 
mas sudūžta: stokoja jis tiksliai išdirbtos būties 
sąvokos, kuri galėtų vadovauti Transcendencijos 
jieškojimui. Gali mus nuvesti į Absoliutinę Būtį 
ne patirtinės tikrovės kategorijos, o tik tos trans- 
cendentalinės savybės, kurios galioja būčiai kaip 
būčiai, t. y. visoms būtybėms, nors ir ne ta pa- 
čia, o tik skirtinga prasme. Jaspersas gi iš anksto 
užima tą nominalistinę poziciją, pagal kurią bū- 
tis kaip tokia tėra žodis, o ne tikra sąvoka. Bet 
užtat, degradavęs būtį kaip būtį tik į paprastą 
žodį, ir nebegali mūsų filosofas rasti žodžio, ku- 
riuo būtų galima išsakyti pačią Būtį. Be būties 
kaip tokios (ens gua ens) pažinimo neįmanomas 
nė pačios Būties (Ipsum esse) pažinimas. Atsisa- 
kyti ontologijos (būties kaip tokios pažinimo) 
lygu tuo pačiu atsisakyti ir teologijos (Absoliu- 
tinės Būties pažinimo). 

Iš anksto paneigęs ontologinio būties, kaip 
tokios, pažinimo galimybę, Jaspersas imasi sa- 
vo metafiziką atremti į “pasaulyje orientavimą- 
si", Weltorientierung. Viena prasme šis žodis 
paprastai reiškia mokslinį pasaulio pažinimą 
(wissenschaftliche Weltorientierung). Antra 
prasme jis reiškia filosofinį atskleidimą ribų ly- 
giai patirtinės tikrovės, kaip ir mokslinio jos pa- 
žinimo (philosophische Weltorientierung). "Ta- 
čiau "fizika" (būtent, Weltorientierung), tegu ir 
nušviesta filosofine jos ribų sąmone, niekada ne- 
gali nuvesti į pačios Būties pažinimą, nes suvok- 
ti ribas dar nereiškia jas peržengti. Nepakanka 
tik “reliatyvinti"? pasaulį bei mokslinį jo pažini- 
mą, kad būtų pasiekta Transcendencija. Užuot 
paprastai suvokus pasaulio reliatyvybę, greičiau 
reikia išskleisti absoliutinį pagrindą ir pačioje 
patirtinėj tikrovėj. Gryna reliatyvybė negalima, 
nes savyje prieštaringa. Randame absoliutinės 
būties reikalavimą įrašytą kiekvienos būtybės 
gelmėse pačiu tuo, kad jokia atskira būtybė nė- 
ra tiesiai pati būtis, o tik tam tikra būtis. Bet 
kad šios gelmės mums atskleistų savo ontologi- 
nę būties paslaptį, reikia, kad ir reliatyvusai pa- 
tirtinis pasaulis būtų pažintas ne tik santykyje 
su mumis, bet ir savo pačio būtyje. Kaip Jacgues 
Maritain pastebi, “suteikime samanos pluokšte- 
liui ar mažiausiai skruzdei jų ontologinę vertę, 
ir nebegalėsime išsiplėsti iš tos baiminančios ran- 
kos, kuri mus sukūrė''.“?) Iš tiesų, atskleisti Ab- 
soliutinei Būčiai pakanka ir samanos pluokšte- 
lio, bet reikia, kad jam būtų suteikta jo ontolo- 
ginė vertė, t. y. kad jis būtų pažintas pačiame 
savo ontologiniame pagrinde, savo būtyje kaip 
būtyje. Ir užtat, kai Jaspersas mus kviečia nepa- 
liaujamai jieškoti Transcendencijos nuolatiniu 
patirties tikrovės reliatyvinimu, turime į tai at- 

sakyti: reliatyvybės patirtis mums atskleidžia 
tik pasaulio ribas, bet tik ontologinis būties kaip 
tokios pažinimas gali šias ribas peržengti. 


c. Pasaulis ir Transcendencija. — Kada Jas- 
persas atmeta ontologinio būties, kaip tokios, pa- 
žinimo galimybę, tuo pačiu jis pasmerkia savo 
egzistencinę metafiziką likti tik šifrų pasaulyje 
skaitymu. Iš čia ir jo imanentinės Transcenden- 
cijos samprata. Iš tiesų, jei ontologija pakeičia- 
ma “fizika"*, tai savaime ir pati Transcendencija 
paneriama į pasaulį. Tai nuosekli išvada: jei Wel- 
torientierung yra vienintelis kelias į Transcen- 
denciją, tai weltlose Transzendenz iš tiesų yra 
tiesiai ir paprastai neįmanoma. Vietoj pačios 
Transcendencijos pažinimo, tenka pasitenkinti 
jos šifrinės kalbos pasaulyje klausymu. 


Šifrų doktrina yra, gal būt, pats originaliau- 
sias Jasperso įnašas į filosofiją. Būtų jis vertas 
specialios studijos. Bet ir jis lieka persunktas tuo 
pačiu dviprasmiškumu, kuris persunkęs visą mū- 
sų filosofo egzistencinį mąstymą. 

Iš vienos pusės, šifrų doktrina teisingai iš- 
reiškia Transcendencijos buvimo ir nebuvimo 
pasaulyje dialektiką. Kadangi visa yra sukurta 
Dievo, tai visa ir turi jį simbolizuoti tam tikru 
būdu. Visa patirtinė tikrovė šia prasme iš tiesų 
yra “šifrinis rankraštis". “Būties gelmė turi ap- 
sireikšti ir patirtinėje tikrovėje; filosofija nepa- 
lieka jos, bet ją iprasmina ir įsielina''.*“) Jei taip 
suprasti šifrų doktriną, ji gali būti interpretuo- 
jama naujos gyvybės suteikimu viduramžinei 
sampratai, jieškojusiai Dievo pėdsakų simboli- 
niame pasaulio charakteryje. Vienoje vietoje nu- 
rodo į tai pats Jaspersas: “filosofija savo jieško- 
jime pasiekia šifrus kaip galimus vestigia dei, 
o ne patį Dievą savo nepasiekiamybėje''.67) 

Tačiau, antra vertus, simbolinis patirtinės 
tikrovės charakteris yra Jasperso taip supranta- 
mas, kad šifrų doktrina yra ne tik pasaulio me- 
tafizinio transparentiškumo teigimas, bet ir aiš- 
kus “bepasaulinės Transcendencijos“ (weltlose 
Transzendenz), neigimas. Nors Transcendencija 
negali būti sutapatinta su jokiu šifru, ji tėra ta- 
čiau tik šifruose, mus moko Jaspersas. Nėra dvie- 
jų pasaulių, tėra vienas pasaulis. Nėra Transcen- 
dencija "kitas" pasaulis, kuris slėptųsi už “šio"? 
pasaulio. Kiekvienas “pasaulio dvigubinimas'' 
yra iliuziškas. “Anapusinis pasaulis, suprastas ki- 
Ras aula prasme, turi būti paliktas kaip iliuzi- 
jai.“ 

"Bepasaulinė Transcendencija" mūsų filo- 
sofui tera grubi materializacija, kuri faktiškai 
lygi tikrosios Transcendencijos praradimui. Jas- 
persas prikiša kiekvienam “abstrakčiam'" mono- 
teizmui, kad šis degraduoja Transcendenciją į 
savo rūšies “kitą"" pasaulį: “užuot mačius Trans- 
cendenciją patirtinėje tikrovėje, ji laikoma pa- 
tirtine tikrove“.*?) Be abejo, tokia Transcenden- 
cijos samprata būtų grubus prietaras. Bet nėra 
nė reikalo su tokia samprata filosofijoje kovoti, 


nes nė vienas filosofas nėra gynęs tokios prieta- 
rinės minties. Bet kada Jaspersas kovoja prieš 
pasaulio sudvigubinimą", jis faktiškai kreipiasi 
ne prleš aną prietarinę mintį, o prieš kiekvieną 
teizmą, kuris išpažįsta asmeninį Dievą. Tačiau 
užtat ir turime kelti klausimą ar atmesti asme- 
ninį Dievą nėra tuo pačiu išpažinti panteizmą? 
Jaspersas į šį klausimą atsako, kad teizmo ar 
panteizmo alternatyva galioja tik sąmonei aps- 
kritai (t. y. abstrakčiam mąstymui), o ne egzis- 
tencijai. Bet šitoks atsakymas klausimą neiš- 
sprendžia, o tik perkelia iš loginės į moralinę 
plotmę. Ne mūsų uždavinys nuspręsti, ar yra 
Jaspersas panteistas ar ne, nes neteisinga būtų 
bet kurį filosofą kaltinti tuo, ko jis pats ekspre- 
syviai negina. Bet tenka pastebėti, kad Jasperso 
teikiamasai Transcendencijos ir pasaulio santy- 
kių sprendimas greičiau veda į panteizmą, negu 
šį išskiria, nežiūrint nuolatinės mūsų filosofo 
kalbos apie Transcenderncijos “tolumą" bei “ra- 
dikalų kitoniškumą" pasaulio atžvilgiu. 

Turime mintyje ypačiai tą šifrų doktrinos 
tezę, pagal kurią Transcendencijos ir pasaulio 
santykiai aptariami “vienybe be tapatybės". Su- 
tinkame su prancūziškaisiais mūsų filosofo ko- 
mentatoriais, Dufrenne ir Ricoeur, kad tai ne- 
reiškia “banalaus panteizmo",'?) atseit, papras- 
to patirtinės tikrovės sudievinimo. Bet ar šifrų 
doktrina iš viso išskiria panteizmą? Jieškant į šį 
klausimą atsakymo, tenka atkreipti dėmesį, kad 
ta pati formulė (“vienybė be tapatybės'') yra mū- 
sų filosofo naudojama ir išreikšti egzistencijos 
santykiams su pasauliu. Taigi, Dievo santykiai su 
pasauliu šifrų doktrinoje yra suprantama pagal 
sielos (egzistencijos) ir kūno (pasaulio) santykių 
analogiją. Ši analogija mums sugestionuoja, kad 
mūsų filosofas savo Transcendenciją supranta 
tarsi savotiška pasaulio siela. Jei ši mūsų inter- 
pretacija būtų teisinga, turėtume padaryti du 
priekaištus. Pirma, nelegalu aiškinti Dievo ir pa- 
saulio santykius pagal sielos ir pasaulio santy- 
kius: kai siela tik gaivina kūną, Dievas kuria 
pasaulį iš nebūties. Tai yra esminis skirtumas. 
Antra pastaba: nors Jaspersas, baimindamasis 
sustabinti Transcendenciją, ir atsisako bet kokio 
Transcendencijos pažinimo, tačiau ir jis pateikia 
tam tikrą Transcendencijos doktriną, ir būtent, 
tokią, kuri yra pagrįsta santykių pasaulyje ana- 
logija. Liudija tai, kaip neišvengiamai kiekviena 
pastanga pakilti į Absoliutinę Būtį turi atsirem- 
ti į analogiją. Užtat, užuot iš viso paneigus Trans- 
cendencijos pažinimo galimybę tuo pretekstu, 
jog jis visada turi atsiremti į tam tikrą analogiją, 
greičiau tenka kelti klausimą: pagal kieno ana- 
logiją turime mąstyti Transcendenciją? Ir tėra 
viena analogija, kuri neslepia savyje Jasperso 
bijomo Transcendencijos sustabinimo: tai būties 
analogija. Deja, kaip tik šiai analogijai įžvelgti 
Jaspersas iš anksto užsikerta kelią, kai jis būtį 
nuvertina tik į žodį, tik į logiškai gramatinę 
funkciją. 


Teizmo-panteizmo alternatyvą Jaspersas 
perkelia iš loginės į moralinę plotmę, teigdamas, 
kad ši alternava galioja tik sąmonei apskritai, o 
ne egzistencijai. Tai reiškia: jaspersinis imanen- 
tinės Transcendencijos teigimas savo pagrinde 
yra moralinis reikalavimas. Verčia Jaspersą 
teigti imanentinę Transcendenciją ne metafizinė 
absoliutinės būties ir pasaulio santykių analizė, 
o visų pirma moralinis rūpestis išsaugoti mūsų 
gyvenimo pasaulyje “svorį". “Tik imanentinė 
Transcendencija teikia egzistencijai pasaulyje 
svorį?."! Teigti “bepasaulinę Transcendenciją“, 
pagal mūsų filosofą, lygu nuvertinti pasaulį. 
Transcendencijos ir pasaulio išskyrimas sunaiki- 
na šifrinį pasaulio charakterį ir tuo pačiu išblė- 
sina metafizinę pasaulio gelmę. O paneigus pa- 
sauliui jo šifrinį charakterį, nebegalima jame nė 
nelygstamybė, nes galima nelygstamai pasauly- 
je angažuotis tik tada, jei pasaulis yra daugiau, 
negu tik brutali tikrovė. Taigi, daro išvadą Jas- 
persas, kad būtų galima egzistencija, kaip ne- 
lygstamybės pasaulyje versmė, turime dievybę 
mąstyti kaip imanentinę Transcendenciją, nes 
tik ši suteikia pasauliui šifrinių simbolių prasmę. 

Galime į tai atsakyti: pasaulio nuvertinimas 
neslypi nei apskritai teistinėje filosofijoje, nei 
specialiai krikščioniškojoje filosofijoje, nes sim- 
bolinį charakterį pasauliui teikia pats faktas, jog 
jis sukurtas Absoliutinės Dvasios. Bet nepaten- 
kintume Jasperso šiuo atsakymu. Tai, ką Jasper- 
sas turi mintyje “pasaulio nuvertinimu"', yra ta 
esminė krikščioniškojo teizmo mintis, kokia yra 
asmeninis nemirtingumas. Tai ši mintis, Jasper- 
so akimis, nuvertina pasaulį pačiu faktu, kad ji 
perkelia amžinybę iš istorijos į “ anapus" ir tuo 
būdu nukreipia mus nuo dabarties į iliuzinę atei- 
tį. Tikroji amžinybės vieta — tai pats “egzisten- 
cijos pripildytas laikas“, tai “laiko gelmė, kaip 
istorinis egzistencijos apsireiškimas“. Tik vitali- 
nis instinktas, kuris nori be galo trukti, kuria 
antlaikinės amžinybės iliuziją. Gi egzistencijai 
amžinybė slypi pačiame laike, kiek jis pripildo- 
mas “savimi pačiu''.72) 

Iš vienos pusės egzistencinė amžinybės sam- 
prata remiasi teisinga moraline intuicija: “lai- 
kinė tikrovė turi savo svorį ne savyje ir ne iš sa- 
ves, o ta prasme, kuria mes laike nusprendžiame 
amžinybę"'.“*) Tai tiesa: nors tegalime veikti tik 
laike, bet mūsų moralinė veikla slepia savyje am- 
žiną vertę. Moraline prasme visiškai sutinkame 
sų mūsų filosofu: “amžinybė yra laike, kiek aš 
nelygstamai veikiu ir myliu laike“.“*) Tačiau iš 
antros pusės, gilią šios tiesos (moralinė veikla 
turi amžiną vertę) prasmę mūsų filosofas iškrei- 
pia, kada jis suabsoliutina moralinę veiklą į vie- 
nintelę galimą amžinybę.  Nemirtingumas Jas- 
persui nėra “būtinas laikinio gyvenimo rezulta- 
tas", o tik mūsų pakilimo į “egzistencijos"? rangą 
uždavinys. “Tampu egzistenciškai nemirtingas 
per apsisprendimą kaip amžinybę laike" **) Ta- 
čiau šis egzistencinis nemirtingumas nieku bū- 
du nereiškia asmeninio nemirtingumo. Kaip 

Heideggeriui, taip ir Jaspersui žmogus yra rest- 
los sterblich.“*) Tuo būdu mūsų moralinės veiklos 
amžinosios vertės atskleidimas ir yra pas Jas- 
persą paverčiamas paneigimu amžinybės meta- 
fizine šio žodžio prasme. Čia ir skiriamės nuo 
Jasperso. Tiesa, kad mūsų moralinė veikla ne- 
prarastų savo vertės, net jei būtume neatšau- 
kiamai atiduoti galutinės mirties likimui. Bet 
kad moralinis gyvenimas nepraranda savo ver- 
tės net mirties akivaizdoje, nėra pagrindas pa- 
neigti mums metafizinio nemirtingumo viltį. 

Jaspersinė amžinybės, kaip egzistencija 
pripildyto laiko, samprata ne tik tarnauja mūsų 
filosofui pagrindu atmesti asmeninį mūsų nemir- 
tingumą, bet galutinėje sąskaitoje ji valdo ir pa- 
čią mūsų filosofo imanentinės Transcendencijos 
sampratą. Asmeninio nemirtingumo vilties išsi- 
žadėjimas verčia Jaspersą atmesti ir “bepasauli- 
nę" Transcendenciją. Laikinės amžinybės para- 
doksą nuosekliai seka imanentinės Transcenden- 
cijos paradoksas. 
galima amžinybė slypi pačiame istoriniame lai- 
ke, tai turi būti ir Transcendencija “perkelta", 
jei ne tiesiai į patį pasaulį, tai bent “ant ribos". 
Kitaip Jaspersui liktų Transcendencija ne tik 10- 
giškai nepažįstama, bet ir egzistenciškai nepati- 
riama. Jei nėra asmeninio nemirtingumo, pats 
laikas lieka vienintelė vieta, kurioje Transcen- 
dencija gali “ištiesti ranką“? jos siekiančiai eg- 
zistencijai. 

d. Egzistencija ir Transcendencija. — For- 
maliai imant, egzistencinė patirtis yra mūsų fi- 
losofui trečiasis Transcendencijos jieškojimo ke- 
lias šalia loginio mąstymo ir šifrų skaitymo. Bet 
kadangi pati egzistencija gaivina ir anuos ke- 
lius, tai faktiškai egzistencinė patirtis yra vienin- 
telis kelias, kuris mus veda į Transcendenciją. 
“Randu Transcendenciją, kiek mano vidine veik- 
la tampu savimi pačiu; ji tiesia man ranką, 
kiek jos siekiu“.“") Užuot abstraktaus pažinimo, 
Transcendencija ištiesia man savo ranką tik gy- 
venime ir per gyvenimą. “Tik kiek savo gyveni- 
me nelygstamai esu ir veikiu, apsireiškia man 
Transcendencija?'.7š) 

Iš tiesų, Transcendencija nėra paprastas ob- 
jektas, kurį būtų galima išsemti abstrakčiu pa- 
žinimu. Čia mūsų filosofas yra visiškai teisingas. 
Absoliutinės Būties jieškojimas reikalauja iš mū- 
sų totalinio angažavimosi. Reikia, kad žmogus ei- 
tų į Dievą visa savo būtimi. Bet neteisinga šį to- 
talinio angažavimosi reikalavimą paversti panei- 
gimu mūsų protui jėgos pakilti iki Dievo paži- 
nimo, nors ir kiek žmogiškasai Dievo pažinimas 
liktų netobulas. Užuot vienas antrą išskyrę, lo- 
gimis pažinimas ir egzistencinė (arba moralinė) 
patirtis turi kooperuoti Absoliuto jieškojime. 
Aišku, kad pati viena moralinė patirtis negali 
pakilti iki Dievybės pažinimo, nes moralinė pa- 
tirtis ir nėra pažinimo organas griežta to žodžio 
prasme. Todėl ir negali moralinė patirtis atsto- 
ti p ED6s spekuliacijos, nors ji ir turi šią gai- 
vinti. 

Iš tiesų, jei vienintelė mums , 


Ir ypačiai egzistencinė patirtis negali mūsų 
filosofo nuvesti į Transcendencijos tikrybę to- 
dėl, kad jis išeina iš grynai negatyvinės "ribinių 
situacijų" patirties. “Išėjimas iš negatyvybės yra 
vienintelis, kuris duoda impulsą tikrovės nušvie- 
timui?'.??) Ir, dar konkrečiau, “giliau besiveržian- 
ti filosofija pradeda gyvenimo menkystės, pasau- 
lio neteisybės ir skurdo klausimais“.** Taigi, 
užuot pradėjęs būties klausimu: kodėl yra būtis, 
o ne nebūtis, Jaspersas pradeda blogio klausimu: 
kodėl yra blogis... Tai šita pradžia ir pasmerkia 
jaspersinį “tikrosios būties“ jieškojimą neišven- 
giamam sudužimui. Tiesa, kad mirtis ir kančia, 
kova ir kaltė, likimo abejingumas ir viso žlugtis 
mus nurodo į “ribas"', į mūsų baigtinybę. Bet baig- 
tinybės patirtis dar neatskleidžia savaime Nebaig- 
tinybės. Užuot radusi kelią į Absoliutų Gėrį, “ri- 
bų' patirtis greičiau mus žadina į tą sukilimą, 
kuris pats nežino, prieš ką jis galėtų sukilti. 
Kaip psichologiškai gili Jasperso analizė liudija, 
gali ir šis sukilimas sudužti, t. y. persikeisti į 
atsidavimą. Kurio keliu? Jaspersas atsako: pri- 
siimant sau kaltę už visa, kas yra. Bet ar galima 
prisiimti kaltę, nepasidarant kaltu už blogiui ne- 
sipriešinimą? Todėl vėl iš naujo tenka palikti 
atsidavimą ir grįžti į sukilimą. “Kadangi visa ga- 
lima, kas pagal prasmės, teisybės ir gėrio prin- 
cipus turėtų būti negalima, įtampa tarp sukilimo 
ir atsidavimo lieka principiškai nenuveikia- 
ma''.*!) Užtat mūsų filosofas, visą laiką nukrei- 
pęs savo žvilgį į blogį, ir negali niekada pasiekti 
galutinę absoliutinės būties tikrybę. Greičiau, 
pagal Jaspersą, nurimti tikrybės taikoje yra ly- 
gu užmerkti akis prieš blogį, nebekovoti prieš 
ji. Todėl pagaliau ir teigia mūsų filosofas tikro 
tikėjimo būtiną sąlygą netikėjimą. “Kas nežino 
netikėjimo patirties, tas neturi nė sąmoningo ti- 
kėjimo“.5*) Kaip Jaspersas savo paradoksine kal- 
ba sako, sąmoningas tikėjimas gali save išsakyti 
tik šiais žodžiais: “nežinau, ar tikiu''.5?) 

Nelengva sukurti mažą pasauliu- 
ką. Gyvenimas apraizgo Žmogų, sun- 
kiai duodasi pagaunamas. Kaip įma- 
nydamas priešinasi pastangoms jį 
apriboti ir įspausti į knygos rėmus. 
Dėl to yra kitaip, negu paprastai 
kad manoma: romanui parašyti rei- 
kalinga gan didelių pastangų. Neuž- 
tenka turėti talentą; reikia mokėti 
tą sunkų amatą. Tarp gausių kliū- 
čių, kurias reikia nugalėti, neabejo- 
tinai viena pačių pavojingiausių yra 
paties rašytojo asmenybė. Reikia juk 
išsikišti pro langą ir žiūrėti, kaip ei- 
na gyvenimas, jį sulieti su savo pa- 
ties patirtimi, visa tai apipinti vaiz- 
duote, o paskui jau statyti, suteikti 
stiprią ir atsakančią formą tam ma- 
žajam chaosui, kuriame kartu plaka 
tikras ir įsivaizduojamas gyvenimas. 


Vienas ispanas tai padarė nepa- 
prastai ryškiai. Visas pasaulis jį pa- 
žįsta. Didžiausi literatūros kūrėjai 
to ispano romaną laiko svarbiausiu, 
koks tik amžių bėgyje buvo sukur- 
tas. "Turėdami Cervantesą, ispanų 
rašytojai tarptautinės garbės foru- 
me nustojo daug savo vertės. Nors 
Juan Valeros, Perez Galdoso, Pala- 
cio Valdeso ir kitų romanai buvo 
išversti į daugelį kalbų ir turėjo di- 
delį pasisekimą, vis dėlto reikėjo pa- 
sirodyti Blasco Ibanezui, kad jo ro- 
manai paplistų po visą platųjį pa- 
saulį. Ispanų rašytojai mėgo savo 
meną paremti prozos grožiu, ir kaip 
tik tai apribojo jų plitimą užsieny. 
Pavyzdžiui, toks rašytojas kaip Ra- 
mon del Valle Inclan turi būti skai- 
tomas originale, jeigu nenorime, kad 
pranyktų didesnė jo literatūrinės ver- 
+tės dalis. Priešingai, Benito Perez 
<Galdos Europos 19 amžiaus rcmanų 
gausoj užima svarbią vietą, kaip kū- 
rėjas personažų, kurie gali būti su- 


ISPANŲ ROMANAS 


prasti, mylimi ar nekenčiami bet ku- 
riame pasaulio kampe. 

Dabar pažiūrėkime, kaip atrodo 
šių dienų ispanų romanas. Apsižval- 
gę pamatysime jį einant tobulėjimo 
keliu. 

Iš nepaprastos 1898 metų ispanų 
rašytojų kartos tebėra gyvi tik du: 
Pio Baroja ir Azorinas. 


Pio Baroja (g. 1872 m.) nepailstąs, 
ryškus, ištikimas sau. Jis puikus pa- 
sakotojas ir garbina veiklą, nes pats 
gyvena niekur nejudėdamas. Betgi 
jo vaizduotė yra nepaprasta, o tai 
romanistui daugiau reiškia, negu 
kad ilgos kelionės. Baroja viską pa- 
dengia lengvu paslapties šydu. Jis 
yra puikus akstinas dabarties jau- 
niems rašytojams. Jo maniera daug 
kas seka, tačiau kaikurie negali per- 
prasti jo personažų veiklos ir galvo- 
senos. P. Barojos personažai yra vi- 
siškai nepanašūs, pvz., į Pietų Ame- 
rikos dabarties romanus. 

Barojos ideologija neturi objekty- 
vinės vertės. Jis knygose bando iš- 
spręsti savo asmenines problemas, no- 
riai prisiima svetimų idėjų ir atitin- 
kamai jas perdirba. Savo ideologiją 
jis dažniausiai išdėsto romano veikė- 
jų lūpomis. Jo nuomonė apie žmogų 
nėra cptimistinė. Jis netiki idealams, 
didiesiems idealams. Tikrumoje jis 
nieku netiki, netgi tuo, kuo jis sa- 
kosi tikįs. Šito netikėjimo išvadoje 
ryškėja jo idėja apie žmogų, kaip as- 
menį be prasmės, besišvaistantį po 
savo narvą. Tuo atžvilgiu jis pri- 
mena prancūzų egzistencialistus. 

P. Baroja yra vienintelis ispanų 
rašytojas, vartojąs tikrą romanų 
prozą. Ji, be to, turtinga lyrinėmis 
ir žmogiškomis savybėmis, įvairi, pa- 
traukli, maloni. Jo romanus reikėtų 
laikyti asmeninio išsisakymo priemo- 


ne, lygiai tokia pat griežta ir sub- 
jektyvine, kaip lyrika. Nežiūrint to, 
jis sukūrė visiškai skirtingą savo pa- 
saulį, turtingą personažais ir peisa- 
žais, įvairų, nors savo esmėje mono- 
tonišką. 

Jo menas stengiasi būti natūralus, 
kitaip tarus, nenori atrodyti menu. 
Rašant romanus, jo metodas yra 
štai koks: beveik visados iš knygų 
paimtą, išgalvotą personažą patal- 
pinti į tam tikrą aplinkumą, kurioje 
patirties bruožai persveria literatūri- 
nius. Tie personažai veikia ir ga- 
liausiai dėl sentimentalinių motyvų 
nustoja veikę. Nors dauguma veikė- 
jų paimta iš žemųjų sluogsnių, bet 
gausu jų ir iš kitų socialinių klodų. 

Įdomios jo pažiūros į stilių. Jo 
knygoje “Intuicija ir stilius" randa- 
me tokių pasisakymų: 

1. “Aš nelabai tesirūpinu stilium 
nuo tada, kai pamačiau, kad tėra 
tik dvi išeitys: dešinė ar kairė. De- 
šinė — tradicinė. Kairė — ekstrava- 
gantiška. 

2. Kalboj labiausiai yra reikalin- 
gas tikslumas ir aiškumas; paskui, 
jeigu galima, elegantišvluimas, bet 
pirmiausia — tikslumas. 

3. Kalba, kaip upė, kuri ima iš čia 
ir iš ten, iš visų intakų. 

4. Aš labai abejoju, kad darbu bū- 
tų galima ištobulinti stilių, bent tam 
nėra įrodymų. Darbas teduos tik for- 
mules, kurios pataps bendrybėmis. 

5. Literatūrinė forma ir stilius nė- 
ra apsiaustas... Jie yra kaip gyvu- 
lio oda, turinti savo vidinę prasmę. 

6. Menas menui niekad nebuvo di- 
delis dalykas. Didysis menas visados 
buvo paremtas žmogum, o ne me- 
niškomis tobulybėmis. 

7. Imant psichologiniu atžvilgiu, 
forma, kurią kiekvienas vartoja, yra 
jo rasės ir kultūros išdava. 

8. Kai kalbos žodingumas yra pri- 
verstinis, išmoktas, tatai teturi ma- 
ža vertės, sudaro dirbtinumo įspūdį. 
Bet jei esti savaimingas, natūralus, 
tai kitas dalykas. Rašytojas vartojąs 
girdėtus žodžius, ypačiai iš mažens, 
suteikia jiems ypatingą tikrovės 
prieskonį. 


325 


9. Dar vienas svarbus dalykas sti- 
liaus srityje yra ilgo ar trumpo sa- 
kinio pasirinkimas... Ilgas sakinys 
atrodo prigimtas ispanų kalbai, Jis 
viešpatavo ir tebeviešpatauja... Man 
gi — trumpas sakinys yra papras- 
čiausia išsireiškimo forma, nes aš 
esu tiesioginio, analitinio ir impresio- 
nistinio matymo būdo šalininkas. 

10. Iš visų žanrų romanas mažiau- 
siai tinka stiliaus bandymams." 


Azorinas yra viena iš viršūnių va- 
dinamosios 1898 metų kartos, plunks- 
na sukėlusios revoliuciją, kurios anų 
dienų tauta negalėjo padaryti kardu. 
Jis sukūrė naują prozą, naują stilių, 
dar daugiau, — naują literatūros 
rūšį. 

Azorinas (g. 1874) yra tikras li- 
teratūros vienuolis, nors savo jau- 
nystėje buvo smarkus, kaip dinami- 
tas. Tačiau vėliau jis pasuko į ra- 
mybę. Viena žymiausių jo savybių 
yra tai, kad jis nemėgsta herojinių 
formų, kaip kad daugumas pietiečių. 
Jis atrado kasdienybės poeziją; jis 
prisiartino prie smulkios, kasdieninės 
tikrovės, prie menkų dalykų ir visa 
tai apvelka poezijos rūbu. Daiktai, 
anksčiau atrodę vulgarūs, menkaver- 
čiai, iš po jo plunksnos išeina pripil- 
dyti grožio. Ką tik jis paliečia, visa 
tuoj atsimaino. 

Anksčiau ispanas abejingai praei- 
davo ir nepastebėdavo, kad menki ir 
smulkūs dalykai nenyksta ir turi 
amžiną grožį. Jis "atrado" tą senąjį, 
užmirštą pasaulį, kuris buvo už isto- 
rijos ribų, ir jį pažadino naujam gy- 
venimui. 

Nors Azorinas yra savyje susi- 
kaupęs, gyvena intensyvų vidinį gy- 
venimą, vaizduotėje nejieško fantas- 
tinės medžiagos savo knygų te- 
moms. Jam užtenka žvelgti į asme- 
nis: Juaną, Mariją, Ines, Antonio; į 
miestelius — Argamasillą, Criptaną, 
Urberuagą, Loyolą ir ypatingai — į 
ispanišką  gamtovaizdį, plokščiakal- 
nius, šiaurės ūkanas, pietvakarių 
saulėkaitas. Bet visa tai, ką mato, 
jis nešiojasi savyje ir apvelka gro- 
žiu. “Peisažas — tai kaip mes pa- 
tys, peisažas tai mūsų dvasia, mūsų 
liūdesys, malonumai, troškimai. Vie- 
nas šių dienų estetas tvirtina, kad 
peisažas neegzistuoja, ligi meninin- 
kas jo neperkelia į drobę ar į kny- 
gą. Vien tik tada, kai jis yra su- 
kurtas mene — pradedame jį maty- 
ti tikrovėje. Iš tikrųjų tada matome 
tai, ką menininkas yra sukūręs.'. 

Tačiau viena didžiausių naujovių, 
kurioje, be galo, glūdi Azorino įta- 
kos paslaptis, yra jo stilius. Stilius, 
kaip sako Ortega y Gasset, gali būti 
vidinis ir išorinis. Pirmasis pasireiš- 
kia temos pasirinkimu. Antrasis — 

žodžių pasirinkimu. Jo tema, kaip 
jau minėjau, — visa, kas nužemin- 
ta, užmiršta, menka. Savo žodžiu 
ar forma jo stilius nepaprastai gra- 
žus, gražiausias šių dienų ispanų li- 
teratūroj: ramus, tikslus, modernus 
ir archajinis. Jis sako: “Man stilius 
nėra formos, bet gyvenimo proble- 
ma". 

Kaip jis vaizduojasi romaną? “Pir- 
miausia neturi būti fabulos. Gyveni- 
me nėra fabulos; jis yra įvairus, 
daugialytis, banguojąs,  prieštarin- 
gas... viskas, kas norit, tik ne si- 
metrinis, geometrinis, nelankstus, 
kaip kad romanuose vaizduojama... 
Ir dėl to broliai Goncourt'ai, mano 
manymu, yra labiausiai prisiartinę 
prie šio pageidavimo. Jie nevaizduo- 
ja gyvenimo, o tik jo nuotrupas, at- 
skirus įspūdžius... Ir taip, tarp tų 
dviejų nuotrupų, personažai gyvens 
savo įprastu gyvenimu, kuris rašyto- 
jui nerūpi, o šis nebus priverstas, 
kaip senojo režimo romane, brūkš- 
nis po brūkšnio, nuo ryto ligi vaka- 
ro atpasakoti savo herojaus darbus 
ir stebuklus... Tai yra kvaila, nes 
“visas" gyvenimas negali būti įtal- 
pintas į vieną tomą. Pakanka duoti 
dešimtį, dvidešimtį, keturiasdešimtį 
įspūdžių“... 

Tokia Azorino pažiūra yra labai 
ginčytina, nes “visas romanas, nuo 
paties klasiškiausio ligi Goncourt'ų 
impresionistinio — mažai kuo pana- 
šus į Azorino romanus — nepatai- 
somai nutyli didesnę romano veikėjų 
gyvenimo dalį. Tačiau ši Azorino 
nuomonė Mums atskleidžia jo este- 
tinį credo: jis yra didysis momentų 
tapytojas. Žmogus, personažas ir 
netgi pati veikla jam apsireiškia 
kaip nejudą ir artistinėje pozoje. "To- 
dėl jo romanai, nors pilni tyro gro- 
žio, sudaro visiškai ypatingą grupę 
šalia tikrųjų romanų. 


Iš naujesnės kartos rašytojų pami- 
nėetini: Ramon Perez de Ayala, Con- 
cha Espina, W. Fernandez Florez, 
Benjamin Jarnės, Ramon Gomez de 
la Serna, Miguel Llor, Tomas Bor- 
ras. 


Ramon Perez de Ayala (g. 1881) 
yra vienas žymiausių dabarties is- 
panų rašytojų. Žymiausias savo sti- 
liaus tobulumu, kalbos žodingumųu, 
formos grožiu, aprašomų temų įvai- 
rumu, savo personažų kūrybiniu pa- 
jėgumu, poetiškumu, kuriuo perkeitė 
tikrovę ir fantaziją, filosofijos min- 
tim — ispaniška ir krikščioniška — 
besiveržiančia iš jo romanų, poemų 
ir kritikos raštų. 


Ayala yra geriausias savo ir se- 
kančios kartos romanistas. “Roma- 
nistas šventvagiškai stengiasi užim- 

ti dievų rūmus, nes pasišauna sukur- 
ti mažą pasauliuką, 0 romanas kaip. 
tik to ir siekia." Ayala rašė, prisi- 
taikydamas prie romano reikalavi- 
mų, kurie atsirado tada, kai Cer- 
vantes savuoju “Don Kichotu" suku- 
ria šį literatūros žanrą. 

Ligi tol romanas buvo pasakoji- 
mas, apysaka, anekdotas. Tai buvo 
išdėstymas įsidėmėtino įvykio, kurį 
pasakotojas pergyveno ar buvo gir- 
dėjęs.  Pasakojime svarbiausias da- 
lykas būdavo tas, kad tai, kas pasa- 
kojama, būtų “tikras ir nuostabus 
nuotykis". Kitaip tarus, dėmesys 
kreipiamas į įvykio smulkzmenas, į 
turinį, kuris eina pradiniu pasakoji- 
mo motyvu. Iš lėto pasakotojas, ska- 
tinamas susižavėjimo, kurį jo pasa- 
kojimas sukelia klausytojuose, persū- 
do įvykius, juos padidina ir užbaigia, 
įvesdamas savo fantazijos elementą. 
Tuo būdu tikrovė susimaišo su fan- 
tazija. Pasaulis, kurio nėra, įsiterpia 
į pasauli, kuris yra. Tačiau romanas 
dar negimė, nes dar nesukurtas “'ma- 
žas pasauliukas"'. 

Romane autorius išjungia skaity- 
toją iš jo realaus akiračio ir prikala 
prie mažo ir įsivaizduoto hermetiš- 


„ko akiračio, kuriame gyvena jo su- 


kurti personažai. Su jais gyvename, 
jiems simpatizuojame, tariant, džiau- 
giamžs jų džiaugsmais, liūdime jų 
liūdesiu. Baigdami paskutinį knygos 
puslapį, ištrūlzdami iš to irrealaus 
pasaulio, jaučiamės išsivadavę. Bet 
tučtuojau pastebime, kad mus buvo 
sudominusi ne.tema, ne turinys, bet 
personažai, su kuriais mes nebenori- 
me skirtis. 

Taigi, reikalas eina ne apie įvykių 
atpasakojimą, bet apie autentinį 
personažų buvimą, nors Ayala neat- 
sisako ir aprašymų, išvardinimų. Ro- 
manistas, jis sako, negali tapyti, jis 
turi aprašyti, išvardinti. Tuo būdu 
romanas, vaizduojamas irrealų pa- 
saulį, mums leidžia pamatyti tikro- 
vę. Maža tėra šiandien rašytojų, ku- 
rie būtų taip tobulai atlikę šį savo 
uždavinį, kaip kad Ayala. 


Prieš mūsų akis kasdien praeina 
personažai, kurie pripildo mūsų rea- 
lųjį gyvenimą, bet mes jų nematome 
ir nežinome, kas jie yra. Rašytojas 
ima tuos personažus ir mums juos 
parodo stilizuotus, t. y. juos pakelia 
į meno laipsnį. “Beliarminas ir Apo- 
lonijus tikrai gyveno ir aš juos my- 
lėjau. Jie gyveno per mane ir man 
vienam". Tie Ayalos žodžiai prime- 
na mums Cervantesą: “Tik man vie- 
nam gimė Don Kichotas, ir aš jam; 
jis mokėjo veikti, aš rašyti. Abudu 
esame vienas kitam. “Don Kichotas 
buvo Cervanteso svajonė, kaip kad 
“pasaulis yra Dievo svajonė", 


Ayalos romanuose yra centrinė 
idėja, vadovaujama mintis. Ji eina 
iš ispaniškos minties šaltinio, iš Cer- 
vanteso, Calderono, Tirso de Molinos. 
Tai krikščioniška filosofija, palai- 
kanti Don Kichoto chimeras, Segiz- 
mundo sapnus (“Gyvenimas tai sap- 
nas"), Pedro Crespo garbės idėją. 
ši filosofija remiasi teologinėmis do- 
rybėmis: tikšjimu, viliimi, geiilestin- 
gumu. 


Concha Espina (g. 1877), nepaisant 
ją apnykusio aklumo, vis dar inten- 
syviai tebekuria. Josios romanai yra 
palenkti moralės dėsniams. Pažymė- 
tini josios moteriški personažai, ryš- 
kios moterų psichologijos studijos— 
peisažai ir susirūpinimas liaudies so- 
cialine padčtim. “Mžaragato sfinksas" 
ir “Mirusiųjų Metalas“ sudaro jos 
svarbiausius kūrinius ir ją parcdo 
kaip didelio talenio romanų kūrėją, 
apdovanotą pastabumu ir išraiška. 

Josios romanų technika laikosi 19 
amžiaus realizmo ir maža ką pasisa- 
vino iš moderniesniųjų krypčių. Ji 
nuošaliai laikėsi nuo jų estetinių idė- 
jų. Josios moderniškumą greičiau 
sudaro temos ir proklemos. Kaip ra- 
šytoja, ji sugeba būti objektyvi, atsi- 
sakydama savo asmeninės patirties, 
kurios beveik neįvedė į savo roma- 
nus. Jos negalime priskirti prie tų 
moterų rašytojų, kurios esmėje ne- 
šiojasi vieną kūrinį, savąjį, ir vieną 
drama, savąją, ir juos kartoja visoje 
savo kūryboje. Tuo atžvilgiu ji yra 
plataus akiračio rašytoja. 


W. Fernandez Florez, žymus žur- 
nalistas, kronikos ir straipsnio meis- 
teris, yra parašęs keletą romanų ir 
nemaža novelių, bet kaip romanistas 
nėra pasiekęs reikiamo tobulumo. 
Jam trūksta aprašymo dovanos ir 
sugebėjimo sukurti gyvą personažą, 
kurį beveik visad jis aptaria, bet ne 
parodo. Jis dažniausiai vaizduoja vi- 
dutinį miestelėną, neturintį pamėgi- 
mo literatūrai ir labai siaurų reika- 
lavimų. Jo žymesni veikalai: “V0L- 
voreta", “Užburtoji giria", “Septy- 
nios kolonos" turi daug gražių vietų, 
bet jis negali pagauti kaimiečių sie- 
los paslapčių ir neturi priemonių 
aprašyti savo personažų vidiniam 
pasauliui. | 

Pastaruoju laiku jo kūryba vis 
daugiau krypsta į satyrą. Savo hu- 
moru jis paverčia personažus gyvals 
simboliais, kurie atspindi dideles ar 
mažas ydas, mūsų laikų prietarus, 
c taip pat — nors labai tolimai — 
žmogaus gyvenimo švelnumą. 

F. Florezui geriausiai sekasi rašy- 
ti noveles. Maža tėra ispanų litera- 
tūroj tokios stiprios išraiškos nove- 
lių ir taip puikių savo struktūra, 
kaip kad jo “Moters žingsniai'. 


Benjamin Jarnes, apie 1930 m. tu- 
rėjęs didelės įtakos jaunajai kartai, 
neseniai sugrįžo iš tremties į Ispa- 
niją. Deja, jo sveikata neleidžia jam 
dabar rašyti. Jo romanai atstovau- 
ja romantiniam poetiniam estetiz- 
mui, kuris vyravo po pirmojo pasau- 
linio karo Europos literatūroj. Ta- 
čiau kaip pasakotojas ir rcmanistas, 
jis turi daug trūkumų, kurie atsira- 
do ne dėl talento stokos, bet dėl ne- 
tiesioginių formulių  piktnaudojimo. 
Personažų buvimas ir jų veikla ne- 
gali būti romane vartojami kaip me- 
taforos, kaip milžiniškos metaforos 
medžiaga. Antra vertus, iš tos tur- 
tingos medžiagos, kurią romanistui 
gali suteikti žmogus ar daugelis 
žmonių, Jarnes vien tik mažą dalelę 
panaudoja. Visa kita jis atmeta. Ir 
kaip tik toje nepanaudotoje medžia- 
goje glūdi patrauklumo, žavumo pa- 
slaptis. 

Nemaža kenkia jo veikalams ir 
ironija, arba greičiau — neleidžia 
būti tikriems romanams. Jis nemo- 
ka prisiimti ironijos jos giliausia 
prasme, kuri yra humoras, arba lei- 
džia jai sunaikinti kūrinio medžiagą. 

šitie trūkumai jo kūryboje atsira- 
do, netinkamai pritaikius ispanų fi- 
losofo Ortegos reikalavimą nužmo- 
ginti literatūrines formas. Romanas 
yra kaip tik toji literatūros rūšis, 
kuri jokiu būdu neprisiima nužmo- 
ginimo. 


Ramon Gomez de la Serna yra pa- 
rašęs daug romanų, tačiau jo ypa- 
tingas asmeniškumas ir beribis ne- 
paprastųjų metaforų kiekis, nesulai- 
koma jo vaisingo talento griūtis iš- 
skiria tuos jo kūrinius iš tikrųjų ro- 
manų. 

Visas jo menas pasireiškia vadi- 
mąja gregerija, kuri yra išdava in- 
tuicijos, atspėjančios absoliutinį daik- 
tų skirtingumą ir jį išreiškiančios 
aforizmu, pasigaunant palyginimo, 
paveikslo, daiktavardinės ar būdvar- 
dinės metaforos, labiau už viską pa- 
brėžiant humoristinį daikto atspalvį. 
Kartais tvirtinama, kad gregerija 
kartu esanti ir nužmoginimo proceso 
išdava. Tačiau atrodo, kad yra atbu- 
lai, nes jo intuicija be jokios išimties 
krypsta į sužmogintus daiktus, kurie 
ilgesniais ar trumpesniais santykiais 
susiliečia su žmogum. Ramono mene 
nucstabiausias dalykas yra kaip tik 
jo sugebėjimas atrasti žmoniškumą 


daiktuose, kurie laikomi mažiausia 
žmoniškais. 
Miguel Llor yra švelnus ir gilus 


romanistas ir užima ypatingą vietą 
jauniausios kartos kūryboje. Dabar- 
tiniu metu jis paskelbė didelį roma- 
ną “Vaikų žaislas", kuriame smul- 


kiai vaizduoja aštuntojo šimtmečio 
gyvenimą. 


Bartolomė Soler, kiek seniau para- 
šęs romaną “Marcos Villari", turėju- 
sį didelį pasisekimą ir išverstą į sve- 
timas kalbas, pastaruoju metu pa- 
skelbė “Negyvą lygumą", kur apra- 
šo sunkias kovas su aplinka ir žiau- 
rias savo personažų aistras. Jo kny- 
gose atsispindi platūs akiračiai ir 
naujos sąlygos. 

Po pilietinio karo Ispanijoj pradė- 
jo garsėti jauniausios kartos beletris- 
tai. Kai kurie jų, kaip Ledesma Mi- 
randa ar Zunzunegui, dar prieš tai 
buvo paskelbę savo pirmuosius ro- 
manus. 


L. Miranda — pagarsėjo savo ro- 
manu “Almudena, senų veikėjų is- 
torija"'. Iš jo daug laukiama, be to, 
jis yra vienas labiausiai išsilavinu- 
sių ispanų romanistų. 


Juan Antonio Zunzunegui parašė 
keletą romanų, kuriuose daugiausia 
vaizduoja Bilbao ir apylinkės pajūrio 
žmonių gyvenimą. Kartais jis per- 
krauna, ir išeina nesimetriškas vei- 
kalas. Jis yra pesimistas gyvenimo 
ir žmonių atžvilgiu. Jo žmonės nepa- 
žįsta džiaugsmo ir vilties. 

Kalbos srityje jis pasireiškė kaip 
revoliucionierius. Jis buvo pasišovęs 
sudaryti naują kalbą, kuri būtų 
reikšminga literatūriniu atžvilgiu. 
Įsitikinęs pastangų bergždumu, taip 
suprastino savo žodyną, jog pasie- 
kė originalios, be jokio ekscentriš- 
kumo prozos. 


Ignacio Augustin, paskelbdamas 
“Marijona Rebull“ ir “Našlys Rius“ 
— du pirmuosius tomus iš serijos 
“Pelenai buvo medis" susilaukė 
nepaprasto, beveik Ispanijoj negirdė- 
to pasisekimo. Jo personažų pasau- 
lis — Barcelonos aplinka ir Katalo- 
nijos visuomenės įvairių luomų vei- 
kėjų grupė — yra taip puikiai su- 
konstruota, jog skaitytoją traukte 
traukia prie knygos. Jo sukurti per- 
sonažai alsuoja tikru gyvenimu. Sa- 
vo romanus jis rašo ilgai ir atsidė- 
jęs, kaip geras meisteris. Neseniai 
Azorin yra prisipažinęs, kad Augus- 
tin romanai jam daro gilų įspūdį. 


Camilo Jose Cela yra ispanų lite- 
ratūros “enfant terrible". Jis yra dai- 
lininkas, kino artistas, toreadoras, ra- 
šytojas. Vieną dieną jis nori mus įti- 
kinti, kad jo tapyba apvers aukštyn 
kojomis pasaulį, o kitą dieną kviečia 
į areną pamatyti jo “nepamegdžioja- 
mojo" toreadoro meno. Jis mėgsta 
kruvinas, liguistas ir šelmiškas te- 
mas. Jis pirmas Ispanijoj ėmėsi puo- 
selėti vadinamąją “stipriąją litera- 
tūrą". 

TRIJŲ MOTERŲ LYRIKA 


Gražina Tulauskaitė: PO SVETI- 
MU DANGUM, 1951. Išleido Venta. 

Petronėlė Orintaitė: šULINYS SO- 
DYBOJ, Chicago, 1950. 

O. B. Audronė: BERŽŲ PASAKOS, 
1952. Išleido Patria. 

Moterų poezija visada ypatinga, 
savotiška: moteriška goda nupinta. 
Mūsuose moterys į raštą išėjo gana 
vėlai, tik XIX a. gale, bet jos — be- 
letristikoje ir poezijoje paliko 
daug gražių ir reikšmingų dalykų. 

Moterų lyrika paprastai pasižymi 
grakščia, tačiau palaida forma ir vy- 
rams nepasiekiamu jausmo ir nuotai- 
kos savitumu. Jos yra net, sakytu- 
me, atviresnės už vyrus ir daugiau 
apnuogina savo jausmus, tuo tarpu 
kai vyrai labiau stengiasi tuos pa- 
čius jausmus apvilkti paslaptingumo 
šydu. Bet mūsų moterų poezija, iš- 
skyrus mažas išimtis (pvz. pirmoji 
Tyrų Dukters poezija ir dar viena 
kita), kaip tik pasižymi formos or- 
ganizuotumu ir net tam tikru kietu- 
mu. Tuo ji maža kuo besiskiria nuo 
vyrų poezijos. 

Ar ne būdingiausia šios rūšies poe- 
zijos atstovė būsianti Gražina Tu- 
lauskaitė. Apie ją jau galime kal- 


Carmen Laforet, šiuo metu tetu- 
rinti apie 30 metų, parašė savo pir- 
mąjį romaną “Niekas" ir iš karto 
pagarsėjo visame pasauly. Po to 


greit ištekėjo ir daugiau neberašo. 
Josios knyga ištryško nesulaikoma 
jėga. "Nieko" puslapiuose randame 


tikrą šių dienų pasaulio nerimo sim- 
bolį. Juan Ramon Jimanez šį kūri- 
nį įvertino, kaip “didžiausią mūsų 
laikų romaną". 

Sebastian Juan Arbo, rašąs kata- 
loniškai ir ispaniškai, stiprus pasa- 
kotojas, pagauna dramatiškiausius 
žmogaus likimo atžvilgius. Jo roma- 
nuose mes matome gilias psichologi- 
nes prarajas. Jis yra vienas žymiau- 
sių šios kartos atstovų. 


Be čia suminėtųjų reikėtų dar iš- 
vardinti Torrente Ballesrą, Pedro Al- 


varezą, Manuel Pombo Angelo, Jose 
Maria Pemaną ir daugybę kitų, bet 

bėti kaip apie nusistovėjusią ir iš5i- 
puoselėjusią savitą formą. Ji su 3a- 
vo lyrika pradėjo rodytis daugiau nei 
prieš dvidešimtį metų, bet ji poezijos 
gausumu nepasižymi: per tą ilgą lai- 


ko tarpą yra paskelbusi tris eilių 
knygas: “Paklydę žodžiai" (1934); 
“Vėjo smuikas! (1944) ir Po sve- 
timu dangum" (1951). 

Jau pats paskutiniosios knygos 


vardas mums aiškiai aptaria jos tu- 
rinį ir dvasią. Tautos nelaimė: pa- 
likta tėvynė, tautos egzodas ir trem- 
ties buitis yra šios knygos minčių 
ir jausmų ratas. 

Pasigirsta balsų, kad mūsų poezi- 
ja perdaug visuomeniška, perdaug 
siaura, 0 tuo pačiu banali ir išsekus. 
Negalima būtų pasakyti, kad ši poe- 
Zzija nebūtų nuoširdi, kad tėvynės 
meilės jausmas būtų netikras ir kad 
jis net tam tikru atžvilgiu nebūtų 
mums visiems bendras. Tad klausi- 
mas gali kilti, ar ji, ta poezija, yra 
pakankamai raiški ir galinga. Čia, 
žinoma, kritikui labai sunku spręsti 
ir juoba ką nors kategoriškai teigti. 

Mums panašus momentas teko per- 
gyventi “ Aušros"  gadynėje, kada 
kiekvienas to žurnalo bendradarbis 


tuo atveju ištįstų ši trumpa apžval- 
ga. 

Baigiant tenka pažymėti, kad is- 
panų romanas vystosi įvairiais sti- 
liais, paliečia daugybę temų, o vi- 
suomenė labai gyvai juo domisi. 

Taip pat pažymėtina, kad nauja- 
sis ispanų romanas didele dalimi yra 
palinkęs “baisėjimosi" kryptimi. ši 
kryptis, panaši į “juodąją literatū- 
rą", šiandien vyrauja pasaulyje (eg- 
zistencializmas, anglai, kaip Graham 
Greene ar F. L. Greene, amerikiečiai 
Faulkner, Steinbeck, Caldwell, He- 
mingway) ir ugdo nepaprastai žiau- 
rias ir beviltiškai dramatines temas, 
kurios griebia už širdies. šį rūstų 
toną suteikia tragiška epocha, kurią 
dabar pasaulis gyvena. Tačiau ispa- 
nų rcmanas neapleidžia dvasinio ir 
poetinio prado, kuriais visad gaivi- 
nosi ispaniškoji mintis, 

P. Gaučys 


jautė pareigą eilėmis išreikšti visą 
devynioliktąjį šimtmetį brendusias 
mintis ir nuotaikas. Ta visa poezija, 
išskyrus vieną kitą Vištelio dalykėlį, 
silpna vadinamuoju jausmo netarpiš- 
kumu ir pačia forma. Bet labai ir 
labai abejotume, ar, be to plataus 
paruošiamo momento, Maironis bū- 
tų galėjęs iš karto visa jėga ir ga- 
lybe prabilti bundančios tautos lū- 
pomis. 

Giliau į dalykus pažvelgus, net ir 
Maircnio populiarios giesmės, kaip 
“Mylėk, lietuvi, tą brangią žemę!', 
“Aš norėčiau prikelti nors vieną se- 
nelį iš kapų milžinų" arba “Ten, kur 
Nemunas banguoja" ypatinga poezija 
nepasižymi. Mes net norėtume pa- 
sakyti, kad tai net gana plokščia, 
proza ir kad tuo jis nieku būdu ne- 
pranoksta kiekvieno to meto šviesuo- 
lio minčių ir jausmų skalės. O ta- 
čiau kaip Maironis ta poezija savo 
laikus sukrėtė, kaip ja visa tauta 
daugiau nei du dešimtmečiu gyveno. 
Ir dar daugiau, — kaip jis šiandien 
mums didelis, artimas ir mielas. 

Tuo nenorėčiau tvirtinti, kad mū- 
sų laikų poezija savo svoriu būtų 
tolygi aušrininkiškajai. Ne, yra di- 
delė bedugnė tarp anos ir mūsosios: 
ana buvo neraštinga, o mūsoji, net 
antraeilė, gerai valdo formą. Bet 
jei ji pakaltinama bedvasiškumu, tai 
reiškia, kad jos naša yra trumpa ar 
bent labai ribota. To priežasčių gal 
reikėtų jieškoti ne poezijoje, ne tą- 
riamame jos bedvasiškume ir formos 
nusigyvenime, o kaip tik už jos. Prie 
to ilgiau apsistojome ne dėl to, kad 
norėtume prieštarauti priešingiems 
balsams, ar tvirtinti, kad toliau nėra 
kelio tobulybėn, bet tik pastebėti, kad 
mes nerasime nei vieno poeto, kuris 
čia būtų nenusidėjęs, kuris tiesiai ar 
aplinkiniais keliais tos temos būtų 
nepalietęs. 

Vartydami Gražinos Tulauskaitės 
poezijos knygą “Po svetimu dangu- 
mi", kaip tik matome, kad čia visuo- 
meniškoji ir net tremties pilkoji bui- 
tis vyrauja. Tik retkarčiais prasiver- 
žia jos visada santūrus moterišku- 
mas ir bendros būties - nebūties pro- 
blemos. 

Tasai tremties netikrumas ir sve- 
timos žemės šaltumas ir savosios no- 
stalgija trykšta kone iš kiekvienos ei- 
lutės: 


Kai raudojai be tėvynės 
Tu po svetimu dangum, 
Degė žvaigždės ten auksinės, 
O nerodė kelio mums. 
Kelionė, 22 psl. 


Dažnai prasiveržia švelnus, nors 
santūrus moceteriškumas, taip retas 
mūsų rašte, o dėl to mielas ir bran- 
gus: 


Vėl grįžta lyg vienuolis vakaras 


[ramus, 

Rūkai — lyg drobės, ištiestos ant 
lauko... 

Šypsodama tiesiu aš ranką per 
sapnus 


Ir glostau kūdikėlio šilko plaukus. 
Belaukiant, 15 psl. 


Arba tasai būdingas moterų no- 
ras paimti svetimą sielvartą ir 
skausmą sau: 


Kartais aš noriu būti 

Ašara tavo akių: 

Išplaučiau, kaip akmenis upė, 

Tavąjį skausmą, tikiu. 
Smuikininkui, 46 psl. 


Tai vis ta meistriškos formos 
Gražina Tulauskaitė, kurią mes pa- 
žįstame nuo pirmosios poezijos kny- 
gos: vis grakšti ir lengva, vis švelni 
ir jausminga, vis susimąsčiusi ir 


gili. 
Petronėlė Orintaitė, po 1930 m. 
pasirodžiusios eilių knygos “Vingių 


vingiai", paskelbė kelis beletristikos 
veikalus. “šulinys sodyboj", išėjęs 
1950 m. Čikagoje, yra antrasis jos 
eilių rinkinys. 

Bendrai imant, Orintaitė poezijoje 
dideliu moteriškumu nepasižymi. Ne- 
galima būtų pasakyti, kad jai stigtų 
jausmo, tik josios jausmas eina ne 
iš jos pačios širdies gelmių, bet iš 
laukujų įspūdžių, atsimušusių jos 
sielon. Taip atsiranda lyg ir atvan- 
ga tarp poetės ir ją veikiančio pa- 
saulio. Gal čia bus ją paveikęs bele- 
tristinis žanras, kur kaip tik reikia 
savo jausmus ir patį gyvenimą per- 
kelti  tarpininkams —  vaizduoja- 
miems asmenims. Lyrika gi yra n2- 
tarpiškas reiškimo menas, nežiūrint, 
ar kalbama savo vardu, ar objek- 
tyviai. 

P. Orintaitė bus padariusi po 
“Vingių vingiai" rinkinio pažangą. 
Dabartinėje knygoje yra pavykusių 


dalykų. Čia mes galėtume išskirti: 
“Obelėlę" (44 psl); “Ilgesį" (52 
psl); “Žilagalviuos Pirėnuos“ (67 


psl.) ir dar keletą kitų. 
4 


O. B. Audronė-Balčiūnienė pradė- 
jo poeziją skelbti 1937 m. periodinė- 
je spaudoje. Ir pradėjo kaip tik po- 
puliaria ir progine poezija. Tai mes 
pažymime, kad labai dažnai poetai 
iš rimtos poezijos persimeta į felje- 
toninę, o priešingi atvejai yra daug 
retesni. 

O. B. Audronės šiemet išleistoji 
knyga pavadinta “Beržų pasakos". 
Joje yra eilių, datuotų net 1935 m, 


bet didesnė jųjų dalis parašyta karo 
ir tremties metais. Veikalas pada- 
lintas į tris skyrius: Varpai; Tyvu- 
liuoja ežeras žaliasai; Audrų siau- 
time. 


Kadangi tai pirmoji knyga, mes 
kaip tik norėtume truputį  api- 
būdinti josios kūrybą. Trumpai ta- 
riant, jos poezija yra ir specifiškai 
moteriška ir įvairi savo forma. Ši 
knyga yra subrendusios poetės žodis, 
Audronė, nors dažnai netesi visame 
eilėraštyje, yra davusi stiprių posmų: 


Neklausk manęs — 
Ir aš neklausiu — 
Ar bus gana, 
Kai vėl nukris žiedu gražiausių 
Nauja diena. 
Neklausk manęs, 73 psl. 


Ji graži tėvynės ilgesy ir gyve- 
nimo prasmės jieškojime, bet itin 
pažymėtina švelniuose ir drauge gai- 
valinguose meilės jausmuose: 


Užmerkiu vėl akis sapnuojančias, 

Tave ir tavo paslaptį juntu. 

— Myliu tave... 

Taip tyliai dar banguoja čia 

Ištvinus laimė be krantų. 
Paslaptis, 72 psl. 


Šioje srityje yra posmų, kurie nu- 
skamba dideliu jausmo švelnumu ir 
moteriškumu: 

Žinau — 

jau sniegulės man tirpsta nuo 
[plaukų — 

Ne visuomet juk darganota — 

Sugrįši, 

Praeisi tu keliu snieguotu, 

Pakvipęs vėju baltųjų tėviškės laukų. 


Sugrįši — 
Išeidamas sudievu nepasakęs — 
Tikrai žinau. 
Paslėptu ilgesiu žydės tavosios akys, 
(0 ao 
O aš ir vėl atleisiu tau. 

Sugrįši, 76 psl. 


šis meilės godų knygos skyrius — 
Audrų siautime — yra pats stip- 
riausias ir gražiausias: čia kaip tik 
jausmų gaivalingumas darniai jun- 
giasi su moteriškosios širdies švel- 
niausiais virpėjimais. 

Reikia džiaugtis, kad mūsų poetės, 
kurias gyvenimas šiame krašte gal 
dar daugiau negu vyrus nulenkė sšu- 
sikaupti ties žemiškosios būties da- 
lykais, nepaleidžia iš rankų plunks- 
nos. Ir ne tik kad nepameta, bet 
dar puoselėja lietuvišką žodį su to- 
kia meile ir pasišventimu, kad šian- 
dien mūsų moterų lyrika yra pasie- 
kusi didelės kultūros ir aukštos me- 
ninės vertės. Gražiną Tulauskaitę 


mes jau nuo seniau pažįstame, jai 
priklauso gyvųjų poečių tarpe pir- 
masis smuikas. P. Orintaitė, palygi- 
nus su pirmuoju rinkiniu, taip pat 
yra padariusi pažangą. Tenka 
džiaugtis ir O. B. Audrone, kuri sa- 
vo literatūrine karjera priklauso lyg 
ir pereinamai kartai. Ji gražiai įsi- 
jungia į mūsų moteriškosios lyrikos 
tradiciją. 
Jonas Aistis 


VYTES NEMUNĖELIO POEZIJA 


Pereitų metų Kalėdų Senelio mai- 
še atsirado dovana pasauly išblašky- 
tiems vaikams: “Meškiukas Rudno- 
siukas". Tai graži ir įdomi knyga. 
Įdomi ji ir žodine medžiaga, atlikta 
vaikų poezijos meistro. Graži meniš- 
komis V. S. Stančikaitės spalvotomis 
iliustracijomis. 

Būtų bergždžia supažindinti auto- 
rių su skaitytojais. Jis yra visiems 
žinomas, ir jau nuo senų laikų. Bet 
“Meškiukas Rudnosiukas"“ ir jo vai- 
kų poetinėje karjeroje yra stambus 
įvykis. 

Tai graži lokių šeimos kasdieni- 
nės buities poemėlė. Jos turinys ne- 
sudėtingas. Tik trys epizodai: tėvo— 
Meškino bičių kopinėjimas; paklydu- 
sio rudnosiuko nuotykiai miške, ir 
jo ėjimas mokyklon. Prie to reikia 
pridėti prologinis įvadėlis ir epilogas. 
Nuotykiai atpasakoti gyvai, patrauk- 
liai. Eilių eufoninė pusė meistriška. 
Vaikai jau vien dėl paties skambu- 
mo jomis taip susižavi, kad negali 
atsigėrėti, ir išmoksta palyginti ga- 
na ilgą poemėlę. 

Čia reiktų užsiminti apie Vytės 
Nemunėlio pažiūrą į vaikus ir į vaikų 
literatūrą. Autorius, atrodo, yra ati- 
džiai stebėjęs ir studijavęs vaikų 
psichiką. Ta jojo pažiūra yra taikli 
ir originali. Jo manymu, vaikams 
reikia kalbėti vaikiškus dalykus su- 
augusių žmonių tonu. Vaikai, pasi- 
rodo, nemėgsta, kai suaugusieji su 
jais kalba vaikiška kalba: švepluo- 
dami ir vartodami vaikų žodyną. 

Vienas dalykas yra kalbėti vaikų 
žodynu, o visai kas kita kalbėti su- 
augusių kalba apie vaikams supran- 
tamus dalykus. Vaikų kalbos žody- 
ną Vytė Nemunėlis ima tik kaip ko- 
mišką efektą. štai pavyzdys: 


Pažadėjo Rudnosiukui 

Kartą grybų košės duot. 

“Eik", jis prašo Rudnosienę, 
“Eik, mamyt, man pagrybuot'. 
Ir atsakė jam mamytė: 

— Vaike, niekų neplepėk 

Ne “grybuoja", bet “grybauja"", 
Taip, kaip reikia, taip kalbėk!“" 


Vaikai tuo efektu džiaugiasi, kaip 
geležėlę radę. Viso pasaulio vaikai 


329 


daro kalbos klaidų, ir daro kaip tik 
dėl to, kad jie kai kurių gramatikos 
formų nepasisavinę, o vis dėlto sten- 
giasi kalbėti taisyklingai. Jieškoda- 
mi bendrų taisyklių, jie dažnai mai- 
šo linksniuotes, ypač relesnes ir su- 
dėtingesnes. Vaikas, pvz., sako: “Man 
užaugo dantai". čia greičiausiai jis 
daro klaidą, kad girdi tariant “dan- 
tų", kaip “vaikų", dėl to jis tokias 
linksnių galūnes taiko prie dažniau- 
siai girdimų pirmos linksniuotės for- 
mų. Jis vartoja tinkamą linksnį, tik 
netinkamą jo formą. Dėl to raštuo- 
se tinkamai pavartoti tokie efektai, 
kurių pirmasis tikslas yra tik ko- 
miškumas, pasiekia daugiau — juo- 
se glūdi didelė auklėjimo pusė — 
vaikas pradeda pradžioje juoktis, 
kad štai yra vaikų, ir net knygose, 
kurie blogai kalba, bet tai daro kiti, 
o ne jis. Ir štai jis, pasijuokęs iš 
“kvailesnio", ima save kontroliuoti ir 
stengias vartoti, jo išmanymu, tai- 
syklingas formas. 


Visa poemėlė nepameta to auklė- 
jančio siūlo, ir čia yra vertinga tos 
knygos pusė. Ji sukurta grakščia ir 
meniška forma, todėl ja gali gro- 
žėtis ne tik vaikai, bet ir suaugusieji. 


Vytė Nemunėlis paskelbė ir jau- 
niams skirtą eilių knygelę, pavadin- 
tą “Pietų vėjelis". Joje yra dvide- 
šimt vienas eilėraštis. 

Temos atžvilgiu “Pietų vėjelis“ 
įvairus. Eilėraščių, kuriuose diegia- 
ma vaikams tėvynės meilė, yra dau- 
giau nei trečdalis. Ir norėtųsi tvir- 
tinti, kad tai ar nebus pagrindinis 
autoriaus užsibrėžtasis tikslas, nes 
net ir tuose dalykuose, kur tiesio- 
giai vaikams tėvynės meilė ir jos 
pasillgimas neskiepijamas, randame 
dažnai tautinių vardų. Vytautukai, 
Vidmantėliai, Juratės, Dalės, Vyteny- 
čiai knibždėte knibžda jo eilėse. Tuo 
Vytė Nemunėlis nori sužadinti viso, 
kas lietuviška, meilę, pagarbą ir pa- 
sididžiavima.. 

Vienas gal tėra mūsų vaikų lite- 
ratūros trūkumas, bet čia gal dau- 
giau pačios mūsų buities padiktuota 
sąlyga, kad knygelėse nepažymima, 
kurio amžiaus vaikams ji skirta. Tie- 
sa, Mums dar tai yra labai didelė 
prabanga: mes negalime fiziškai nei 
sukurti, nei išleisti tiek vaikų lite- 
ratūros, kiek jos reikėtų, nei taip, 
kaip reikštų. Kai dalykas yra vien- 
tisas, kaip “Meškiukas Rudnosiukas", 
pačių vaikų skonis gali nulemti: jie 
pasirenka ir pamėgsta tai, kas jiems 
patinka. Kas kita su eilių rinkiniais. 
Čia gal autorius tyčia norėjo paten- 
kinti įvairaus amžiaus vaikus. Bet 
tada mums atrodo, kad kai kurie 
dalykai “Pietų vėjelyje" mažesnio 
amžiaus vaikams neįkandami. 

šiaip rinkinėlis gražus, vietomis 
paįvairintas oncmatopėjiniais Ž0- 
džiais, kurių taip gausu mūsų tau- 
tosakoje ir kuriuos ypač mėgsia vai- 
kai: 


šuldu-buldų — kalakutas, 
Kakaryko — jam gaidys. 
174psl: 


Arba eufoniškai tirštos eilių: prie- 
monės, kaip: 
Dangerutis kala vinį, 
Zala vinį geležinį. 
23 psl. 

Ir šios knygelės, P. Osmolskio ai- 
liktos, iliustracijos yra gražios. Tik 
gal iliustracijų nereikėtų taip spaus- 
ti ant teksto, kaip tai padaryta 12 
puslapyje. Tamsios paveikslo spal- 
vos beveik uždengia tekstą ir sun- 
kina skaitymą. Vaikams visa turėtų 
būti aišku ir lengvai paskaitoma. 

Knyga visais atžvilgiais graži. Tai 
malonus įnašas mūsų vaikų litera- 
tūron. 

Jonas Aistis 

Vaclovas Biržiška: VYSKUPO MO- 
T!IEJAUS VALANčIAUS BIOGRA- 
FIJOS BRUOŽAI. Aidų leidinys. 
1952 m. 99 p. 

Pernykštė triguba vysk. Motiejaus 
Valančiaus sukaktis (150 metų gimi- 
mo, 100 — įsivyskupavimo ir 75 — 
mirties) “Aiduose" buvo atžymėta 
labai vertingu prof. Vaclovo Biržiš- 
kos rašiniu, dabar jau ir atskira kny- 
ga atmuštu. 

Būdamas ne tik lietuvių raštijos, 
bet ir bendrosios mūsų, ypač XIX 
amžiaus, istorijos žinovas, autorius 
galėjo išvengti tų netikslumų, kurių 
nesykį pasitaiko, rašant apie Valan- 
čių mūsų literatams, dažnai pagrin- 
diniau nepažįstantiems ano meto is- 
torijos sąlygų, juoba kad ir mūsų 
istorikai savo tyrinėjimuose tą am- 
žių, kuris mums kaip tik turėtų būti 
itin įdomus, yra daugiau ar mažiau 
primiršę ankstybesniųjų mūsų praei- 
ties amžių sąskaiton. Ir iš viso, Va- 
lančiaus tyrinėjimas žymiąja dalimi 
juk priklauso ne literatams, bet is- 
torikams, nes tiksliu prof. V. Biržiš- 
kos pasakymų, Valančius svarbiau- 
siai tuo ir nustelbia kitus ano meto 
mūsų rašytojus, “kad jo veikla nesi- 
ribojo vien literatūriniu darbu kaip 
daugumo anų, bet prasiskverbdavo į 
visas Lietuvos viešojo gyvenimo sri- 
tis... Visose jose jisai savarankiškai 
pasireiškė ir tuo būdu visai Lietuvos 
XIX a. istorijai uždėjo savo, valan- 
činį antspaudą" (5 p.). 

Kaip milžinas iškyla Valančius iš 
Lietuvos vyskupų tarpo, “ir tik kai 
kuriais atžvilgiai greta jo, — anot 
prof. V. Biržiškos, — tegalima pasta- 
tyti veikusį XVI-XVII a. sąvartoje 


vyskupą Merkelį Giedraitį“ (6 p.). 
Valančiaus didelė valia ir aštrus pro- 
tas įspūdingai reiškėsi tiek žymiai 
prie jo padidėjusios Žemaičių vysku- 
pijos administravime, tiek kitose ša- 
kotos jo veiklos srityse: nepaprasta- 
me parapinių mokyklų tinklo išplėti- 
me, visus tada stebinusioje ryžtingoje 
blaivybės akcijoje, rimtoje mokslo 
veikloje  (profesoriavimas Vilniuje, 
Petrapilyje, Varniuose; “Žemaičių 
vyskupystė"), sėkmingame lietuviš- 
kos raštijos darbininkų telkime ir 
našiame jo paties plunksnos darbe, 
valstiečių ir bajorų santykių derini- 
me. Ypač daug orientacijos, tiesiog 
diplomatinio lankstumo teko parodyti 
santykiuose su rusų valdžia, kurios 
brutalus elgesys su pavergtuoju kraš- 
tu po 1863 m. sukilimo dar pagriež- 
tėjo. Valančius dėl savo padėties bu- 
vo tada vienintelis, nors ir nerinktas, 
rusų prispaustos Lietuvos atstovas, 
su kuriuo ir pati valdžia daugiau 
ar mažiau skaitėsi. 


Visos šitos Valančiaus veiklos sri- 
tys ir yra iškeliamos prof. V. Biržiš- 
kos knygoje, nors ir, palyginti, trum- 
pai, bet aiškiai ir vaizdingai. Pvz., 
itin ryškiai ir įdomiai parodyti tie 
gudrūs diplomatiniai manevrai, kurių 
pasekoje rusų valdžia sutiko su Va- 
lančiaus paskyrimuų į vyskupus, nors 
ir turėjo mielesnių sau kandidatų. 
Randame taip pat daug ir kitų įdo- 
mių faktų bei ryškių apibūdinimų, 
taip ir įstringančių skaitytojo atmin- 
tin. 

Pasakodamas Valančiaus gyveni- 
mą, autorius tolydžio apibūdina įvai- 
rias anų laikų politines, kultūrines, 
visuomenines sąlygas, nušviečia Ka- 
talikų Bažnyčios organizacinius rei- 
kalus Rusijos imperijoje ir jos įtemp- 
tus bei painius santykius su rusų 
valdžia, paaiškina įvairių institucijų, 
kur teks mokytis ar dirbti Valan- 
čiui, santvarką. Ir taip skaitytojui 
išryškėja ne tik imponuojanti Valan- 
čiaus asmenybė, bet ir geras mūsų 
istorijos gabalas. 

Valančiumi prof. V. Biržiška jau iš 
seno yra susidomėjęs. Ne tik spaus- 
dintąją medžiagą apie Valančių iš- 
studijavęs, bet ir išknaisiojęs archy- 
vus, parašęs visą eilę straipsnių apie 
vieną ar kitą Valančiaus veiklos da- 
lyką, jis labai pamėgo ir patį Va- 
lančiaus asmenį: “... man jis pasida- 
rė mylimiausias mano studijų perso- 
nažas ir mano akyse išaugo taip, kad 
ji sau pastačiau eilėje ryškiausių 
Lietuvos praeities asmenų — Vytau- 
to Didžiojo, Mikalojaus Radvilos, 
Merkelio Giedraičio" (Žiburiai, 1947. 

Aukštai vertindamas Valančiaus 
asmenį, prof. V. Biržišką betgi nori 


ji matyti tokį, kokį jį apsprendžia 
ano meto gyvenimo sąlygos bei pa- 
žiūros ir kokį jį mums rodo doku- 
mentinė medžiaga. Savo požvilgį jis 
taip apibūdina: “Tiesa, šių dienų aki- 
mis žiūrėdami į jo veiklą, mes nere- 
tai darydavome ir darome jam tuos 
ar kitus priekaištus, kodėl jis atitin- 
kamais savo veiklos momentais elgė- 
si ne taip, kaip mūsų dabartinėmis 
pažiūromis jis būtų turėjęs ar galė- 
jęs pasielgti, kaip mūsų nuomone bū- 
tų buvę geriau ir mūsų tautai nau- 
dingiau. Kita vertus, kartais vėl ki- 
ti jo veikloje pastebi ir tokius nuo- 
pelnus, kurių jis iš tiesų neturėjo, 
kelia jį per aukštai ten, kur jis daug 
kukliau veikė. Bet tai yra įprastos 
klaidos, kada šių dienų akimis ma- 
tuojami praeities žmonės ir įvykiai. 
Valančių turime vertinti tokį, koks 
jis buvo, o ne tokį, kokį mes jį no- 
rėtume ar nenorėtume turėti, nes ir 
laikai buvo visai kiti. O ir pats jis 
buvo grynas realistas ir niekados ne- 
mėgino būti kokiu ateities pranašu ir 
įspėti mūsų tautos ateities kelią". 
(5-6 p.). 

Valančius tiesiog priešingas savo 
būdu kitam ryškiam savo amžinin- 
kui — Simanui Daukantui. Ir kaip 
tik tame jų charakterių nesuderina- 
grindinę priežastį, kodėl jie pagaliau 
visai išsiskyrė, anaiptol nepasmerk- 
damas Valančiaus, kuris nekartą bū- 
davo pakaltintas, kaip nuskriaudęs 
Daukantą: “Buvo tai visai natūralus 
išsiskyrimas dviejų, vienose sienose 
nesutelpančių stambių asmenybių. 
Neabejoju, jei Daukanto vietoje būtų 
buvęs Valančius, o Valančiaus — 
Daukantas, rezultatas būtų toks pat 
buvęs". (66 p.). 

ši prof. V. Biržiškos knyga yra iš- 
trauka iš jo parengto ir papildinėja- 
mo, bet, deja, rankraštyje tebesančio, 
lietuvių rašytojų biografijų ir biblio- 
grafijų rinkinio, “Aleksandrynu" pa- 
vadinto. Gaila, kad negalėjo būti iš 
ten išspausdinta išsami ir labai svar- 
“bi Valančiaus bio-biblicgrafija. Būtų 
labai gera, kad prof. V. Biržiška ir 
toliau galėtų “Aiduose" ar kitur 
spausdinti iš savo “Aleksandryno" 
svarbesniųjų mūsų rašytojų apybrai- 
žas. 

V. Mc. 


BRONIUS KAZYS BALUTIS. Jo 
gyvenimas ir darbai. Spaudai pa- 
ruošė Vytautas Širvydas. Išleido 
J. J. Bachunas. 1951, 128 psl., kaina 
1,50 dol. 

Tai pirmas veikalas apie mūsų 
diplomatus. Tos rūšies veikalai gali 
pažiūrėti įvairiomis kryptimis: nu- 
šviesti patį asmenį bei jo reiškimąsi 


veikloje, nušviesti pro asmenį pačias 
diplomatines problemas ir jų spren- 
dimo eigą, nušviesti su jo veikla 
Lietuvos diplomatijos ir jos kadrų 
brendimą. Pirmasis atžvilgis turi 
daugiau asmeninės reikšmės, antrie- 
ji du — visuomeninės, valstybinės. 


Knyga apie Balutį yra pasirinkusi 
daugiau pirmąjį uždavinį. Vaizdžiai 
aprašyta Balučio jaunystė, jo gyve- 
nimas ir augimas Amerikoje, jo 
reiškimasis diplomatijoje, jo  ben- 
dradarbių ir visuomenės veikėjų šilti 
atsiliepimai apie Balutį žmogų ir 
įstaigos viršininką. Balutis čia išau- 
ga gyvas lietuvis patriotas ir suma- 
nus apčaizus diplomatas. 

Bet Balučio diplomatinės veiklos 
pilno vaizdo knyga neduoda. Ryškus 
Balutis jo diplomatinės karjeros pra- 
džioje. Būtent, jo vaidmuo Suvalkų 
derybose, derybose dėl sutarties su 
želigovskiu ar lenkų vyriausybe ple- 
biscito reikalu, dėl Hymanso projek- 
to. Tačiau Balutis paskiau buvo ke- 
lerius metus Lietuvos atstovas Wa- 
shingtone, nuo 1933 metų Londone. 
Knygoje teaprašyta, kaip jis santy- 
kiavo tenai su lietuvių išeivine vi- 


suomene. Bet tai nėra atstovo tie- 
sioginis uždavinys. O jo tiesioginė 
veikla, santykių tarp Lietuvos ir 


Amerikos, paskiau Anglijos plėtoji- 
mas neaprašytas. Lyg tos veiklos 
visai nebūtų buvę. Suminima, su ko- 
kiais bendradarbiais teko Balučiui 
dirbti pasiuntinybėse, bet net nesų- 
minima, kas prieš jį Lietuvai tose 
valstybėse atstovavo. Lyg jokių san- 
tykių nebūta. Tie laikai jau nėra jo- 
kia paslaptis, kad apie juos reiktų 
tylėti. 

šaltiniai apie Balučio veiklą — 
daugiausia paties Balučio pasakoji- 
mai. Tuose pasakojimuose jis iš da- 
lies atlieka ir antrajį aukščiau su- 
minėtą uždavinį — parodo, kokiose 
aplinkybėse teko organizuoti anuo 
metu Lietuvoje Giplomatinis darbas. 
Tdomių vaizdžių smulkmenų duoda. 
Jis pasakoja, pvz., kaip važiavo į 
Suvalkų derybas, kaip buvo pakvies- 
ti aliantų atstovai, kaip ten Suval- 
kuose vaišinosi, kaip Balučio šoferis 
ant akmenų krūvos užlėkė. Visa tai 
gyva ir įdomu. Bet pačios derybų 
esmės, klausimų kėlimo iš lietuvių ir 
lenkų pusės, net rezultatų taip ir ne- 
duodama. Panašiai nutinka ir su ki- 
tais klausimais. Derybose su latviais 
dėl sienų patiriam, kaip delegacija 
ant šiaudų nakvojo, kaip su savim ir 
maistą ir gėrimą turėjo vežiotis, bet 
kokia buvo latvių pozicija bei argu- 
mentacija, kokia mūsų, nepatiriam. 
Gal prileidžiama, kad visa tai žino- 
ma. Tuo atveju tektų pastebėti, kad 
šita prielaida nėra teisinga, turint 


galvoje dabartinį jaunesnį skaitytoją. 
Arba plačiai aprašoma gruodžio 17: 
kaip Balutį gabeno į štabą, kas buvo 
to sukilimo organizatoriai, kaip pats 
Balutis tą sukilimą vertina. Bet iš 
užsienių reikalų ministerijos žmo- 
gaus būtų įdomiau sužinoti, kaip už- 
sienio dėl to buvo reaguota, ar iš 
ten turėta kokių sunkumų. 

Kaip pareigūnas, Balutis turėjo 
daug santykių su kitais žmonėmis. 
Juos ir jų veiklą atestuoja labai kur- 
tuaziškai. Tai tauru ir sykiu diplo- 
matiška. Bet negalima pasakyti, kad 
istoriškai, pvz., būtų teisingai nu- 
šviesta atskirų asmenų rolė Klaipė- 
dos sukilime; kad knyga teisingai 
būtų įvertinusi užsienių reikalų mi- 
nisterijos diplomatinio kadro paruo- 
šimą. 

Malonu, kad apie Balutį knyga pa- 
rašyta; ypačiai naudingi paties Ba- 
lučio pasipasakojimai apie diploma- 
tijos žygius, bet knyga parašyta 
taip, lyg tai būtų tik jubiliejinis pa- 
minėjimas. Dar labiau tokį knygos 
pobūdį ryškina M. Biržiškos įvadinis 
asmeninių įspūdžių straipsnis. Tatai 
mažino jos pastovią visuomeninę ir 
istorinę vertę. 

J. B. 

RMOKSLAS 


"I 


KANONŲ TEISĖS MOKSLO TĖVAS 


Dante Alighieri savo veikale “Die- 
viškoji Komedija" poetiniu drabužiu 
apvilko ir tas sąvokas, kurias šiaip 
žmonės skiria nuogai tikrovei. Didy- 
sis dainius, paliesdamas teologinius, 
filosofinius ir visuomeninius ano me- 
to klausimus, nevengė nė teisės. Tre- 
čiosios dalies dešimtoje giesmėje jisai 
rašo: “Kita šviesa išėjo iš Graciano, 
kurio puoselėta bažnytinė ir pasauli- 
nė teisė patiko dangui". 


Nevienas “Dieviškosios Komedijos" 
skaitytojas, užtikęs šią vietą, klausia, 
kas yra tas Gracianas, Dantės laiko- 
mas tokiu didžiu švyturiu. Metus 
akį į komentarus, paaiškėja, jog tai 
buvo didis ankstyvųjų viduramžių ju- 
ristas, šiandien visų laikomas kanonų 
teisės mokslo tėvu. 

Šįmet visas pasaulis mini aštuo- 
nių šimtmečių sukaktį nuo pasirody- 
mo jo didižiulio veikalo, vadinamo 
“Graciano Dekretu". Tasai dabartinis 
minėjimas daugiau remiasi bendru 
mokslininkų susitarimu, kaip tikslia 
data, nes kokiais metais ši knyga iš 
tikrųjų buvo parašyta, dar nėra aiš- 
kiai susekta. Iš įvairių aplinkybių ži- 
novai spėja, kad veikalas išėjo 1140 
metais, nors netrūksta ir kitokių nuo- 
monių. Bolonijoje šv. Petronijaus 
bažnyčioje esąs įrašas, pagal kurį 
Graciano knyga pasirodžiusi 1151 m., 
neatlaiko griežtos mokslo kritikos. 
Vienok jis praktiškai nulėmė sukak- 
tuvinių minėjimų laiką. 

Taip pat ir paties autoriaus asmenį 
gaubia amžių ūkanos. Aiškiai yra Ži- 
noma, kad Gracianas buvo italas vie- 
nuolis, ilgą savo gyvenimo dalį pra- 
leidęs Bolonijos mieste, dėstydamas 
teologiją šventųjų Felikso ir Naboro 
vienuolyne. Bet iki šios dienos pasi- 
lieka miglose jo gimimo ir mirties vie- 
ta bei laikas. Vieni mano, kad Gra- 
cianas išvydęs saulę Chiusio mieste- 
lyje, kiti sako, jog jo tėviškė esanti 
Carraros kaimas Orvieto apylinkėje. 
Nėra visiškai aišku net, kokiai vienuo- 
lijai jis priklausė. Bendra nuomonė 
vyrauja, kad jis buvo kamaldulų or- 
dino narys, nors vienas kitas balsas 
norėjo teigti, kad Gracianas paėjęs iš 
benediktinų ordino šakos, savo laiku 
klestėjusios Clunio abatijoje. Kaikas 
ji dar kelia ir į Chiusio vyskupijos 

sostą, nepateikdamas tvirtų įrodymų. 
Mirtis gi nustumiama į 1160— 1179 
metų laikotarpį. 


Kaip ten bebūtų su Graciano bic- 
grafija, pasilieka nenuginčijamas fak- 
tas, kad jis, parašęs aną didžiulį vei- 
kalą, pralaužė kelius bažnytinės tei- 
sės mokslui, ir nuo to laiko suėjo aš- 
tuoni šimtmečiai su kaupu. 

Bet tai nereiškia, kad su šio rašto 
pasirodymu būtų galima maišyti pa- 
čią bažnytinės teisės esmę. Šios sri- 
ties šaknų reikia jieškoti ne Graciano 
Dekrete, o šv. Rašte ir neklaidinga- 
me popiežiaus autoritete. Naujajame 
Įstatyme pakankamai randama nor- 
mų, kaip turi būti tvarkomas išorinis 
Bažnyčios gyvenimas. Ten aiškiai ap- 
tariama jos, kaip Kristaus įkurtos 
bendruomenės teisinė padėtis, nuro- 
doma dvasininkų ir pasauliečių pa- 
reigos, sakramentų teikimo sąlygos 
bei būdai ir pagaliau kaikurios baus- 
mės nusikaltėliams. Be to, Bažnyčiai 
suteikiama galia konkrečiai tvarkyti 
savo narių gyvenimą arba, kitais žo- 
džiais kalbant, leisti įstatymus. 


Ta savo galia ji visuomet ir naudo- 
josi, būtent dviem būdais: tiesiog par 
popiežių arba jo sušauktas ir paskui 
patvirtintas visuotines santarybas. 
Jau pačioje krikščionybės pradžioje 
apaštalai buvo susirinkę Jeruzalėje iš- 
spręsti kaikurių klausimų ir jų atžvil- 
giu tarti savo žodžio, įpareigojančio 
visus tikinčiuosius. Be to, reikalui 
esant, ir popiežiai vieni darė sprendi- 
mus, galiojančius visoje Bažnyčioje. 
Tai ir buvo įstatymai, kuriais nuo 
pat pirmųjų dienų tvarkėsi išorinis 
šios bendruomenės gyvenimas. 

Laikui bėgant, tų įstatymų susidarš 
tiek daug, kad prisiėjo rinkti juos į 
atskirus leidinius. Tokie rinkiniai taip 
pat užtinkami ankstyviausiais krikš- 
čionybės šimtmečiais. Savaime sų- 
prantama, kad gausėjant santarybų 
sprendimams, arba kanonams, gausė- 
jo ir šitų teisinių rinkinių skaičius. 
Paprastai juos išleisdavo atskiros vys- 
kupijos savo dvasininkams, bet to- 
kioje gausybėje netrūko ir tokių, ku- 
rie daugiau ar mažiau buvo visuo- 
tinio pobūdžio. 

Šios rūšies rinkiniai dar nesudarė 
bažnytinės teisės mokslo. Iki dešimto 


amžiaus jie buvo leidžiami grynai 
praktiškais sumetimais ir be jokio 
moksliško metodo. Tuo laikotarpiu 
tiktai buvo rūpinamasi surinkti įvai- 
riuose rankraščiuose išsimėčiusius 
kanonus, mažai kreipiant dėmesio į 
tai, kad per tiek šimtmečių lengvai 
galėjo įsimaišyti ir neautentiškų da- 
lykų. Taip iš tikrųjų ir buvo. Be to, 
atsiminus, kad santarybos vyko skir- 
tingose vietose ir beveik tūkstančio 
metų laikotarpyje, lengva įsivaizduo- 
ti, jog susidarė vienas kitam priešin- 
zų kanonų. Jie, būdami disciplinarinio 
pobūdžio, aišku, nepažeidė tikėjimo, 
bet daugiau ar mažiau derinosi prie 
tos apylinkės sąlygų, kurioje buvo su- 
šaukta santaryba. Čia nemaža reikš- 
mės turėjo ir laikas. Tuo pačiu išc- 
rinės tvarkos klausimu skirtingo 
sprendimo reikėjo krikščionybės pra- 
džioje, kai siautė persekiojimai, kito- 
kic, kai kilnojosi tautos, ir pagaliau, 
kai Bažnyčia įgijo daugiau įtakos 
tautų gyvenime. Taip palengva ir su- 
sidarė sunkumai bažnytinės teisės sri- 
tyje, iš kurių norint iškopti, nebeuž- 
teko sulasinėti kanonus, bet, nusta- 
čius autentiškumą, prisiėjo juos de- 
rinti. Šituo metodu, nors dar labai 
atsargiai, jau pradėta naudotis nuo 
dešimto amžiaus. Tame periode ir 
žybteli pirmosios bažnytinės teisės 
mokslo žiežirbos, kurios jau nebeuž- 
gęsta. 

Kanonų teisei pagyvinti, be abejo- 
nės, didelės reikšmės turėjo ir popie- 
žiaus Grigaliaus VII pravestos refcr- 
mos. Jis, gindamas Bažnyčią nuo pa- 
saulinės valdžios kišimosi į dvasinius 
reikalus, pajudino uoliąją dvasiškijos 
dalį, kuri savo žvilgsnį nukreipė į 
tvarkos ramsčius — kanonus. Ten 
jau buvo pakankamai prirašyta apie 
Bažnyčios teisę savarankiškai valdy- 
tis, apie kunigų celibato reikalą, apie 
šventvagystę, papildomą pardavinė- 
jant dvasines tarnybas už pinigus, ir 
kitus dalykus, paskatinusius popiežių 
stoti į atvirą kovą su imperatoriumi. 


Tais nesutikimų metais kaikuriose 
vyskupijose buvo sušauktos vietinio 
pobūdžio  santarybos, kurios pagal 
ano laiko reikalavimus paskelbė nau- 
jų nuostatų, sutvirtinančių Bažnyčios 
pastatą. Jie taip pat buvo įtraukti į 
leidžiamus įstatymų rinkinius, kiek 
galima, jau bandomus rašyti ano me- 
to mokslišku metodu, nors dar labai 
netcbulu. 


Šiame žygyje minėtinas Wormso 
vyskupas Buchardas, praktiškam tiks- 
lui išleidęs didelį įstatymų rinkinį, 
pavadintą “Dekretu". Jis jau mėgi- 
no ne tik sudėlioti senus ir naujus ka- 
nonus, bet juos taikinti ir savo am- 
žiaus reikalavimams. Turėdamas: 
prieš akis šį sumanymą, tiesa, vieną. 
kitą neaiškumą nušvietė, bet, elgda- 
masis perdaug laisvai, labai smarkiai 


suklupo. Jo veikale priskaitoma apie 
500 klaidų, kurios nepastebėtos įšliau- 
žė į vėlyvesnius bažnytinės teisės rin- 
kinius. 

Wormso vyskupo Buchardo nepasi- 
sekimas, neminint kitų aplinkybių, žy- 
mia dalimi priskirtinas dar aiškiai 
nesusiformavusiam kanonų tyrimo 
metodui. šioje dirvoje labai gilią va- 
gą išvarė Bernaldas Konstantietis, d'- 
dis Grigaliaus VII reforminių idėjų 
skleidėjas. Jis, daug rašydamas juri- 
diniais klausimais, galutinai išryški- 
no taisykles, kuriomis remdamasis 
tikras mokslo mylėtojas privalo sto- 
ti į darbą. Pagal jį, tiriant kanonus, 
negalima pasitenkinti mažais frag- 
mentėliais, bet reikia žvelgti į visą 
tekstą; to paties turinio nuostatus rū- 
pestingai lyginti vienus su kitais ir 
tik tada daryti išvadas; žiūrėti, kam, 
kada ir kur buvo išleisti įstatymai; 
klausti, kokiu tikslu jie parašyti; ty- 
rinėti, ar įstatymo leidėjas turė'o 
mintyje savo valdinius saistyti visą 
laiką ar tik tam tikrą periodą. Paga- 
liau mokslo mėgėjus perspšjo, kad 
kreiptų dėmesį į nuostatų autentiš- 
kumą, nes grūduose visuomet pasitai- 
ko ir pelų. 

Taip aiškiai išdėsčius tikro mokslo 
metodą, buvo žymiai palengvintas ju- 
ristų darbas. Aukščiau minėtas tai- 
sykles Abelardas tuojau pritaikė teo- 
logijai. Kanonistai gi sparčiai žengė 
pirmyn, tačiau iki XII amžiaus vidu- 
rio kanonų teisės moksle gausesnių 
vaisių nebuvo susilaukta. ši sritis dar 
nebuvo laikoma net savarankiška 
mokslo šaka, bet mokyklose ėjo kar- 
tu su teologija. 

Lemiamą žingsnį padarė anas ka- 
maldulų ordino vienuolis Gracianas, 
bažnytinę teisę atjungdamas nuo teo- 
logijos ir Bolonijoje, kur profesoria- 
vo, įsteigdamas atskirą jos katedrą. 
Tą patį darė ir jo mokiniai kituose 
miestuose. 

Negana šito, tasai vyras, matyda- 
mas kanonų teisės mokslo lauką la- 
bai užleistą, sukaupė visas jėgas di- 
džiam veikalui, kuris turėjo patarnau- 
ti mokykloms ir teismams. Nepapras- 
tai sunkus tai buvo darbas, atsižve!- 
giant į gausią medžiagą, susikrovu- 
sią archyvuose daugiau kaip per 
tūkstantį metų. Jeigu nebūtų buvę 
ankstesnių bažnytinės teisės rinkinių, 
Gracianas tikrai nebūtų pajėgęs para- 
šyti tokio milžiniško veikalo. Bet ir 
dabar, kaip išsireiškė popiežius Pijus 
XII šį pavasarį audiencijoj priimtieins 
teisininkams, yra pagrindo manyti, 
kad Gracianas, rašydamas šią knygą, 
turėjo pagelbininkų. Galėjo būti vi- 
sas vienuolių būrys, kuris dirbo jo 
priežiūroje. Kaip iš tikrųjų gimė šis 
veikalas, gal tiksliau sužinosime atei- 
tyje, kai iškils koks nors dulkėse te- 
begulįs rankraštis. Kol kas vienam 


Gracianui tenka priskirti šio svaraus 
rašto autorystę ir stebėtis jo giliu iš- 
silavinimu bei nepaprastu triūsu. 

Imdamasis tokio didelio darbo, taip 
pat ir Gracianas pirmuoju savo užda- 
viniu laikė suderinti vienas kitam 
prieštaraujančius įstatymus. Iš to su- 
prantama, kodėl jis ir šį savo veika- 
lą pavadino “Derinys nesutinkančių 
kanonų". Vėliau teisininkai jam da- 
vė "Dekreto" vardą. Be to, Gracia- 
nui rūpėjo surinkti kuo daugiausiai 
medžiagos, nes knyga turėjo būti teo- 
retiška, ir praktiška. 

šiame veikale autorius anais lai- 
kais pirmasis taip plačiai pritaikč 
Bernaldo Konstantiečio metodą. Kny- 
ga yra padalyta į tris dalis, kurių 
pirmoji apima 101 skyrių, savo ruož- 
tu dar išskirstytą kanonais. Čia Gra- 
cianas kalba apie teisės sąvoką bei 
šaltinius ir apie dvasininkų užimamas 
vietas bažnytinėje tarnyboje. Laiky- 
damasis savo pasirinkto metodo, pir- 
miausiai jis paima konkretų teisinį 
atsitikimą, žinoma, dažniausiai fikty- 
vų, ir paskui jį tiria Bažnyčios tėvų 
žodžiais bei popiežių santarybų nuo- 
sprendžiais. 

Antrojoje dalyje Gracianas sukau- 
pia medžiagą, daugiausiai liečiančią 
teismus. Be to, jis čia atskiruose ka- 
nonuose dar pakalba apie bažnytinę 
nuosavybę, apie vienuolius, moterys- 
tę ir atgailą, kuri sudaro ištisą trak- 
tatą. Visa antroji dalis yra savotiš- 
kai suskirstyta į bylas — causas. Jų 
yra 36, padalytos į vadinamus klau- 
simus, o šie — į kanonus. 

Trečioje gi daly Gracianas tuo pa- 
čiu metodu kalba apie sakramentus: 
eucharistiją, krikštą, sutvirtinimą ir 
apie pasninkus bei laiminimus. 

Atsižvelgiant į labai gausią medžia- 
gą, ribotas žmogaus jėgas, palyginti 
neilgą darbo laiką ir kitas aplinky- 
bes, negalima reikalauti, kad Grva- 
ciano “Nesutinkančių kanonų derinys" 
būtų tobulas mokslo veikalas. Be abe- 
jonės, labiausiai apgailėtinas reiški- 
nys yra netikrų kanonų paėmimas iš 
ankstesnių teisės rinkinių, kurie, čia 
patekę, įgijo savotiškos pagarbos. Di- 
delis Graciano autoritetas juos tary- 
tum pridengė, nors vėliau pamažu bu- 
vo atpažinta tikroji vertė. Be to, Gra- 
cianui prikišama, kad į teisinį veika- 
lą įmaišė moralinės ir dogmatinės 
teologijos. Tai darė jis praktiškais 
sumetimais, geisdamas tvirčiau įro- 
dyti savo teigimus, kad jo pastangos 
daugiau atneštų vaisiaus. 

Neskaitant šių pagrindinių trūku- 
mų, “Graciano Dekretas" tiek me- 
džiagos gausumu, tiek jos sumanių 
traktavimu pralenkė visus iki to lai- 
ko pasirodžiusius bažnytinės teisės 
rinkinius. Iš viso jų niekas nebepai<č. 
Universitetuose vyravo “Graciano 
Dekretas", kurį nagrinėjo studentai. 


Anais laikais jis buvo tikras kanoniš- 
kos teisės komentaras, nes perteikė 
ne vien nuogus nuostatus, bet ir jų 
aiškinimus. Medžiaga buvo išdėstyta 
sistematiškai ir pirmą kartą taip ati- 
džiai lukštenama skolastišku metodu. 

Visam Bažnyčios gyvenimui neap- 
sakomos reikšmės turėjo jo pastan- 
g0s tokią gausybę medžiagos suvesti 
į sintezę. Tada tik pasirodė bažnyti- 
nės santvarkos grožis, o kanonai ne 
sausos formulės, bet rūpestingos mo- 
tinos gyva kalba, pritaikinta gyveni- 
mui. šiuo atžvilgiu gal ir gerai, kad 
Gracianas juridinius dalykus paįvai- 
rino teologinėmis tiesomis, tuo paro- 
dydamas, kad kanonų teisės šaknys 
siekia apreiškimo versmių, iš kurių 
gauna gyvybę. 

Apskritai Gracianas nesigailėjo pa- 
stangų, kad dienos švieson iškeltų 
meilės bei švelnumo reikalą teisiniuo- 
se klausimuose. Savo veikalo antro- 
sios dalies 25 byloje jis rašo: “Pa- 
žinimas įvairių ligų skatina jieškoti 
ir joms įvairių vaistų. Kadangi by- 
lose slepiasi ne tik pavienių asmenų, 
bet ištisų tautų nelaimės, reikia ma- 
žinti griežtumą ir negalioms gydyti 
šauktis pagelbon nuoširdžią meilę '. 

Graciano pastangos bažnytinės tei- 
sės lauke atnešė nuostabiai gausių 
vaisių, kurių, be abejonės, didžiausias 
bus pažadinimas meilės šiam moks- 
lui. Vos tik pasirodžius “Dekretui", 
tuojau geriausios to amžiaus pajėgos 
stojo į darbą. Jų studijų objektas bu- 
vo patsai “Dekretas"', kurį jie puolė 
aiškinti. Tie aiškinimai, arba komen- 
tarai vadinasi glosomis, nes bent pra- 
džioje pačiame “Dekrete" buvo įmai- 
šomi tarp linijų ir paraštėse. Vėliau 
gi buvo rašomos santraukos arba 
“Sumos". Tarp minios Graciano vei- 
kalo komentatorių ir santraukininkų 
ypač minėtini: Jonas Teutonietis 
(1245), kurio aiškinimai susilaukė vi- 
sų bendro pripažinimo, ir Paucapalea, 
Graciano mokinys, parašęs ne tiktai 
“Dekreto" komentarus, bet ir neilgą 
jo santrauką. Šalia jųdviejų savo gar- 
su dar prasimušė Rolandas Bandinel- 
lus, vėliau tapęs popiežium Aleksan- 
dru III, Rufinas, Simonas iš Bisinia- 
no, Jonas Faventietis ir ilga virtinė 
mažesnio vardo komentatorių, kurių 
neišleisti raštai šiandien atveria di- 
džiausias galimybes bažnytinės teisės 
studijoms. 

Tas susidomėjimas kanonų teise iš 
mokslininkų ratelio persimetė ir į 
hierarchiją, kuriai tenka parašytus 
įstatymus pritaikinti gyvenimui. Ji- 
sai gi toks įvairus, kad ir geriausią 
kodeksą į rankas pasiėmus, neįma- 
noma visko perprasti. Sudėtinga Baž- 
čios santvarka, susilietusi su konkre- 
čiais gyvenimo reiškiniais, neišven- 
giamai duoda progos kaikuriems ne- 
aiškumams. Kartais kokiam nenuma- 

PIJUS XII 


VISUOMENINIS 
GYVENIMAS 


Už ASMENINĮ ATSA- 


KINGUMĄ MODERNIOJOJE ĮMO- 
NĖJE 


Sausio 31 d. popiežius Pijus XII 
specialioje audiencijoje priėmė Italų 
Katalikų Vadovaujančių Įmonininkų 
Unijos (U.C.I.D.) narius, susirinku- 
sius Romon atšvęsti penktųjų meti- 
nių nuo šios organizacijos įsteigimo. 

Ta proga šv. Tėvas pasakė kalbą, 
išryškindamas Bažnyčios mintį mo- 
derniosios įmonės vystymosi proble- 
momis. 


tytam reikalu išnarplioti tiesiog 
trūksta įstatymo, kartais gi jau iš- 
leistas pasirodo nepakankamas. 

Taip turėjo atsitikti ypač anais lai- 
kais, kai trūko tikslaus kodekso. Be 
to, reikia atsiminti, kad “Graciano 
Dekretas" nebuvo oficiali kancnų tei- 
sės knyga. Nors jis ir naudojosi di- 
deliu autoritetų, tačiau buvo para- 
šytas privataus asmens — be jokio 
Šv. Sosto įsikišimo ir oficialaus pa- 
tvirtinimo. Tačiau šis veikalas ne tik- 
tai naujoje šviesoje atskleidė kanonų 
teisę, bet dar paskatino žmones į ją. 
labiau kreipti dėmesio. Bet kilus di- 
desniam susidomėjimui, kilo ir naujų 
neaiškumų, kuriems išsklaidyti 'Dek- 
krete“ trūko normų. Tokiais atvejais 
vyskupai tiesiog kreipdavosi į popie- 
žių. Atsakymai būdavo duodami tam 
tikrų raštų formoje, vadinamų dekre- 
talėmis. Skubant amžiams, jų susida- 
re didelis pluoštas. Tada pradėta ir 
jas grupuoti į rinkinius, kurių vieni 
buvo privataus pobūdžio, kiti paskelb- 
ti popiežių autoritetu. Šios rūšies Žy- 
mesnieji dekretalių rinkiniai kartu su 
Graciano veikalu sudarė kanonų tei- 
sės branduolį, vadinamą Corpus Iuris 
Canoenici. 

Toks išsiblaškiusių įstatymų apval- 
dymas žymiai prisidėjo prie bažnyti- 
nės santvarkos pakėlimo, o juristams 
davė akstino dar uoliau puoselėti ka- 
nonų teisę, kol pagaliau po daugelio 
šimtmečių — 1918 m. — ta įstatymų 
masė buvo galutinai suderinta ir su- 
traukta į kodeksą. Juo šiandien ir yra, 
tvarkomas visas Katalikų Bažnyčios 
išorinis gyvenimas. Neveltui tat visi 
Gracianą laiko bažnytinės teisės tėvu 

Visų pirma jis priminė krikščioniš- 
kąją įmonės sąvoką. Pagal ją įmonė 
tai nėra vien tik paprastas prazy- 
venimo šaltinis, vien tik priemonė 
būti nepriklausomam nuo kitų ir iš- 
silaikyti tam tikroje nusipelnytoje 
aukštumoje. Taip pat ji nėra vien 
tik didelės svarbos ekonominis veiks- 
nys, turįs daug įtakos socialinio tei- 
singumo vystymuisi. Ji nesiriboja 


ir kelio į dabartini kodeksą tiesėju. 

300 metų nuo jo veikalo pacirod;- 
mo sukaktis ypač iškilmingai buvo 
paminšta Belonijos universitete. Mi- 
nėjimas, tęsėsi nuo balandžio 17 iki 
22 d. Pagerbti žymųjį teisininką 
buvo atvykęs Italijos respublikos prc- 
zidentas Luigi Einaudi ir daug atsto- 
vų iš užsienio universitetų. Teisingiau 
kalbant, tai buvo studijų dienos, ku- 
rių Metu pasaulinio garso juristai 
gvildeno įvairius teisės klausimus. 
Ypačiai aktyviai reiškėsi paskaitomis 
žymus senųjų kanonų teisės teks:ų 
kritikas Kuttneris, dabar dėstąs Wa- 
shingteno katalikų universitete. Tarp 
padarytų rezoliucijų gal svarbiausia 
yra pageidavimas, kad Italijos uni- 
versitetuose kanonų teisė turėtų at- 
skirą katedrą ir būtų privaloma te'- 
sių fakulteto studentams. Tuo reika- 
lu Italų vyriausybei buvo įteiktas raš- 
tas. Suvažiavimo dalyvius balandžio 
22 d. priėmė šv. Tėvas ir pasakė 
jiems kalbą. 

Taip pat ir kituose universitetuose 
atitinkamai buvo pagerbtas Graciano 
vardas. Nuo mokslo įstaigų neatsili- 
ko ir spauda. Įtakingiausias Anglijos 
dienraštis Times šia proga taip rašė: 
“Bažnytinė teisė buvo vienas iš d'- 
džiausių civilizacijos faktorių ir taip 
pat veikli priemonė, užtikrinti vidur- 
amžių bendruomenės universalumą... 
Be Graciano ir jo veikalo Europa ne- 
būtų įgijusi tos išvaizdos, kokią mes 
jai nūn pripažįstame. Gracianas ak- 
tyviai prisidėjo prie vakarų Europos 
ir jos originalios civilizacijos sufoi- 
mavimo'". 

T. L. Andriekus, O. F. M. 


taipgi vien tik fizinio darbo, proto ir 
kapitalo pažangą keliančiu bendra- 
darbiavimu. 


Krikščioniška dvasia įkvėptos įmo- 
nės tikslas apima plačiau. Ji siekia 
pilnutinės gyvenimo tvarkos, savyje 
jungiančios materialinį, ekonominį, 
socialinį, o ypatingai krikščioniškąjį 
veikimą, be kurios žmogus visuomet 
pasiliks neatbaigtas. Didžioji socia- 
linės santvarkos spraga glūdi tame, 
kad ji nėra nei giliai krikščioniška, 
nei tikrai žmoniška, bet grynai tech- 
ninė ir ekonominė, kad ji nesiremia 
tuo, kas yra tikrasis jos vieningumo 
pagrindas. Iš šios padėties socialinė 
santvarka galės pakilti tik tada, kai 
ji suras savo pagrindą iš prigimties 
kylančioje visų žmonių lygybėje ir 
jų kaip Dievo vaikų tarpusavėj mei- 
lėje. 

Savaime suprantama, kad šis 
žmogiškasis elementas įmonėje nega- 
li atsirasti staiga. Jis turi būti iš- 
ugdytas patirtimi, tinkamais įstaty- 
mais ir tautos auklėjimu. "Tik iš- 
tvermingu darbu ir pastangomis ga- 
lima perkeisti palaidą, nesąmoningą, 
įvairių agitatorių suvedžiojimams pa- 
sidavusią žmonių masę į naują ben- 
druomenę, kurios atskiri nariai, at- 
likdami kiekvienas savo pareigas, 
jungtųsi į vieningą organizmą. (Plg. 
1 KorS 1212-6015 

Kalbėdamas konkrečiai apie mo- 
derniosios įmonės struktūros refor- 
mą, paskutiniu laiku ypač Vokietijoj 


sukėlusią nemaža ginčų, Pijus XII 
dar kartą pabrėžė savo socialinių 
kalbų pagrindinę mintį — asmeninį 


atskirų bendruomenės narių atsakin- 
gumą. Įmonės reformos skatintojai 
pirmoj eilėj galvoja apie juridinius 
įmonės narių — jos vadovų ir dar- 
bininkų — santykių pakeitimus. Ta- 
čiau nepastebima, kad ši tendencija 
visiškai atmeta nekintančias natūra- 
linės teisės normas, nesirūpindama 
jas pritaikyti pasikeitusioms gyveni- 
mo sąlygoms. Prieš panašias ten- 
dencijas Šv. Tėvas jau yra pasisa- 
kęs 1949 m. gegužės 7 d., kalbėda- 
mas Tarptautinei Katalikų Darbda- 
vių Organizacijų Unijai, ir 1950 m. 
birželio 3 d., kalbėdamas Tarptauti- 
niam Socialinių Studijų Kongresui. 
Šios reformos šalininkai klaidingai 
aiškinasi Pijaus XI encikliką “Gua- 
dragesimo anno", dėdami visą svorį 
ant pastabos, kad atsitiktinai gali 
būti padaryta ir juridinių pakeitimų 
darbo sutartimi įsipareigojusių dar- 
bininkų ir darbdavių santykiuose, ir 
tylomis praeidami pro pagrindinę 
enciklikos dalį, kurioje yra išdėsty- 
ta korporatyvinės profesijų santvar- 
kos pregrama. Kas įmonės struk- 
tūros reformą liečiančias problemas 


bandytų spręsti, nesiskaitydamas su 
tuo, kad atskira įmonė, siekdama sa- 
vo tikslo, yra ankštai surišta su 
krašto ūkio visuma, tas gali suklys- 
ti, pakenkdamas visai ekonominei bei 
socialinei santvarkai. Nieko negali 
būti tolimesnio “Guadragesimo anno" 
doktrinai, kaip skatinimas kurti eko- 
nominio bei socialinio gyvenimo for- 
mas, paremtas anoniminiu kolekty- 
viniu atsakingumu. 

Vienintelis tikras kelias gali būti 
tik tas, kuris veda į asmeninius san- 


tykius, gaivinamus krikščioniško 
broliškumo. 
V. K-as 
MAŽMOŽžIAI DėĖL STRAIPSNIO 


APIE BASANAVIčIŲ 


Lietuvių tautos atgimime dr. J. 
Basanavičius suvaidino tokį vaidme- 
nį, jog aiškinti jį būtų pasakoti vi- 
siems žinomus dalykus. Nuo “Auš- 
ros" įsteigimo ligi pat Gaktaro mir- 
ties jo veikimas nebuvo nei slaptas 
nei paslaptingas, tik priešingai — 
aiškus, bemaž visas kaip ir visuome- 
nės akyse praėjęs. Apie jį šimtai 
straipsnių prirašyta ir minėjimų at- 
likta, nemažai dar bus ir rašoma ir 
pasakojama. Jo paties padieniai už- 
rašai, jam mirus paskelbti Lietuvių 
Mokslo Draugijos organe “Lietuvių 
Tautoje", jo biografijai duoda aiš- 
kios, reikšmingos medžiagos. “Lietu- 
viškoje Enciklopedijoje" turime rū- 
pestingai patikrintą bicbibliografinę 
jo gyvenimo — veikimo avžvalgą, 
kuri susistemina ir iš dalies papildo 
autobiografinę daktaro medžiagą. 
"Tais dviem šaltiniais atsirėmus, ne- 
sunku betkam parengti apie dr. B. 
straipsnį arba pranešimą. 

Deja, dažniausiai nei vienu nei 
antru šaltiniu rašant nesinaudojama 
arba ir vienu katruo besinaudojant 
nekartą labiau ar mažiau nuo tikro- 
vės nukrypstama. Dar autobicograti- 
nė dr. B. medžiaga nebuvo išspaus- 
dinta, bet jos rankraščiu naudojęsis 
žinomas Vilniaus lietuvių žurnalistas 
Rapolas Mackevičius (Mackonis), 
1943-1945 m. Stutthofo kacetininkas, 
dr. B. gyvenimo ir darbų apžvalgoje 
labai nerimtai vertėsi tąja medžiaga, 
savavališkai iškreipdamas dr. B. tei- 
kiamus duomenis, tad ir neteisingai 
nušviesdamas jo vaidmenį. Mackevi- 
čium pasekė Adolfas Nezabitauskis 
Kauno “Spaudos Fondo" išleistoje, 
bene 500 psl, knygoje apie dr. B., 
ne tik kartodamas M. kraipalioji- 
mus, bet ir nuo savęs dar juos pa- 
gausindamas. N-io pateikta tiek ne- 
teisingų teigimų ir iškreiptų duome- 
nų, jog buvau priverstas atlikti sau 
ir jam nemalonų darbą, “Mūsų Se- 
novėje" atitaisydamas jo paskelbtas 


netiesas ir tuo lyg mažindamas jo 
iškreiptą dr. B. vaidmenį. “Mūsų Se- 
novę", suprantama, retas kas be- 
skaitė, o N. knyga, turbūt, visa iš- 
siplatino, tad drauge su ja ir ydin- 
gos žinios apie dr. B., kurios klaidi- 
no ir tebeklaidina mūsų visuomenę. 


Pernykštė (lapkričio mėn.) dr. B. 
gimimo 100-metė ir šiemetinė (va- 
sario mėn.) jo mirties 25-metė su- 
kaktis pavergtoje Lietuvoje nieko 
nesuklaidino, nes tarybinč-bolševiki- 
nė administracija jas nutylėjo — ir 
gerai padarė, bent savo melų apie 
dr. B. nei kartojo nei daugino. šiaip 
yra ten tam tikras Lietuvos istorijos, 
tad ir dr. B. vaidmens kraipytojas 
Juozas Žiugžda, kaip nemokslinin- 
kas — Lietuvos Mokslų Akademijos 
vicepirmininkas ir, kaip neistorikas 
— Istorijos Instituto direktorius. 

Išeiviai ir tremtiniai — spauda ir 
visuomenė — kiek pajėgdami tas su- 
kaktis minėjo, žinoma, ne ką nauja 
bepasakydami ir neišvengdami duo- 
meninių ir kitokių klaidų. Čia ir 
pats gavau prozos patirti, kaip sun- 
ku yra vietinėje spaudoje ką netei- 
sinzai paskelbta atitaisyti... 

Lene plačiausias ir duomeningiau- 
sias sukaktinis straipsnis yra pa- 
skelbtas 1951 m. “Aidų" nr. 10 — 
A. Mažiulio “Dr. Jonas Basanavičius 
(minint jo gimimo 100 metų sukak- 
tį)". Kad ir atsirėmęs “Lietuviškos 
Enciklopedijos" straipsniu, tad tei- 
singzai atpasakodamas dr. B. gyve- 
nira3ą ir veikimą, nebent kur pačiai 
enciklopedijai kiek klystelėjus, tai pa- 
kartodamas, rašytojas stengėsi kai- 
ką savaip paįvairinti arba nuo sa- 
vęs ką pridėti, čia nekartą ir skai- 
tytojus suklaidindamas. Kai kuriuos 
jo netikslumus atžymėsiu. 

Basanavičiui per penkerius metus 
iššjus medicinos mckslus, A. M. be 
reikalo priduria: “t. y. daug greičiau, 
negu ano meto kiti medikai". Penke- 
ri metai ir tuomet ir vėliau buvo 
normalus medicinos studijavimo lai- 


kas. Jei nebuvo kokių pašalinių 
kliūčių, pav., studentiškų streikų, 
studento ligos, kiekvienas medikas 


per tiek laiko savo tikslus išeidavo, 
taip maskoliai, taip ir jų tarpe mū- 
sų lietuviai. šiaipjau, tikrai, dr. B. 
buvo rimtas gydytojas. 

Bulgarijoje dr. B. gyveno Lom 
Palankoje, ne Lom Poliankoje, kaip 
kelis kartus A. M. kad kartoja. 

“Lietuviškoji Enciklopedija"  aiš- 
kiai sako, jog Bulgarijoje dr. B. pri- 
klausė rusofobo Karavelovo partijai, 
kurią ėmus persekioti, B. išvyko už- 
sienin, nebeketindamas atgal Bulga- 
rijon  begrįžti; pasiekęs Belgradą 
(Serbijoje), buvo įtartas rusofilizmu 
ir buvo priverstas jį apleisti. A. M. 
visa tai paverčia štai kuo: “Tuo me- 


tu Bulgarijos politinis gyvenimas 
virte virė. B. buvo įtartas rusofilu, 
todėl jis pats išvyko užsienin". Taigi 
rusofobas B. paverstas rusofilu, 
klaidingas serbų įtarimas priskirtas 
bulgarams. Tuo tarpu toliau (jau 
kitame skyriuje), kažkodėl vėl tą 
patį B. išvykimą iš Bulgarijos kar- 
todamas, A. M. teisingai “L, E." 
kartoja, jog B. prisidėjo prie ruso- 
fokų demokratų partijos, kuriai va- 
dovavo Kara(ve)lovas. 

“Mirtinas" B. užpykimas ant K. 
Būgos, kuris “savu laiku išjuokė jo 


trakiškojo žiedo etimologijas", reikė- 


tų papildyti daug ankstyvesne, nes 
dar "Varpo" laikais, J. Jablonskio 
kritika, dėl kurios B-s ilgai į J-į 
skersavo, ir Aug. Janulaičio pajuo- 
kimu B-s teorijos atskira knygele 
net dviem leidimais, kuris susierzinu- 
sį B-ų kuone ligon įvarš. K. Būgos 
kritika “savu laiku" bene reikėtų pa- 
tikslinti, jog jis ją parašė jau Nepri- 
klausomoje Lietuvoje, taigi keleri 
metai prieš savo ir B-s mirtį. 

Neteisingai A. M. tvirtina, jog Vil- 
niaus lietuvių dviklasė mokykla “'sa- 
vaime" virtusi gimnazija. Vilniaus 
lietuvių gimnazijos įsteigimas nieko 
bendra neturėjo su dviklase mokyk- 
la, kad ir (formalinių) gimnazijos 
steigėjų tarpe buvo tas pats dr. B., 
o ir dviklasės mokinių dalis buvo 
priimta gimnazijon. 

L R nurodymą jos dr B: 
griežtai protestavęs prieš Vilniaus 
lietuvių seimo nutarimų suklastoji- 
mą — prikergimą prie jų be seimo su- 
tikimo papildymų apie persekicjimą 
lietuvių Vilniaus vyskupijos bažny- 
čiose, A. M. išplečia B. protestu 
prieš “suklastojimus" — “pataisytų 
ir papildytų" nutarimų skelbimą. čia 
reikėtų patikslinti, jog B. ne pats 
savaime šoko protestuoti, bet kitų 
prezidiumo narių įspėtas ir pareika- 
lautas. Dėl šio B. protesto A. M. 
dar priduria: “Priimdamas Seimo 
nutarimus ir pareikšdamas protestą 
prieš klastojimus, J. B. pasirodė esąs 
tikras demokratas, bet ne vadistinis 
atstovas, kokiu vėliau jis buvo kar- 
tais daromas Lietuvoje, laikant jį 
tautininkų partijos pradininku?! Jog 
B. buvo tautininkas, dėl to nėra jo- 
kios abejonės. Jis gi, kaip A. M. ki- 
tur primena, įsteigė tautiškai-demo- 
kratišką partiją, mažkuo tepasireiš- 


kusią ir neužilgo pranykusią. 1905 
metais būsimieji tautininkai — Ant. 
Smetona ir kiti — buvo demokratai, 


kaip ir B. "Viltyje" tautininkams de 
facto ėmus formuotis, B. aiškiai 
jiems simpatizavo. Vilniaus lietuvių 
visuomenėje ir politinėje karomečio 
veikloje B. ėjo labiausiai su Ant. 
Smetona, kiek iš viso, po 1913 m. 
savo kalionės į JAV nustojęs savo 

pirmesnio fizinio ir dvasinio pajėgu- 
mo, joje tebesireiškė. Nebe Vilniuje, 
tik Kaune besikurianti tautininkų 

sąjunga (ją, turbūt, A. M. turėjo 
galvoje, sakydamas apie tautininkų 
partiją) Vilniuje likusiam B-ui iš vi- 
sų  Nepriklausomosios Lietuvos vVi- 
suomeninių ir politinių sambūrių, be 
abejo, buvo artimiausia. Politinis per- 
versmas Kaune įvyko 1926 m. gruo- 
džio 17 d., o B. mirė Vilniuje 1927 m. 
vasario 16 d. 75-rių metų amžiuje. 
Poperversminei Lietuvos santvarkai 
išryškėjant, kuo — “tikruoju demo- 
kratu" ar “vadistiniu atstovu“ būtų 
reiškęsis brangus mūsų senelis -- 
kas atspės? Tik šiaip ar taip nega- 
lima abejoti, jog tautininku jis bū- 
tų likęs kaip ir ligi perversmo — 
šis mūsų tautininkų protautininkis. 
Tad ar bereikėjo B-ų velti į vadiz- 
mo-demokratizmo, tautinei jo reikš- 
mei suprasti ir nustatyti, per pigų po- 
litinį matavimą. 


A. M. klaidingai paskui Rap. Mac- 
kevičių ir Ad. Nezabitauskį kartoja, 
jog Pirmojo Pasaulinio karo (vokie- 
čių okupacijos Lietuvoje) metu apie 
B-ių būrusis “visa lietuviška veikla", 
įrodymu ar pavyzdžiu nurodydamas, 
jog grįždami iš užsienių konferenci- 
jų lietuviai veikėjai “jam visus nu- 
tarimus ir sumanymus referuodavo, 
tarytum pačiam tautos patrijarchui 
arba prezidentui". Skelbiant jį veik- 
los centru, savaime reikėtų jam pri- 
skirti aktingo tautinio veikėjo vaid- 
muo, ko nebuvo ir būti negalėjo dėl 
mano jau minėtos poamerikinės fizi- 
nės ir dvasinės jo būsenos, kai jis, 
sąžiningai ir rūpestingai atlikdamas 
kiekvieną kitų jam pavestą darbą, 
pavyzdžiui, parengdamas kokį lietu- 
viškuoju reikalu rašinį, niekieno ne- 
raginamas po senovei tvarkydamas 
savo trakologinius arba tautosakinius 
raštus spaudai, susirinkimuose, posė- 
džiuose ir net su vienu ar pora as- 
menų besueidamas ištisas valandas 
kantriai klausėsi, balsuojant rankos 
pakėlimu kieno nuomonę ar sumany- 
mą palaikydavo, bet jokių savo nuo- 
monių netardavo ir savų sumanymų 
neiškeldavo, ir nieks iš jo šių nei 
laukdavo nei reikalaudavo. Visą tą 
laikotarpį jo vaidmuo yra garbingas, 
bet pasingas. Kiekvienas iš kitur Vil- 
niun atvykęs lietuvis būtinai jį ap- 
lankydavo savo pagarbos pareikšti, 
o vilniečiams jis buvo kasdieninės pa- 
garbos senelis, — visur kviečiamas, 
visur renkamas, visur gražiai sutin- 
kamas. Taip, Tautos Patriarchų jis 
ne tik buvo laikomas, net keliamas, 
ir pats juo jautėsi, bet neteikime jo 
vaidmeniui tuometinėje lietuviškoje 
veikloje didesnės reikšmės ir kitokios 
prasmės, negu kad jis turėjo . 

Tad kai A. M. kiek toliau pasakc- 
jo, jog 1917 m. rugsėjo mėn. Vil- 
niaus konferencijoje B. “pirminin- 
kavo", būtina tai čia pat patikslinti. 
Jeigu, 1905 m. Didžiojo Vilniaus Sei- 
mo dar nepasenęs ir sumanymų ku- 
pinas B. nestengė valdyti ir jei ne 
Steponas Kairys ir kiti prezidiumo 
nariai, šis nebūtų gal net nutarimų 
priėmęs ir iš viso gal būtų iširęs — 
atminkime,, jog seime dalyvavo 2.000 
žmonių, tai kaip 1917 m. toks senis, 
koks tuomet buvo B., galėjo kad ir 
tik 200 vyrų konferencijai pirminin- 
kauti? Dalykas paprastas: konferen- 
cijoje dr. B. buvo garbės pirminin- 
kas, o pirmininkavo tas pats Stepo- 
nas Kairys, Antanas Smetona, kun. 
Justinas Staugaitis. Garbės pirminin- 
kas iš rašto paskaitė trumpą atida- 
rymo žodį ir perdavė pirmininkavi- 
mą prezidiumui, pats jau visą laiką 
tylėjo, į ginčus nesikišdamas, tik ir 
nei valandėlei neatsitraukdamas, vi- 
sa matydamas, visa girdėdamas. 


Dabar B. vaidmuo Lietuvos Tary- 
boje 1917. XII-- 1918. II, kurį A. M. 
mums šitokį rodo: “kai Tarybos na- 
rių tarpe prasidėjo nesutarimai ir 
išsiskyrė pažiūros į Lietuvos Nepri- 
klausomybės idėją, kai buvo padary- 
ta eilė bailių nutarimų, dėl kurių 
paskui atskiri asmenys rado reikalo 
tris (Tarybos) protokolus savo stal- 
čiuose pasilaikyti ar gal net sunai- 
kinti, Dr. J. Basanavičius nesvyravo 
(A. M. pabraukta) ir 1918 m. vasa- 
rio mėn. 16 d. privedė prie Lietuvos 
Nepriklausomybės paskelbimo akto, 
kurį pats pirmasis (A. M. pabrauk- 
ta) ir pasirašė." Nežinau jokių Ta- 
rybos nutarimų, kuriems ar kurių 
tarėjams tiktų bailių vardas. Neteko 
nei girdėti nei skaityti, kad kurie 
Tarybos nariai (net tris!) posėdžių 
protokolus savo stalčiuose pasilaiky- 
tų (slėptų?) ir net sunaikintų. Pro- 
tokolai iš viso nekaip buvo rašomi 
ir tvarkomi, nebuvo nei kaip reikėtų 
laikomi (jau Kauno laikais Jurgis 
šaulys, Petras Klimas, Pranas Dovy- 
daitis, rodos, dar kas nešė, nežinau 
kodėl, man protokolinę ir kitokią Ta- 
rybos medžiagą, kurią paskiau bene 
Valstybės Archyvan esu atidavęs, o 
iš ten, be abejo, jau 1940 m. mas- 
koliai Maskvon bus išvežę), bet kad 
ir smarkių būta Tarybos posėdžiuose 
tarpusavių ginčų ir priekaištų, ne- 
prisimenu tokių kalbų ir argumen- 
tavimų, kurių jų sakytojai būtų tu- 
rėję gėdytis. Jei A. M. turi galvo- 
je ginčus ir nutarimus dėl numatc- 
mų Lietuvos santykių su Vokietija, 
tegu nepamiršta, jog dr. B-s balsa- 
vo už tuos santykius, tadgi palaikė 
"bailius nutarimus". Kai sausio 26 d. 
Tarybos mažuma (St. Kairys, J. Vi- 


leišis, Stan. Narutavičius ir M. Bir- 
žiška) pasitraukė, daugumai 12 prieš 
8 (be minėtųjų, dar Petrą Klimą, 
Aleks. Stulginskį, Joną Smilgevičių 
ir Joną Vailokaitį) nesiryžus kraty- 
tis gruodžio 11 d. pažadais vokie- 
čiams, B-s liko 12-os, sakant A. M. 
terminu, “nesvyravimo"' pozicijoje; 8, 
matyt, buvo “susvyravę", kurių 4 
net bene vienybės ardytojais išsišo- 
kę? Tarybai kartą “susvyravus", per 
tris savaites jau ir daugumos (tad 
ir B-čiaus) nusvirta ligi vasario 16 d. 
akto, kuris buvo ne kas kita, kaip 
daugumos priėmimas mažumos pozi- 
cijos. Tad kas gi čia, pagaliau, “ne- 
susvyravo" 7 

Susvyravęs ar, pasak A. M., nesu- 
svyravęs B-s, sako, privedęs prie ne- 
priklausomybės paskelbimo akto. Ko- 
kiuo būdu? Tarybos posėdžiuose se- 
nelis nekalbėjo, tik balsavo (pana- 
šiai ir aš elgiaus, kad ir tebebuvau 
jaunas, kas jau visai nepagirtina). 
Tarybai skilus, ypačiai du vyru sten- 
gėsi ją iš naujo sujungti: Petras Kli- 
mas tarpininkaudamas tarp daugu- 
mos ir mažumos, ir Jurgis Šaulys 
veikdamas daugumą. B-s jokio vaid- 
mens čia nesuvaidino; jokios taikini- 
mo iniciatyvos nepareiškė, supranta- 
ma, ir susitaikinimui nesipriešino, tik 
pritarė ir džiaugėsi. Sekant mažumos 
susitarimu su dauguma, Tarybos pir- 
mininkas Ant. Smetona atsistatydi- 
no, ir vasario 16 d. aktą visame jos 
sąstate (20 narių) paskaitė vyriau- 
sias amžium ir garbingiausias Tary- 
bos narys dr. J. Basanavičius. čia 
pat pirmasis ir pasirašė, Saliamonui 
Banaičiui pavardžių abėcėlėje savo 
pirmą vietą jam čia užleidus, ką, ži- 
noma, ir kiekvienas kitas jo vietoje 
būtų padaręs. Aktą tik paskaičius, 
Tarybos pirmininku balsų dauguma 
Ant. Smetona vėl buvo išrinktas. 


M. Biržiška 
1952, 5. 20 Los Angeles, Kalifornijoje. 


PATAISA 


Prof. Viktoro Biržiškos straipsnio 
"Matematika" 1952 m. “Aidų" 2-me 
n-ryje svarbiausios neatitaisytos ko- 
rektūros klaidos: 

"Aidų" 75-ame psl. 8-toje eilutėje 
dešinėje išspausdinta sankuopa; 
turi būti sankaupa; 

"Aidų" 75-ame psl. 19-toje eilutėje: 
dešinėje išspausdinta --00,1; turi bū-- 
ti 69, jei 1); 

"Aidų" 79-ame psl. 10-toje eilutėje: 
dešinėje išspausdinta (skaitlioji- 
mo); turi būti Ck a iiCa lito ašcdo)): 

"Aidų" 80-ame psl. 16-toje eilutė- 
je dešinėje išspausdinta  sukon- 
centruota; turi būti sukons- 
LE uo as 


AIDAI SKIRIA PREMIJA UŽ MOKSLO VEIKALA 


1. Kultūros žurnalas “Aidai", leidžiamas TT. Pranciškonų, skiria 
premiją už lietuvių mokslo veikalą, išspausdintą atskira knyga ar 
periodinėje spaudoje 1951 ir 1952 metais, 


2. Premija, $500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių 
mokslų, ir k.). 


3. Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1953 metų 
vasario 1 dienos “Aidų" redakcijos adresu: A. Vaičiulaitis, 
85-64 144 St., Jamaica 35, N. Y. Pažymėti, kad tai siunčiama 
premijos komisijai. Neatsiųsti veikalai nebus svarstomi. 

5. Premijos komisija bus paskelbta vėliau. 


Premijai galima siųsti ir suminėtų mokslų srities rankraščius. 

